
Peleşul, minunea din Carpaţi 


Alfieri spunea cândva, că planta numită om nu poate prospera 


nicăieri pe pământ mai bine decât în Italia. Totuşi, îndrăznim noi să 
spunem, mai sunt locuri pe această planetă unde caliciul inteligenţei 
umane se poate deschide sub alte raze solare, nu doar sub acelea 
mediteraneene. 


Gândiţi-vă, de pildă, la Agra, în India, ce bijuterie arhitecturală 


au putut lăsa moghulii drept moştenire omenirii, prin templul ridicat 


aici! 


Exemplele ar putea continua, arătând cât de mult s-a putut înşela 
Alfieri, căci afirmaţiile categorice, mai ales acelea privitoare la esenţa 
creatoare a fiinţei umane, nu pot aduce adevărul mult căutat. 

Sinaia este un asemenea loc, unde foamea de frumos poate fi 
satisfăcută din plin. Primele senzaţii trăite cu prilejul vizitării acestei 
localităţi, aproape că mi-au tăiat răsuflarea, marcând certitudinea în 
adâncul sufletului meu, că locul acesta, protejat de culmile ascuţite spre 
cer ale munţilor, reprezintă o altă lume care, parcă, nu are nici o 
legătură cu ţara, cu pământul, cu timpul. Exceptând maşinile de lux şi 
hotelurile arătoase ridicate în ultima vreme, Sinaia rămâne neatinsă de 
scurgerea secolelor. Continuă să fie centrul aristocrației româneşti, 
locul unde se îmbină o sumedenie de influenţe occidentale şi orientale, 
în cel mai bun sens al exprimării. 

Casele seculare stau cuminţi, unele lângă altele, iţindu-şi 
mansardele din lemn printre brazii care au străbătut, împreună cu 
maiestuoasele clădiri, vremea. Izvoare necunoscute până atunci inimii 
iti invadează firea şi trupul, înălţându-te deasupra întregului loc, sus, din 
ce în ce mai sus, în empireul universului, pentru a te readuce vertiginos, 
pe pământ, ameţindu-ţi fiinţa derutată de maiestuozitatea locului. 

Umbli aiurea pe străzile mici care urcă elicoidal, printre 
perdele întunecate de brazi, lăsându-te copleşit de mireasma locului: 
crudă, plutind printre razele soarelui, pătrunse ca spade fine dincolo de 
crengile de brad. Drumul pietruit ce urcă spre Peleş e însoţit de aceleaşi 
vile vechi. Cerul se schimbă instantaneu, dar luminile sale continuă să 
se desfăşoare în acelaşi spectru subtil al nuanţelor de albastru, mintea 
pierzându-se în cupola lichidă ce închide marginile munţilor fermi, din 
stâncă cenuşie. 

Continui să urci şi, pe măsură ce traversezi spaţiul de la baza 
muntelui către partea lui superioară, senzaţii de abandonare între cer şi 
pământ te înfăşoară, te cuprind, te învăluie din toate părțile, 
paralizându-ţi toate impulsurile pe care le-ai avut la un moment dat. 
Apuci să urci mai serios, iar răsuflarea ti se îngreunează. Trec turişti pe 
lângă tine, grăbiţi să ajungă la Peleş, dar tu amâni fiecare clipă, pentru a 
putea trăi, la final, bucuria vederii, pentru întâia dată, a magnificului 
edificiu din Carpaţi. 

Carnetul, luat pentru a nota în el impresii de călătorie a rămas, 
undeva, în fundul unui buzunar, căci eşti complet aiurit de florile 
întâlnite în cale, de culoarea alb-gălbuie a caselor, de zâmbetele 
localnicilor fericiţi - care coboară dinspre Peleş - ascunzând taine mai 
mari decât ale Giocondei. Urcând, priveliştea se schimbă... Poarta de 
intrare a Peleşului! 

Calc emoţionat caldarâmul peste care atâţia mari oameni ai 
istoriei au păşit şi nu pot rămâne indiferent. Pentru mine, vizita la Peleş e 
mai mult decât simpla vizitare a unui loc celebru, în care vii să caşti ochii 
şi să exclami, cuprins de admiraţia comună turistului: „Vai, Doamne, ce 
lucruri nemaipomenite sunt aici!”. 
În dreapta mea, las uşile garajului regal. Urc şi-mi procur biletele necesare 
vizitării edificiului, dar mă opresc surprins de imaginea Pelişorului. Îl 
ştiam din cunoscutele vederi reproduse după acuarela lui Adolf Gloss din 
1903, realizate cu ocazia inaugurării acestuia. Pelişorul a fost construit de- 
a lungul a câţiva ani, între 1899-1902, întreaga imaginaţie a arhitectului 
ceh Karel Liman încercând să facă faţă gusturilor regelui Carol I şi ale 
soţiei acestuia, Elisabeta – Carmen Sylva – aspectul decorativ, aparţinând 
vienezului Bernhard Ludwig. Acesta va fi locul unde vor locui viitorii 
regi ai României Mari, Ferdinand I şi Maria, spaţiul fiind ocupat chiar 
din 1903. Las, deocamdată, Pelişorul în planul secund al vizitei mele. 

Cobor spre Peleş. La intrare, mare aglomeraţie. Este de 
aşteptat, căci sunt primite grupuri de 30-40 de persoane. Mă resemnez 
şi-mi astâmpăr curiozitatea coborând în grădina din vecinătatea 
Peleşului, acolo unde se află regina Elisabeta, întinsă pe un fotoliu, 
lucrând la o broderie. E la vârstă înaintată, dar nu pare preocupată de 
lucrul său, căci artistul a surprins-o într-un moment de repaus, cu 
privirea îndreptată spre soţul ei, Carol I, aşezat pe un soclu în faţa 
Peleşului, си mâna stângă în şold, scrutând depărtările, semeţ şi totodată 
gânditor, ca şi cum ar vrea să desluşească viitorul ţării sale. Înălţarea 
Peleşului a început în anul 1873, construcţia sa fiind întreruptă de anii 
războiului pentru independenţa României din 1877/1878. S-a ridicat din 
banii regelui proveniţi dintr-o rentă acordată de tatăl său, precum şi din 
banii adunaţi din domeniile Coroanei, instituite de Parlamentul 
României prin proiectul legii ce prevedea înfiinţarea acestora la data de 
4 iunie 1884. Domeniile Coroanei cuprindeau 12 moşii situate în 
diferite judeţe ale ţării: Brăila, Neamş, Ilfov, Prahova, Dolj, Rm.Sărat, 
însumând 132.110 hectare. Iniţial, Carol I ar fi dorit să înalțe Peleşul ре 
meleagurile ţării Vrâncioaiei, dar din motive strategice şi nu numai, а 
ales Sinaia. Aici a cumpărat 500 hectare de pământ, lucru determinant 
pentru pornirea întocmirii planurilor arhitecturale ale viitorului palat. 

Arhitectul Wilhelm Doderer este autorul magnificului plan, 
continuat după 1876 de asistentul acestuia, Johannes Schultz. 


Lucrările se întind pe o perioadă de aproximativ patru decenii; după 
1893, până în preajma primului război mondial, arhitectul ce va lucra aici 
va fi cehul Karel Liman, amprenta sa fiind vizibilă nu doar asupra 
Peleşului, cât şi în cazul multor vile din Sinaia. 

Peleşul este ridicat în stilul neo-renascentist german; abundă profilurile 
asccuţite, dar zvelte, verticale, asimetria corpurilor, lemnul sculptat, de 
esențe diferite, elementele decorative făcând ochiul să zburde, fără a se 
plictisi, fără a obosi. 

Peleşul este vecin unei superbe grădini concepute în stilul neo-renaşterii 
italiene, unde odihnesc, apărate de soldaţi tineri, statui, vase, coloane, 
fântâni, într-o armonie paradisiacă. Ridic privirea către uşa pe unde se 
invită turiştii. Se formează un nou grup şi pornesc grăbit pentru a nu 
pierde momentul prielnic. La intrare ni se înmânează celebrii papuci de 
pâslă, fără de саге nu poţi vizita Peleşul. Pelegrinajul începe cu hall-ul de 
onoare şi sentimente neîncercate până acum, mă cuprind instantaneu. În 
aer plutesc glasuri şi zgomote de paşi pe care numai eu le percep; 
parfumuri fine ce mai zac în lemnul de nuc lambrisat şi intarsiat cu 
nobile esențe, mă devastează. 

Statuetele de alabastru mă privesc fix şi-mi arată pe umerii lor degetele 
trecute lin ale principesei Maria, frumoasa blondă de care se îndrăgostise 
O ţară întreagă. Din când în când, ajunge la mine vocea spartă a ghidului, 
care prezintă totul ca 1а carte, impecabil, enervant de exact, fără greşeli. 
Convoiul turiştilor dispare înaintea mea, iar eu rămân câţiva paşi buni 
mai în spate, pentru a trăi intens momentele acestea unice, lipsit de 
murmurul admirativ, deranjant al tuturor. 

Sala de arme, sala veche de muzică, cea de consilii, nu se compară 
cu ceea ce urma să văd: sala florentină, ulterior, cea maură! 

Sala florentină este ea singură un diamant strălucitor, de mii de 
karate. Spaţiul său este decorat în stilul neo-renaşterii italiene, având uşi 
din bronz turnat, decorate cu personaje feminine şi motive florale 
realizate în atelierele Luigi Magni din Roma. Căminul din marmura de 
Paunazio аге, în partea de sus, reducţii din bronz după Michelangelo, în 
vreme ce tavanul copleşeşte prin lemnul de tei aurit. În centrul său este o 
copie după G. Vasari, fastul fiind completat de două mari candelabre, arta 
decorativă din sticlă şi oglinda de Murano. 

Sala maură te poartă cu gândul la palatul Alhambra. Acum, ai în 
faţa ta întreaga ingeniozitate a artei arabe: arabescuri, stuc policromat şi 
aurit. În fundul salonului tronează o fântână din marmură de Carrara, 

replică la aceeaşi creaţie aflată într-o moschee din Cairo. Sufrageria, 
salonul turcesc – cu broderii manuale executate la Viena — sala de teatru, 
sala de concerte — tapiţată cu piele de Cordoba - întregesc un traseu 
asupra căruia turistul va visa şi medita îndelung. După noi, vine plutind 
uşor parfumul lemnului de teck, din care este făcută mobila salonului de 
muzică. Mobilierul, despre care legenda spune că a fost sculptat decenii 
de-a rândul de către renumiţi meşteri indieni, a fost primit de la un 
maharajah. A adus cu el farmecul hindus şi atmosfera tainică a înserării 
indiene, moment atât de iubit de femei care se îmbracă în sari-uri scumpe, 
parfumându-şi părul cu ulei întocmit din scorţişoară, ieşind, apoi, în 
marginea teraselor înalte pentru a arunca lotuşi şi stropi reci de apă peste 
trupurile bărbaţilor întorşi de la muncă. 

Periplul s-a încheiat. Când m-am deşteptat, eram pe o terasă din 
Sinaia înconjurat de oameni, de foarte mulţi oameni. Întorcând privirea 
spre minunea din Carpaţi, deasupra căreia cobora înserarea, un gând mă 
cuprinse, venind tocmai din anii adolescenţei: „Peleşul! Să vezi Peleşul şi 
apoi să nu-ţi doreşti nimic mai mult!”. 

Acum, toate s-au împlinit! Parfumul din brazii seculari continuă 
să îmbolnăvească atmosfera, ре când dintr-o vilă enigmatică, peste 
mireasma înserării, pluteşte sunet de pian, născut din graba degetelor unei 
blonde, cu ochi verzi, sunet melancolic, răscolind bondarii în larvele 
lor... 

Pelişorul - un palat mai mic 


Nu ştiu de ce, dar Pelişorul are, constant, mai puţini oaspeţi 
decât Peleşul. Acolo, la intrare, acelaşi ritual al papucilor din pâslă. 
Ghidul ne 1а repede în primire, febril, de parcă ar aştepta la uşă sute de 
alți turişti, deşi, vădit lucru, grupul nostru de vreo 10 insi, aşteptase ceva 
vreme pentru a se închega, iar în curtea interioară, după noi, nu mai 
bântuiau, destul de timid, decât vreo alţi 4-5 curioşi... 

Parcurgem destul de alert cele 70 de camere ale palatului. Abia 

dacă am vreme să rămân cu gura căscată, la propriu, în dreptul 
dormitorului de aur şi în camera de aur a reginei Maria, acolo unde am 
aflat că a şi murit, când avea doar 63 de ani! 
Ştiam că regina fusese o adevărată personalitate a epocii sale: creatoare de 
design, pictoriţă, poetă şi, nu în ultimul rând, Regină. Nu degeaba i se 
spusese „Regina artistă”. A înţeles Art-Nouvea-ul vremurilor sale şi l-a 
promovat ca stil în Pelişor, depăşind, astfel, ceea ce este steril, născut din 
istorism. Aceasta nu a însemnat, însă, copierea stilului respectiv, ci 
crearea unuia nou, unde se îmbină elementele celtice cu cele specifice 
Bizanțului, Nouveau-Art rămânând fondul rezonant. 

Am vremea să privesc lucrările unor mari artişti precum E. 
Galee, fraţii Daum, J. Hoffman, L.C. Tiffany, Gurschner etc. La un 
moment dat, pe unul din pereţi, dintr-un tablou, observ că mă priveşte 
o tânără blondă, cu ochi profunzi, umezi şi buze fine. E un tablou 
numai, realizat în creion, pe carton, dar imaginea pare atât de vie, încât 
rămân pironit locului, dorind să dialoghez cu această superbă fiinţă. Uit 
de toate diferenţele de castă şi de timp, de faptul că eu încă mai trăiesc, 
iar ea, regina-mamă a României (în tablou, doar frumoasa principesă) 
nu mai e demult în această lume, şi întind mâna spre aburul blond. Mă 
opresc la timp, jenat de gest, şi-mi plec privirile, dar când ridic ochii 
încă о dată, să mai privesc această imagine, principesa îmi zâmbeşte 

calm, cum nu o mai făcuse înainte, înţelegător. Mă retrag, păşind 
lateral, cu ochii la tablou, căci ghidul şi grupul de turişti au dispărut. 
Curios va fi – câţiva ani mai târziu, următorul lucru: plecat cu o clasă de 
elevi într-o excursie spre Buşteni, ne-am oprit şi la Peleş pentru o vizită. 
Copiii, ameţiţi de povestea cu frumoasa regină din tablou văzută de 
mine într-o lumină aparte, m-au rugat să vizităm şi Pelişorul pe care, 
mărturisesc aici, cu ruşinea unui profesor sărac, aş fi dorit să-l ocolesc, 
deoarece nici copiii nu prea mai aveau bani, nici eu nu le puteam 
acoperi costul biletelor, fără a nu crea un dezechilibru major în bugetul 
personal. Dar poţi ajunge la Peleş, fără a vizita Pelişorul? 

În fine, ne scotocim buzunarele şi intrăm în Pelişor. Copiii mă trăgeau 
de mânecă să le arăt frumoasa principesă. La parter, tabloul nu era şi mă 
înciudam în gând că nu reţinusem cu exactitate etajul unde văzusem 
superba creaţie, deopotrivă, fiinţă. 

Mă văd nevoit să-mi recunosc limitele, să le spun copiilor adevărul: am 
uitat la ce etaj se află tabloul, dar cu siguranţă, el se găseşte în Pelişor. 
Copiii mă privesc din nou, cu speranţă; urcăm etajele, unul după altul. 
Când am epuizat ultimul nivel şi am văzut că tabloul lipsea, în vreme ce 
copiii se uitau la mine cu înţeles reproş, m-am întors spre ghid 
întrebându-l cu voce hotărâtă ce s-a făcut cu tabloul prinipesei Maria. 
Ghidul s-a uitat la mine, replicându-mi că un asemenea tablou nu a 
existat niciodată. Întreb, în timp ce coborâm, la unul din etajele 
inferioare, ре două sau trei muzeografe, acelaşi lucru; atunci când aud 
întrebarea, acestea au aceeaşi reacţie cu a ghidului. Ba, mi s-a părut că şi 
zâmbeau cu subinţeles. Copiii mă văd derutat, dar au răbdarea de a 
ajunge afară şi a-mi spune: „Domn'profesor, cred că au furat tabloul, 
dacă principesa era aşa de frumoasă...”. Nu zic nimic, în vreme ce las 
imaginaţia copiilor să zburde, iar mintea-mi nu află nici o logică 
explicaţie în legătură cu misteriosul tablou. Şi doar o văzusem pe 
principesă! Doar o văzusem! Pot să şi jur... În fine... 

Înţeleg Pelişorul în toate dimensiunile sale: drept casă de oaspeţi, 
prin hall-ul oficial; oază de linişte, prin camerele de la etajul Т, acolo unde 
se află amenajate cele mai relaxante spaţii. Surprinde etajul II, acolo unde 
austeritatea camerelor aminteşte de aceea a caselor ţăranilor români: 
pereţii goi, daţi cu var, având pe tavan, la vedere, grinzile groase. 
Sentimentul e ciudat, căci parcurgând Peleşul, dar şi Pelişorul, nu constaţi 
doar gustul desăvârşit al acestor opere de artă, ci şi capacitatea lor de a te 
transporta prin timp şi spaţiu în areale unde nu ai ajuns şi, poate, nu vei 


12 


ajunge vreodată. Căci, văzând Peleşul, vizitezi Italia, lumea arabă, cea 
turcească, cea indiană, germană, în vreme ce Pelişorul iti oferă prilejul de 
a te recunoaşte ca român, dar şi ca francez, şi ca scoţian etc. 

Locurile vizitate au darul eliberării minţii de prejudecăţi, dar şi 
de a te convinge, că totul e posibil. Am realizat că aici a rămas o lume 
bântuită de fantome, a căror existenţă, cu cât e mai tăgăduită, cu atât 
devine mai puternică. Superbi şi ingenui continuă să trăiască în palat 
cavalerii medievali alături de principesele epocii moderne. Periplul s-a 
încheiat, iar în curtea Pelişorului, peste toate cele trecătoare ale lumii, 
tronează spiritul regilor României mângâiat de susurul apei de izvor 
plecat din inima Carpaţilor. 

Nu mai ştiam în acel moment cine eram, de fapt, căci orice 
conştiinţă legată de o anumită formă de existenţă se topise. Aveam 
siguranţa omului care trăieşte un vis, plutind prin eterul ce desparte cerul 
de pământ, într-o stranie atitudine de înstrăinare pe care am trăit-o deja, 
de trei ori, în preajma morţii. Atunci abia ai sentimentul inutilităţii tale, 
căci dispari, topindu-te în lumea din jur. Cu toate acestea, n-ai fost 
niciodată mai sigur de esenţa fiinţei tale. Întorci spatele şi pleci cu 
ultimele imagini imagini păstrate, adânc, pe retina ochiului interior 
pentru tot restul vieţii, atât cât va mai fi. 

Zalmoxis, simplegadele şi Moş Crăciun 


Ananda K. Coomaraswamy publica în anul 1947, la New York, 
„Symplegades” în care dezbătea simbolismul simplegadelor regăsit în 
numeroase mituri ale diverselor popoare, din regiuni opuse ale planetei şi 
din timpuri istorice diferite. Conform celor demonstrate de eruditul 
savant, simplegadele sunt imagini-simbol ce surprind paradoxalele 
„treceri” ale unei persoane (prin extensie, poate fi vorba şi de un popor 
întreg!) dintr-o anumită stare spirituală în alta, cu totul nouă şi care nu 
are nimic în comun cu „starea” anterioară. 

E vorba de o mutație majoră се nu poate fi realizată decât de 
omul capabil să se desprindă realităţii imediate, acţionând în „spirit”. 
Cunoscute ca simplegade ale „trecerii” sunt: „munţii sau stâncile care se 
bat cap în cap”, ori „aventurarea în măruntaiele unui munte” (într-o 
peşteră întunecoasă) şi „ieşirea la suprafaţă”, fără a fi vătămat. Se 
demonstrează, astfel, că omul poate renunţa la existenţa lui profană, 

supusă feluritelor tentaţii, asumându-și integral noua „situaţie” 
spirituală. 

De simplegadă e vorba şi în cazul lui Zalmoxis, zeul suprem al geto- 
dacilor. Imaginea-simbol, în acest sens, e grăitoare. Zalmoxis pătrunde 
în inima pământului şi rămâne acolo vreme de trei ani, pentru a ieşi — în 
al patrulea! — viu şi nevătămat, demonstrând tuturor necredincioşilor 
că, dacă i se urmează sfaturile, oricine va reuşi „înscrierea pe cale”, 
devenind nemuritor. Demonstrația era menită pentru a dobândi 
încrederea tuturor. Nu e de mirare că aristocrația dacică va urca, 
adeseori, „muntele sacru” pentru a-i cere poveţe lui Zalmoxis, 
considerat „învăţătorul” acelei lumi. Dar ce legătură ar exista între 
vechiul zeu dacic (la origine, de fapt, un om şcolit, pare-se, de 
Pythagora!) şi Moş Crăciun, vă veţi fi întrebat, poate, lecturând titlul 
textului de faţă... 

Am încercat să descoperim cum stau lucrurile luând, pe de o 
parte, ca reale, izvoarele oferite de antichitate privitoare la Zalmoxis şi 
cultul acestuia, anume operele lui Herodot (cu rezervele de rigoare!), 
Platon, Strabon, Hellanikos, Porphirius, Iulian Apostatul, Pomponius 
Mela, Clement din Alexandria, Diodor din Sicilia şi lamblichus. 

Pe de altă parte, ne-am raportat la folclorul românesc, 
constatând existenţa creaţiilor autentice şi tratate ca atare! 

Aruncate peste milenii, purtate de Іа o generaţie Іа alta, fără a se cunoaşte 
reala lor semnificaţie, „creaţiile populare” nu-şi dezgolesc în faţa 
profanului semnificaţia adevărului ezoteric. Dacă ai curiozitatea să întrebi 
un colindător, spre exemplu, de ce rosteşte anumite cuvinte şi nu altele, 
el îşi va răspunde senin, că „aşa este tradiţia populară!”. 

Într-adevăr, tradiţia se respectă, azi, în multe părţi din ţara noastră. De 
pildă, la sosirea Crăciunului copiii colindă pe la casele oamenilor, tot aşa 
cum se întâmplă şi înaintea Anului Nou, însă aceasta este singura legătură 
cu folclorul, căci „originea” creaţiilor n-ar fi una tipic umană. Uman este 
doar faptul „transmiterii creaţiilor”, cu rară sfinţenie, poporul 
nerealizând ce comori spirituale coborâte din vremuri imemoriale, 
conţin (Şi aici, suntem de acord cu punctul de vedere al lui R.Guenon!). 

Esenţa mesajului supravieţuieşte în cadrul memoriei uriaşe, 
colective, aşteptând apariţia reprezentanţilor capabili a-l descifra, 
încredinţat fiind - în mod voit – memoriei colective, de către ultimii 
descendenţi ai unei categorii „supra-umane”, gest determinat, probabil, de 
teama pierderii anumitor valori, care nu ar mai fi fost niciodată 

reconcepute. Сагапџа păstrării mesajului o reprezintă însăşi neştiinţa 
naturală а colectivităţii, permisivă conservării nealterate a sensului 
ezoteric. Devenit mărturie a unui trecut înalt-spiritual, nimeni nu riscă 
afirmaţia conceperii lui într-o preistorie sălbatecă, unde singurul lucru 
demn de interes îl reprezintă existenţa nevinovaţilor hominizi. 

Prin urmare, de unde tradiţia colindelor? De unde vin ele? Ce 

mesaj neştiut cuprind versurile lor? E corect să fie puse în legătură doar 
cu tradiţia creştină? 
Putem afirma, bazându-ne pe izvoarele antichităţii, invocate ab ovo, că 
Dacia a reprezentat unul din centrele spiritualităţii arhaice la un moment 
dat, deplasat apoi — nu ştim dacă prin separare – către sud şi răsărit, spre 
îndepărtatul Orient (gândim că dinspre Kogaionon către Shamballa!). 

Creştinismul – apărut foarte târziu - a redus la acelaşi numitor 
comun toate cultele care funcționau, toate obiceiurile existente, din 
Tracia şi până departe, în Europa. Creştinarea a facilitat metamorfozarea 
arhetipurilor conferindu-le valenţe universale: astfel, ceea ce fusese 
considerat sacru înainte de creştinism, devine sfânt prin creştinare. 
Condiţia minimă o reprezenta „închinarea” către Fecioara Maria sau 
către lisus. Vorbim, astfel, de rolul civilizator al creştinismului capabil să 
scoată din tradiţia ancestrală popoare care, probabil, ar fi riscat 
regionalizarea ori topirea – citeşte dispariţia! - în fluxul istoriei. 
Creştinismul preia şi transformă străvechea moştenire europeană, plasând 
mitologia populară într-un plan înalt, de sorginte ecumenică. Aşa au stat 
lucrurile şi la noi. Când de Crăciun se anunţă Naşterea Domnului, prin 
cântece şi colinde, românii creştini se pregătesc să „retrăiască”, simbolic, 
evenimentele de acum aproximativ 2 000 de ani. Dar anunţarea Veştii 
celei Bune nu este o noutate care să aparţină, exclusiv, creştinismului. O 
întâlnim şi la romani în perioada Saturnaliilor, ori a sărbătorilor 
închinate lui Ianus. Evident, colindele de Crăciun nu sunt romane, ci 
doar denumirea lor: Colinde-Calendae! Spiritul lor coboară dintr-un ev 
cu mult anterior, probabil amplasat la rădăcina lumii indo-europene. 
Bătrânului Crăciun i se atribuie valenţe creatoare, însuşi termenul latin 
ducând gândul spre actul creator. El marchează încheierea unui ciclu şi 
pornirea altuia, deci trebuie întâmpinat cum se cuvine. 

Bătrânul Crăciun este prezent în tradiţia populară românească, iar acest 
lucru se poate vedea în colindele ori în poveştile existente, de exemplu, în 
Moldova unde se vorbeşte - mai ales în Bucovina! – despre prezenţa unui 

Bătrân Crăciun care a domnit aici peste uriaşi, cu mult înainte de venirea 
romanilor (informaţiile aparţin Іш N. Densuşianu!). 

Venirea romanilor în spaţiul nostru a scos în evidenţă că şi ei 
celebrau un fel de Crăciun, pe care-l numeau „Saturnus Senex”, înţeles 
ca „Saturnus Bătrânul”, dar şi ca „Saturn Sătulul”. Faptul că în Moldova 
există aceeaşi formulă adresată Crăciunului, căruia i se zice „Crăciun 
Sătulul” în sensul că vine cu îndestulare pentru întreaga omenire, nu 
face decât să demonstreze, o dată în plus, procesul romanizării în spaţiul 
carpato-danubiano-pontic. Şi totuşi, cine este Crăciunul, acest personaj 
care aduce numai lucruri bune oamenilor, propunând simplegada? 

În limba română s-au salvat miraculos, câteva cuvinte de 
sorginte traco-geto-dacică. Printre acestea se află şi cuvântul MOŞ. 
Moşul este întâlnit - ca prezenţă şi credinţă - în lumea copiilor, de 
pildă! Aceştia ştiu că vine Moş Crăciun pentru a le aduce daruri. În 
vreme ce copiii cred în Moş, adulţii zâmbesc dubitativ-superior (dar nu 
necesar!). Tot copiilor li se spune că somnul bun le este adus de „Moş 
Ene”, care le coboară pe la gene, purtându-i în regatul viselor. 

În zona noastră (respectiv şi a subsemnatului!), a ţării Vrancei, 
există obiceiul de a te adresa cuiva, care nu-ţi este rudă, cu apelativul 
„Moşule!”. „Moşul” e cunoscut, mai ales în ultimele două secole, ca 
enigmatic „vizitator” al meleagurilor româneşti. În vara anului 1784, unui 
ţăran din satul Chitid, din regiunea Grădiştei, acolo unde se află 
Sarmizegetusa Regia, i s-a indicat de către un Moş necunoscut un loc 
unde, mai târziu, s-au scos la iveală comori ale dacilor. Cu aceasta, şi 
următoarele exemple, pătrundem într-o altă lume, nespecifică raţiunii 
obişnuite, prin urmare, totul trebuie privit cu mare precauţie şi detaşare. 

Petrache Lupu - un ţăran analfabet - a declarat că a văzut în 
crângul de la Maglavit un Moş, aşa cum aveau să vadă ulterior şi mult mai 
târziu, maica Veronica pe dealul Gurgueta, la Vladimireşti, precum şi 
păstorul Bănică Doleanu în Casota Buzăului. Să fie Moşul unul şi acelaşi 
cu Zalmoxis, „Bătrânul” care a stăpânit cu mult timp înaintea romanilor 
spaţiul carpatin, sau să fie aceasta doar o poveste care să ne aline orgoliile 
noastre de popor cucerit şi năpăstuit? 

Iată teoria propusă de Densuşianu, în cartea sa „Dacia 
preistorică”: plecând de la denumirea corectă dată zeului, aceea de 
Zalmoxis, el propune ca interpretare a numeului varianta „Zeul Moş”. 
Eludează sufixul „is” ca fiind de origine greacă - la саге subscriem şi noi — 
rămânând numai cu zal şi mox, ceea ce ar însemna „Zeul Moş”. Varianta 

se poate accepta, dacă interpretarea este pusă în directă legătură cu 
„Saturnus Senex” al romanilor, „Zalmox”-is fiind înţeles drept 
civilizatorul regiunii dintre Carpaţi, Dunăre şi Marea Neagră. „Zalmox”- 
is creează aici o nouă lume, o mentalitate nouă. (Moş Crăciun vine, 
simbolic, o dată la un an, atunci când se termină un ciclu. El reînnoieşte 
lumea, îi dă un sens proaspăt, nealterat de incidenţa timpului. „Zalmox”- 
is, la rându-i, creează o nouă mentalitate prin modul său de cugetare şi 
acţiune în rândul geto-dacilor, care nu-i vor uita pildele). Faptul ca a fost 
transformat – de cei care l-au urmat în credinţă şi învățături — în Zeu, nu 
ni se pare anormal, fiind în spiritul acelor timpuri. Aşa s-a petrecut şi cu 
Buddha, pe malurile Gangelui! 

Zalmoxis i-a învăţat pe strămoşii noştri - geto-dacii - conform 
mărturiilor anticilor, viaţa austeră, cumpătată, mersul astrelor pe cer, 
medicina, insuflându-le credinţa în nemurirea sufletului. Putea fi el şters 
din memoria colectivă a acestui neam? Nicidecum! Când s-a încercat - în 
vremea comunistă - desfiinţarea lui Moş Crăciun şi înlocuirea lui cu Moş 
Gerilă, s-a dovedit că înşişi ateii n-au putut renunţa la termenul „Moş”. 
Rezistenţa milenară a Moşului, e însăşi rezistenţa neamului nostru în 
confruntarea cu tăvălugul istoriei. 


Arhetipul Mihai Eminescu 

Data de 15 iunie se confundă cu numele lui Mihai Eminescu. 
Punct de reper incontestabil în cultura naţională şi universală, Eminescu 
serveşte şi azi, drept arhetip pentru toţi aceia care pot şi doresc să-l 
priceapă, în tot ce a scris şi gândit. 

În acest sens, exegeza eminesciană, care cuprinde spirite elevate 
ale criticii literare, a avut misiunea recuperării viziunilor poetului, 
îndeplinită într-o manieră ce a depăşit spaţiul şi timpul istoric. 
Neîndoios, sub greutatea operei lui Eminescu s-a petrecut un lucru, 
firesc, de altfel, pentru toate vremurile de glorie intelectuală: 
metamorfozarea conştiinţei estetice a lumii! 

Nu este о gratuită aserţiune căci, trecând anii, sensuri nebănuite, multă 
vreme, vor fi fost revelate muritorilor prin cuvintele poetului. 

Feţele nedescoperite ale creaţiei sale, puse în lumină de minţi ce-au fost 
şi care vor mai veni, oameni cu о înaltă pregătire şi mai îndreptăţiţi în a- 
şi spune cuvântul cu privire la opera poetului, au îmbogăţit şi vor 
îmbogăţi patrimoniul cultural al acestui neam. 

Arhetip deschis, opera eminesciană este, în acelaşi timp, plină de o 
sumedenie de virtualităţi, regăsite, de altfel, în operele urmaşilor săi. 
Din postura sa arhetipală, opera lui Eminescu naşte noi linii de gândire 
şi de sensibilitate în creaţiile epigonilor, permiţând simultan 
reparcurgerea, în sens invers, a unui traseu care are drept ţintă finală 
înţelegerea esenței primordiale, din care toate au purces, sub semn 
zodiacal favorabil. 

Personal, am fost fascinat de gândirea filosofică a poetului, unde 
am întâlnit teorii metafizice demne de toată atenţia, căci ele pot purta 
spiritul uman însetat de cunoaştere de la textele specifice bibliotecii din 
Ninive şi până la scrierile sacre indiene, iar de acolo mai departe, prin 
filonul gândirii antice greceşti şi romane; totul prinde contur şi capătă 
sens de înţelepciune europeană, sub umbra filosofiei de їр 
schopenhauerian, de care geniul eminescian a ştiut să se desprindă la 
timp, pentru a nu cădea în păcatul denaturării unor sensuri de cugetare. 

Eminescu a rămas, aşa cum l-a caracterizat A. Bhose, ultimul 
mare rishi, poet-filosof-vizionar, căci gândirea lui nu a fost doar una 
mitică, ci şi una filosofică, întrucât gândea totul în ambele ecuaţii, 
simultan. 

Creaţia eminesciană stă sub semnul marelui gând, căci gândirea 
rămâne asociată, ca structură, existenţei, deşi nu poate fi redusă niciodată 
la tiparele unei cugetări logice, la definițiile, formulele caracteristice 
logicii. 

Aplecarea către speculație а lui Eminescu este surprinsă şi de 
George Călinescu, marele critic fiind reticent, totuşi, în a-i atribui 
acestuia o filosofie, în întregime originală, cu fundamente complet noi. 
Totuşi, nu putem să nu observăm, că cercetările poetului — aşa cum reiese 
şi din manuscrisele ediţiei monumentale Perpessicius, au un suflu 
personal, ce presupune asimilarea mai multor sisteme filosofice, cu scopul 
aflării răspunsurilor legate de întrebări născute de însăşi gândirea 
genialului poet-filosof. 

Filosofia lui Eminescu se află cuprinsă, atât în metoda sa de 
lucru, cât şi în speculaţiile personale în legătură cu răspunsurile date 
marilor întrebări dintotdeauna, puse de omenire. Pe Eminescu îl putem 
aşeza, ca manieră de lucru filosofică, mai mult alături de gânditorii Indiei 
bătrâne, căci felul lui de a percepe, înţelege şi explica lumea, universul, 
transcendentul, se înscrie în coordonatele unui Kapila, Patanjali ori 
Kanada sau de ce nu, Nagarjuna... 

Astfel stând lucrurile, credem noi, marele critic George 
Călinescu s-a înşelat atunci când a afirmat că Eminescu este prizonierul 
lui Schopenhauer, văzând în acesta doar un discipol nu tocmai reuşit al 
marelui pesimist teuton, deoarece, aşa cum am demonstrat într-o altă 
carte de-a noastră, „Ассерџа indiană a simbolului în opera lui Mihai 
Eminescu”, poetul nostru se desprinde la timp de influenţa germanului, 
pentru a percepe şi pricepe corect mesajul darshanic al upanishadelor şi a- 
şi croi propria modalitate de gândire, atât în ceea ce înseamnă Voința, cât 
şi Reprezentarea. 

Fără îndoială, că mulţi critici ai operei poetului nu au susţinut 
ideea existenţei unei filosofii originale în scrierile acestuia, tot aşa cum 
nici Călinescu nu o face. Lucrul este, într-o oarecare măsură explicabil şi 
acceptabil, probabil, pentru că Eminescu n-a lăsat în urmă-i un sistem de 
cugetare închegat, care să cuprindă tratate serioase şi documentaţie pe 
măsură; dar се аге a face - ne întrebăm noi - cu gândirea şi filosofia 
specifice lui Eminescu? Ce are a face dacă Socrate sau, mai recent, "Ţuţea — 
cele câteva apariţii editoriale nu-l anulează, ca ultim mare spirit socratic, 
pe român - nu şi-au lăsat în scris, propria lor gândire? Înseamnă să li se 
refuze calitatea de filosofi? 

Explicaţia şi punctul de vedere călinescian, precum şi al acelora 
care li se raliază, nu se depărtează de conceptul modern al noţiunii de 
filosofie, conform căruia, pentru a demonstra existenţa unei filosofii 
demne de luat în seamă, trebuie să se afirme modalitatea riguroasă de 
cunoaştere. Este o opţiune academică de tratare a chestiunii, dar nu şi 
unica în privinţa conceptului de filosofie care se poate aplica în „cazul” 
Eminescu. 

Cercetările post-călinesciene au arătat că opera poetului se poate 
aşeza sub semnul filosoficului, echilibrându-se raportul dintre poezie şi 
filosofie, dacă înţelegerea este unitară, organică şi cu privire la întreaga lui 
creaţie. Sunetul de fond al întregii opere eminesciene, că este vorba 
despre poezie, proză ori orice altceva, este unul şi acelaşi: concluzia 
filosofică asupra existenţei rămâne legată de efemeritatea acesteia şi 
melancolia născută din neputinţa omenească de a schimba în vreun fel 
statutul programat în transcendent, al condiţiei umane... 

Cu alte cuvinte, Eminescu nu este doar un filosof, care se 
ghidează urmând traiectorii rigide impuse de o tactică a cugetării 
apriorice, ci este însuşi înțeleptul în sensul upanishadic sau pitagorician al 
termenului, întrucât e preocupat de marile probleme ale existenţei, pe 
care le dezbate în forul său interior, în maniera străluciţilor cugetători ai 
lumii arhaice. 

Intelectul eminescian este destul de uriaş pentru a nu se lăsa 
constrâns de mituri şi superstiții - după cum bine afirma Mircea Eliade - 
şi de aceea, aici, nu ne-am propus o înfrumusețare a imaginii poetului, ci 
pur şi simplu am dorit să subliniem că, oricând e posibilă descifrarea de 
noi sensuri menite a ajuta înţelegerii propriei noastre existenţe. Cu toate 
că nu există un sistem filosofic elaborat în scrierile sale, un sistem 
filosofic în sensul clasic al înţelegerii acestuia - raportarea realizându-se la 
gândirea europeană – aflarea modalităţii de gândire eminesciene rămâne 
un demers dificil, fiindcă poetul a combinat filosofia cu poezia şi trăirea 
cu raţiunea cea mai profundă, dar tocmai acesta este aspectul primordial 
al operei sale, anume că, reflecţia filosofică şi visul poetic sunt în strânsă 
legătură, poezia nefiind doar simplă  incantaţie lipsită de 
comprehensiunea meditaţiilor de ordin transcendental. 

Pe de altă parte, Eminescu rămâne pentru românii cu o anumită 
conştiinţă, drept omul-profet care a biciuit cu vorba şi gândul ascuţit 
năravurile şi mentalităţile anchilozate, sfătuind şi revelând în numele 
unui singur Dumnezeu, acela al prea înaltei înţelepciuni. 

Yoga, fenomen de import în Occident 


De ceva vreme încoace, mai precis de prin 1991/1992, se discută 
şi se face vâlvă în România-chiar şi atunci când nu e cazul, (vezi 
„întâmplările” din trecutul lui G. Bivolaru!) în jurul fenomenului 
YOGA. 

Deschiderea către spiritualitatea Orientului s-a produs firesc şi la 
noi, după dispariţia regimului сопсепігаџопаг, reluându-se, de altfel, o 
mai veche şi serioasă tradiţie în acest sens, pornită de Haşdeu şi 
Eminescu, prelungită de Simenschy, Blaga, Eliade şi încheiată, din păcate 
prea devreme, de Sergiu Al-George. Numai că, reluarea raporturilor 
noastre cu lumea indiană, de care ne leagă un trecut primordial comun - 
cel indo-european - s-a produs sub semnul nefast al unei publicităţi cu 
limpezi intenţii denaturante şi scopuri pe care nu dorim nici măcar să le 
bănuim. 

Aşa s-a instalat în mintea multora – fiinţe care nu poartă decât 
povara ignoranței lor, caractere superficiale şi netede ca un spaţiu lipsit de 
repere - ideea că YOGA nu poate fi decât un lucru care le aduce răul, 
mai cu seamă că vine dintr-o lume străină, condusă de alte valori morale, 

decât acelea specifice lumii noastre. În dansul acesta dezmăţat, de 
denigrare YOGA, au intrat cu o inconştientă fericire, pe care numai pe 
faţa imbecilă a unor alienaţi o mai poţi recunoaşte, destule televiziuni din 
România şi numeroase ziare ori revistuţe, fie „capitaliste” ori de 
provincie. În timp ce pe micile ecrane sau în paginile unor publicaţii, 
demersul deşănţat al denigrării continua, unii rătăciţi se adunau cuminţi, 
fie în săli de sport, ori de spectacole, pentru a practica pretenţios- 
intitulatele „cursuri” de YOGA, sub îndrumarea unor aşa-zişi guru. 
Incapabili de a înţelege ce se întâmplă cu ei şi intraţi, desigur, într-o 
panică neghioabă, rezultată dintr-o existenţă aparent ironică, dar plină de 
neprevăzut, aceşti puţini la minte nu fac altceva decât să contribuie şi ei, 
o dată în plus, la denaturarea aceluiaşi fenomen pe care-l supunem 
discuţiei în rândurile de faţă. 

Niciodată n-am crezut în credincioşii de duminică şi nici în yoghinii 
sălilor de sport, căci le-am asociat întotdeauna imaginea spectacolelor de 
circ, de proastă calitate. 

Bineînţeles că eşti liber să crezi şi să faci tot ceea ce îţi trece prin 
сар, dar asta nu reprezintă dovada unui grad înalt de inteligenţă, atât 
timp cât „mimezi” ceea ce ţi se transmite, într-un fel sau altul, de către cel 
autoproclamat „guru”. Urmând un asemenea „traseu” ai „şansa” de a te 
afla de două ori în eroare: 1. – pentru că, de cele mai multe ori, rişti să ai 
în faţa ta un şarlatan cu pretenţii de yogin, (iar pe aceştia îi are nu numai 
România de azi, ci şi India; 2. — „mimând” falsitatea, гїї să te 
autodistrugi rapid, în loc să contribui în mod real la metamorfozarea 
sinelui, aşa cum se prevede în tratatele de YOGA, de la Patanjali încoace, 
precum şi în practicile reale, ale unor adevăraţi yogini, despre care, însuşi 
Mircea Eliade, acum peste 70 de ani în urmă spunea - fiind în India la 
studii — că e extrem de dificil să găseşti un maestru YOGA. El însuşi a 
trebuit să ajungă la ashramurile din Himalaya pentru a afla, cu mare 
dificultate, un guru adevărat, în persoana lui Shivananda! 

Unde s-a greşit şi unde se greşeşte atunci când se ajunge în jurul 
fenomenului YOGA? Răspunsul este relativ simplu: în modalitatea de 
receptare şi înţelegere a sa! 

Pentru un om sănătos, care doreşte să practice YOGA, trebuie mai întâi 
să se apropie de cultura şi civilizaţia indiană sub atenta îndrumare a unui 
profesor - guru - imparţial, dar numai după ce s-a „golit” de toate 
prejudecățile, teoriile, conceptele specifice lumii occidentale, cu alte 
cuvinte numai după ce şi-a „curățat? mintea sa clădită pe o cultură 

europeană care-şi are trunchiul în Renaştere, iar rădăcinile în antichitatea 
clasică greacă. Altfel, abordarea unei spiritualităţii „exotice” riscă să fie 
percepută şi înţeleasă distorsionat, iar atunci adevărul pe care-l vom 
detecta, nu va fi cel corespunzător Indiei, ci specific culturii şi civilizaţiei 
din care provenim. Distorsionarea iniţială va provoca deviații fetişiste, 
infantilist-religioase, precum şi alte misticisme care nu au de a face cu 
valoarea cuprinsă în vechile învățături specifice perioadei vedice, 
brahmanice sau upanishadice. Cu alte cuvinte, înainte de a practica 
YOGA, este imperios obligatoriu să se parcurgă Vedele, să se cunoască 
îndemnurile şi gândirea brahmanică pentru ca, mai apoi să ai acces la 
înţelepciunea specifică upanishadelor. 

Acesta este fundamentul teoretic şi obligatoriu, care asigură 
corecta receptare şi înţelegere a ceea ce urmează a fi YOGA, iar de acest 
lucru depinde practicarea efectivă a înaltei ştiinţe. 

Ceea ce nu s-a înţeles în Occident, ori s-a înţeles parţial, este 
următorul lucru: că, prin YOGA, India a depăşit simpla condiţionare 
umană, s-a desprins din timpul şi spaţiul istoric fata de care omul modern 
este mai captiv ca oricând! 

Pe de altă parte, eroarea de înţelegere este strecurată - probabil ca о 
formă de autoapărare a propriilor valori orientale, în faţa impetuozităţii 
lumii occidentale puternic tehnologizate, dar din ce în ce mai slab 
spiritualizate — chiar de către anumite secte hinduse, budhiste sau de altă 
natură religioasă, care se „străduiesc” să împace materia cu spiritul, 
spunând că poţi trăi înconjurat 12 ore, spre exemplu, de tentaţiile lumii 
materiale, iar apoi să practici „liniştit? YOGA la etajul 5 al unui bloc! 
Pradă unei asemenea idei nu pot fi decât ignoranţii, iar de aceştia nu 
ducem nici noi, românii, lipsă, ba, am putea spune, că numărul lor este în 
creştere. 

Nu trebuie uitat că YOGA propune o „terapie” prin care se ajunge la 
„de-condiţionarea” fiinţei umane, care, totuşi, nu este un scop în sine: а 
cunoaşte şi a te putea desprinde prin cunoaştere, a şti că eşti dominat de 
condiţia specific umană şi a scăpa de încorsetarea provocată de o atare 
dominare, iată ce ar fi YOGA; altfel spus, e vorba de arderea 
conţinuturilor inconştientului şi plonjarea în spaţiul nefiinţial nirvanic. 

YOGA propune lumii occidentale mai mult decât o practică 
îndoielnică, mai mult decât un miraj care excită europeanul. Ar fi mai 
mult decât o eroare ca Occidentul - cam epuizat spiritual de câteva 
decenii bune încoace, să nu profite, pe mai departe, de ceea ce oferă 

spiritualitatea indiană, fie numai prin YOGA. De aceea e necesar să 
revenim 1а izvoarele gândirii primordiale, în vederea primenirii sinelui. 

Înainte de a propune, mai jos, un text care tratează exact despre 
condiţia omului în acest circuit al încarnărilor şi reîncarnărilor, aşa cum 
este înţeleasă fiinţarea noastră în lume de către hinduși, ne permitem 
câteva precizări/sugestii adresate, în special, celor care vor dori vreodată 
să se apropie de spiritualitatea indiană, în general, de YOGA, în special: 
„Înainte de toate, să se ţină cont că YOGA aparţine, ca disciplină 
genuină, subcontinentului indian - în Bhagavad-Gita se afirmă că 
disciplina YOGA în lume a pălit şi de aceea a fost necesară întoarcerea lui 
Krishna; conţinutul YOGA vizează nu doar uniunea omului cu 
Divinitatea, ci propune şi o tehnică specială care pune în legătură nevoile 
filosofice cu cele religioase, prezente în om, dintotdeauna; YOGA este 
depozitara unui caracter „ştiinţific”, еа subsumându-se conceptelor de tip 
analitic şi sintetic, uzitând precepte concise, clare, chiar dacă uneori cu 
referiri oculte; YOGA stă la baza tuturor religiilor sau filosofiilor 
orientale, de 1а jainism pînă 1а relativ recentul lamaism tibetan, de la zen 
şi până la Tao; YOGA necesită o sinceritate iniţială totală în aflarea şi 
cercetarea sinelui, care trebuie păstrată permanent neschimbată, la care se 
adaugă o voinţă teribilă, ieşită din comun, dar necesară şi obligatorie celui 
care urmează calea supremei cunoaşteri; exerciţiile YOGA singure nu 
sunt suficiente realizării, obligatorii fiind studierea textelor sacre din care 
se poate desprinde filosofia generală cu privire la viaţă, sacrificiul de sine 
şi cunoaştere (ideal ar fi ca studierea textelor să fie realizată direct, în 
limbile în care au fost redactate, sanskrită sau pali); eliberarea de care 
vorbesc textele hinduse trebuie înţeleasă în mod „tehnic? şi nu 
soteriologic, yoginul ajungând la mokşa într-un fel aparte, depăşind 
lumea extrasenzorială şi senzorială, provocând în sine o metamorfozare 
radicală, definitivă, total contrară condiţiei sale anterioare ajungerii în 
momentul ruperii din lanţul samsaric. Eliberarea va apărea atunci, nu ca 
o debarasare faţă de realitatea lumii, ci ca o întregire fericită a lui atman 
suprem; puterile dezvoltate în noi, nu trebuie să fie o piedică în calea 
eliberării, iar pentru priceperea acestui lucru este nevoie de cunoaşterea 
celorlalte cinci darshane: Samkhya, Nyaya, Uttara, Purva Mimansa şi 
Vaişeşika-Sutra”. 

Tocmai din acest considerent mi-am impus statutul pe care unii îl 
cred nou, dar asupra căruia am lucrat ani în şir spre a-l aduce într-o stare 
finală, aproape de o anumită perfecțiune, înţeleasă numai de aceia care se 
îngână în limbajul nefiinţei, împreună cu mine, căci am fost тиса de 
aceeaşi năpârcă! 

Statut lateral şi complicat minţii comune, căci nu înfrunt ре 
nimeni, dar nici пи contest, autosechestrându-mă într-un teritoriu 
impropriu suflării palide umane, acolo unde limbajul а murit definitiv. 
Jivanmukta! 

Locul meu, pe lista azilantilor, a fost demult pregdtit, cu toate cd 
patul de lângă uşă, propus de azilantul-sef nu-mi este la îndemână. Trage 
curentul nirvanic teribil de tare şi risc o răceală atemporală, înainte de 
împlinirea mea aici şi acum. 

Plebe, praf şi bale, scursoare umană peste florile sacre ale unei lumi 
accidentale, byperboreene; întră în prim plan porcul cel negru, acel gti-mug 
tibetan, care în rostogolirea lui oarbă determină fiinţele să se învârtească 
ametitor în dansul naşterilor şi al morţilor. Samsara e totuna cu Nirvana! E 
sărmana соротій а Răposaţilor care n-au pătruns seva dulce-amărnie a 
nefiinţei absolute, care-şi sorb de sub unghii adevărul crunt, existenţial, ca pe 
o ultimă marijuana îmbălsămată-n parfum de abanos Jecund, la capătul 
Indiei, unde streşinile cerului acoperă sufletul umilit, căzut într-un potir 
Graal, nicicând smuls mântuitorului. 

Nu cunoşteam nimic înafara trupului meu, până când cocoşul cel 
roşu şi-a înfipt adânc, tantric, clonţul în ochiul meu stâng. Am dus mâna în 
dreptul ochilor, iar cocoşul şi-a umflat pieptul victorios: lăcomia mă stăpânea 
acum, de parcă ar fi fost a doua mea natură. Fantasmez ceea se se supune 
evident empiricului şi râd tare, sănătos. Orice calcul în mintea mea, a fost 
restructurat mai întâi, apoi abolit. Ciclul nu s-a încheiat, iar peste umărul 
meu, un seamăn râde, efectiv, са un prost. Ce poți face? Accedem unul prin 
persoana celuilalt, la un materialism de gust binecunoscut, iar vulpile 
deşertului rânjesc, aidoma seamănului meu, dar mult mai şirei. 

La marginea Infinitului, din Graal, sângele picură verde, nu cristalin, 
întunecat. Comuniunea n-a pus oprelişti ideii de concepere a unei rezerve, 
dar ştiu că e bine să nu-mi fac nici un fel de rezervă şi trec mai departe, căci 

statutul mi-a impus acest mod de a fi. Nu pot, încă, schimba dorinţa mea, 
pentru un alt lucru. Sunt, deocamdată, infantil şi acaparator. Ne găsim, 
aproape toți, într-un raport de secularitate unul faţă de celălalt şi asta ne ţine 
prizonieri într-o înlănţuită dănțuială, fără a putea domina formulele 
magice, negândindu-se toiul. Devenim subiecţi atopici la prima suflare 
brabmanică, iar atunci râdem cu toții: e un râs colectiv, exagerat, un râs în 
cor, pe voci, си gâlgâieli şi inflexiuni fandosite, de domnişorică „violată ” cu 
voia еі, râsete impardonabile, ignorante. 

Oglinda clară а simturilor noastre е tulburată permanent. 

Personala mea oglindă, însă, e aproape clară, limpede, nemişcată. Încă puţin 
şi voi da la o parie toate formele de limbaj, inclusiv pe acela senzual. 
Prin scriitură, să ştiţi, nu se compensează nimic. Tot ceea ce se face, se 
împlineşte sub marele semn al amăgirii de sine, sau al amăgirii colective. Nu 
vom rămâne; nu va rămâne nimic din noi, decât praful stelar al universului 
şi atât. Orgoliile sunt însă prea mari, pentru existenţe atât de mărunte. De 
aceea scriu, tocmai pentru că nu am nevoie de iubirea celuilalt şi nici de 
părerea sa uscată, crescută în umbra buruienilor unor concepte pur umane, 
adică limitate. Cine are nevoie de limite, să rămână plăcut între ele, în sucul 
galben-verzui ale balelor şarpelui verde. Sirecurat printre firele fără conţinut, 
specifice teoriilor axiale asupra existenţei perfide, nuiaua din piele cu ochi 
fosforescenţi şi colti darnici în moarte fecundă, tinteste direct, muşcând din 
inima personajului principal, care scapă fructul din mână. Nu se mai 
comunică nimic; totul se desfăşoară pe deasupra lucrurilor, şi nu mai mult 
până la iritare, şi nu mai mult până la ridicol. Tensiunea colorează epiderma 
fleşcăită, ochiul iese din orbite, buza tremură orgasmic şi cuvântul iese 
chinuit, avorton consacrat lumii imaginare. Zbaterea a luat sfârşit. Infinitul 
se retrage în finit, undeva, la marginea unui sat de oameni săraci, din India 
atemporală. 

Oglinda lacului e tăcută, iar pe marginea sa, trei cadavre intră 
repede în putrefacție: al cocoșului roşu, al şarpelui verde şi al porcului negru. 
Ataşament pătimaş, aversiune monosilabică şi amăgire а ego-ului: cercul 
samsaric a fost distrus, iar ceea ce se află dincolo se află şi aici. Samsara e 
totuna cu Nirvana! Mi-e indiferent dacă mai scriu sau nu, dacă vorbesc sau 
nu. E vară şi senin peste micul golf. Culeg liniştit frunze uscate, purtate de 
vânt: haiku-uri şi nimic mai mult. 

„Tărâmul enigmelor” 


Întrebarea „cine suntem, de unde venim şi încotro ne 
îndreptăm?” devine, azi, pentru mulţi dintre aceia care studiază trecutul 
şi prezentul omenirii, mai presantă ca oricând şi aceasta nu dintr-o 
dorinţă, adeseori firească, de a evada dintr-o lume ale cărei limite nu mai 
satisfac nevoia de aventură, ci pentru a exorciza natura posesivă a fiinţei 
umane de fundamentala angoasă e existenţei sale: cine este, totuşi, 
OMUL? 

Omul a „navigat? dintotdeauna, ochiul său fiind mereu pregătit 
în aflarea noilor infinituri, acolo unde eul eliberat de concavitatea 
fiinţării sale plictisit-cotidiene, a avut prilejul saltului de la psihanaliza 
specifică sinelui încuibat sub învelişuri cavernoase, la autentica poezie a 
explorării. 

De unde provine dorinţa plecării în mintea omului? De unde 

dorinţa explorării, a aflării lumilor bănuite a fi amplasate dincolo de 
percepțiile noastre comune? Се reminiscență ne mai străbate încă 
sufletul, de căutăm şi în acest veac — la început de mileniu trei - 
supertehnologizat, în raport cu trecutul, răspunsuri la întrebări care s-au 
formulat fundamental, cu mii de ani în urmă? 
Lăsăm cititorul să mediteze asupra acestei chestiuni, noi fiind însă 
convinşi că a sosit timpul reconsiderării întregii filosofii existenţiale, prin 
prisma discutării „semnelor” trimise şi transmise peste veacuri, acum, 
când ştim mai multe decât înaintaşii noştri. 

Consideraţiile personale reprezintă rezultatul unor împrejurări 
interesante care ne-au prins în lanţul manifestărilor lor, mai acut în 
ultimii ani. Mărturisim aici, cu toată modestia, că de mai bine de două 
decenii ne-am preocupat de fenomenele enigmatice de la nivel planetar, 
într-un mod cu totul livresc, sperând că spectrul cărţilor şi al 
informaţiilor cuprinse în ele, nu пе va afecta independenţa judecății 
personale. 

Aşa am fost atenţi asupra morţilor misterioase din antichitate, a oraşului 
Y sau a Atlantidei, a blestemului lui 'Tutakhamon, a bolii care provoacă о 
combustie spontană a corpului omenesc, a celebrei hărţi precolumbiene 
al cărei autor ar fi un personaj pe nume Piri Rais şi enumerarea ar putea 
continua. Recent, fenomenele ufologice tot mai intense petrecute în 
arealul ţării Vrancei şi a Buzăului ne-au reorientat atenţia, căci şi 
experienţele de acest gen se înscriu în acelaşi areal misterios, semnalat nu 
numai în epoca modernă şi contemporană ci, chiar din antichitate! 

Se cunosc texte străvechi şi relatări, ori chiar prezentări de 
imagini care înfăţişează întâlniri cu figuri ciudate, venite din alte 
universuri, considerate azi „paralele”, semnalări care vin atât dinspre 
Asia, cât şi dinspre America de Sud, cu mult înainte de sosirea 
europenilor în aceste locuri. Despre „apariţiile misterioase” s-au transmis 
informaţii mai mult pe cale orală, iar după descoperirea scrisului, prin 
intermediul cronicilor. O asemenea „cronică” este „Cartea întâmplărilor” 
aparţinând chinezilor, poate una dintre cele mai vechi, pentru ca 
numărul lor să crească odată cu istoria medievală şi modernă a 
europenilor. 

Sunt cunoscuţi cercetătorii epocii moderne, Charles Fort şi 
Robert Charoux care şi-au dedicat vieţile studierii fenomenelor 
misterioase, iar pe linia lor mulţi alţii, în contemporaneitate. Relativ 
recent, în spaţiul publicistic românesc, tânărul autor Gabriel Tudor 
scoate 1а iveală cartea „Tărâmul enigmelor”, interesantă prin expunerea a 
numeroase întâlniri de gradul III în spaţiul românesc de-a lungul anilor. 

E cunoscut şi fenomenul ufologic de la pădurea Baciu, cunoscute 
sunt şi imaginile mai vechi, ori din zilele noastre înregistrate în acea 
zonă, precum şi alte numeroase imagini transmise chiar de televiziunea 
naţională şi lăsate fără nici un fel de explicaţii. 

Însă cel mai puternic fenomen, petrecut pe data de 30 iunie, 2001 
a avut loc într-o aşezare situată între apele Putna, Siret şi Râmnic, 

fenomen caracterizat apoi de cercetătorii ASFAN, în frunte cu 4-1. Cohal 
Gheorghe, ca fiind unul de gradul II. 

Ce s-a întâmplat în localitatea Năneşti, din Vrancea, căci despre 
această aşezare e vorba, n-a fost sesizat doar de un cetăţean sau doi, ci de 
majoritatea locuitorilor, prezentă la o nuntă, în incinta unui vechi cămin 
cultural. Acelaşi lucru avea să fie observat de alţi cetăţeni, din cealaltă 
parte a aşezării, de la o distanţă de 3 km: anume, o uriaşă „farfurie 
zburătoare”, fenomen care va fi înregistrat ulterior şi la Tulnici, la 
distanţă în timp şi spaţiu. 

Simptomele descrise sunt aceleaşi, ca peste tot în lume, şi cum 
apar în toate descrierile, din Australia până în America: localitatea a 
rămas fără curent electric pe toată durata manifestării fenomenului şi 
acest lucru s-a petrecut fără intervenţia celor de la electrica (verificare 
făcută ulterior!). Aşezarea a redevenit luminată după dispariţia „farfuriei” 
care, în dimensiunile sale uraşe, cuprindea întreg satul într-o mişcare de 
rotire conformă rotației pământului. Ceea се a rezultat din discuţiile cu 
localnicii nu a fost spus nici într-unul din ziarele care au scris despre acest 
fenomen recent: anume că, priveliştea nu inspira teamă, ci, dimpotrivă 
calm, plăcere, linişte. Şi fenomenul a durat aproximativ o oră, toţi 
martorii fiind aproape paralizaţi, hipnotizaţi, am putea zice, căci nici 
unuia nu i-a trecut prin minte să fotografieze ori să filmeze fenomenul! 

Fenomenele misterioase continuă, însă, să se petreacă acolo, pe 
malul Siretului, între vechiul cuhalm şi Lacul Căprioarelor, situat nu 
departe de râul Putna... 


Henri Coandă, „farfuria zburătoare” şi americanii 


Era în 1910, în luna decembrie, când în apropierea Parisului 
avionul cu reacţie al lui Henri Coandă se rupea de solul care nu-l mai 
putea ţine captiv. Avionul său fără elice făcea un zbor istoric, pornind de 
pe câmpul de la Issy les Moulinex către tăriile cerului, chiar mai repede, 
mai impetuos decât şi l-ar fi imaginat savantul, aflat el însuşi la manşa 
„păsării măiastre”. 

Iniţial, dorinţa inventatorului - transformat în pilot de încercare - a fost 
una cât se poate de modestă: de a rula, la sol, magica maşină, numai că 
totul a luat o întorsătură mai puţin aşteptată: flăcările aruncate prin 

părţile laterale ale ajutajelor de reacţie erau foarte puternice, temperatura 
degajată amenințând viaţa celui care avea pe atunci numai 24 de ani! Însă, 
în tânărul inginer român, Henri Coandă, îşi investiseră încrederea pe 
atunci, mari nume ale ingineriei mondiale, ca de exemplu G. Eiffel, iar 
această încredere trebuia onorată. 

Probabil la acest lucru s-a gândit şi Coandă atunci când s-a văzut 
deodată în aer, trăgând de manşă, căci viteza era una neobişnuită. După 
spusele sale, totul se petrecuse uluitor de repede: „Cu toate că am avut 
fante la bordul de atac, am pierdut totuşi viteza şi am lunecat pe o aripă; 
în contact cu solul, avionul meu fără elice a avut acelaşi sfârşit trist ca 
aparatul de dimensiuni reduse pe care-l încercasem, cândva, pe dealul 
Arsenalului din Bucureşti... aparatul a ars...” 

Realizarea era pentru acele timpuri una de excepţie, întrucât 
aviația făcea atunci, abia, primii ei paşi în zborul clasic ce utiliza elicea, ог 
Coandă devansa istoria zborului cu reacţie, cu aproximativ trei decenii! 
Ceea ce s-a întâmplat pe câmpul parizian i-a stăruit în minte savantului 
decenii de-a rândul, iar acest lucru i-a provocat bucuria descoperirii, aşa 
cum se întâmplase în antichitate cu Arhimede, căci lichidul numit apă i-a 
folosit şi românului, aşa cum îi folosise grecului. 

De câte ori n-am privit, ca profani, picăturile de apă scurgându- 
se pe geamuri, plante, acoperişurile caselor, ori chiar atunci când facem 
obişnuita baie corporală. Şi n-a tresărit în noi nici un gând, nu s-a născut 
nici o idee. 

Coandă a observat că picăturile de apă prelinse pe degete, urmau 
un curios traseu, ca al flăcărilor plecate din jetul motorului său cu reacţie. 
Trecuseră 20 de ani de la acel incident şi mintea savantului continua să 
afle răspunsul. Ca şi flăcările, picăturile se prelingeau într-un mod aparte, 
specific... Coandă pricepea noutatea manifestării acestui aparent simplu 
fenomen fizic. 

Pe atunci existau în mecanica fluidelor nume recunoscute printre 
savanţi – e de ajuns să-i amintim pe Th.V.Karman şi A. Metral - саге 
analizaseră matematic procedeul devierii fluidului în alt fluid. Cercetările 
şi descoperirile lor erau aplicate în domeniul amplificatorilor fluizi. 
Coandă însuşi avea să descopere particularităţile de bază ale fluidului: 
existenţa unei depresiuni de suprafaţă în direct contact cu jetul, devierea 
jetului după suprafaţa pe care se prelinge şi amplificarea procesului de 
antrenare a fluidului ambiant spre jetul emis, ceea ce însemna accelerarea 
scurgerii în interiorul ajutajului. 

Ideea apariţiei avioanelor cu decolare şi aterizare pe verticală este 
azi un lucru obişnuit, armata americană, dar nu numai, posedând 
asemenea avioane, extrem de scumpe, care se bazează pe „efectul 
Coandă”, aparate apărute, în speţă, după al doilea război mondial. Ceea 
ce descoperise Coandă, n-a fost preluat de români, ci de englezi, care i-au 
oferit savantului român posibilitatea să lucreze într-o fabrică de produs 
avioane din Bristol. După 1945/1946, „efectul Coandă” a fost aplicat de 
Canada, iar începând cu anii 1953/1954 de către S.U.A. 

Puţină istorie privind acest lucru, nu strică, demersul putând 
reliefa aspecte necunoscute de publicul larg, mai ales cu privire la modul 
aparte în care s-a utilizat descoperirea lui Coandă. Ne vom folosi, printre 
altele, şi de informaţiile cuprinse în cartea lui Rudolph Caesar, intitulată 
„Armele secrete ale germanilor în al doilea război mondial”. 

A doua conflagrație mondială a capacitat toate energiile în 
descoperirea unor aparate de zbor ultrarapide, performante. Astfel, 
germanii în 1941 realizează primele cercetări privind „discurile 
zburătoare”. Demersurile aparţin savantului Miethe, autorul proiectului 
unei „farfurii zburătoare”, cu un diametru de 42 de metri, dar prima 
reuşită se regăseşte în activitatea inginerilor stabiliţi la Praga, Scriever şi 
Haber. Aceştia au şi decolat cu un asemenea obiect, destul de târziu, către 
finalul războiului, în februarie 1945, performanţa lor rămânând 
memorabilă: au ajuns la 12.400 metri altitudine - în câteva zeci de 
secunde! – atingând viteza de 2.000 km/h! 

Se spune că războiul ar fi pierdut acest extraordinar prototip, 
distrus de aprigele bombardamente ale ruşilor... Numai că uzina cu toate 
utilajele care au realizat discul zburător, a fost transportată de ruşi în 
Siberia, acolo unde aceştia ar fi continuat munca asupra proiectului. Mai 
multe despre activitatea ruşilor în această direcţie nu cunoaştem. În 
schimb, americanii vor rămâne perplecşi în anii 1950 când, prin 
intermediul C.I.A. vor afla despre existenţa „farfuriilor zburătoare” chiar 
pe continentul lor, nu mai departe de Canada, în regiunea Ontario, 
aproape de Toronto, la Malton! 

Autoarea şi producătoarea „farfuriilor zburătoare”: societatea 
AVRO! În fapt, AVRO era o filială a unei companii britanice, „A.V.Roe 
Ltd”. Instantaneu, se declanşează o adevărată agitaţie în cercurile 
americane înființându-se, în mod special, o Comisie de anchetă în cadrul 
С.ГА. ce va investiga activitatea „extraterestră” din Canada. 

Înaltul ofițer american, Donald Putt vizitează AVRO-Malton 

unde se va întâlni cu savantul О.М. Solandt, cel care se oferă să-i pună la 
dispoziţie detalii legate de aşa numitul „Proiect Y”. Putt se declară de-a 
dreptul uimit de cele văzute, relizând un raport în acest sens. Vizita sa 
oficială este relatată în numărul din 15 septembrie, 1953, a cunoscutului 
cotidian „New York Times”. 
Raportul descrie un aparat discoidal, care utilizează motoare 
convenţionale pentru putere, având doar un singur loc pentru pilot, 
amplasat în centrul aparatului. Aerul pătrundea prin zona frontală, prin 
nişte fante special realizate, traversând motoarele amplasate radial; 
direcționarea sa prin părţile laterale se efectua prin orificii de eşapare 
necesare redirijării gazelor printr-o serie de alte canale şi „obloane” саге 
permiteau aplicarea „efectului Coandă”! 

Performanţele aparatului lenticular se doreau a fi foarte mari: 
viteze supersonice, uriaşe deplasări cu minimum consum de combustibil. 
Dar opţiunile de testare se produc, se pare, cu un eşec răsunător, căci 
aparatul nu se va ridica decât la 1 metru altitudine(!) şi nu va zbura decât 
cu aproximativ 60 km/h. „Proiectul Y” va fi preluat de către americani 
care vor folosi, în realizarea lui, energia motoarelor reactoare. Primele 
lor încercări vor duce la arderea prototipurilor din cauza marilor vibrații 
ale turbinelor centrale. Există chiar ideea că proiectele — care au înghiţit 
zeci de milioane de dolari - au fost abandonate! S-a făcut chiar şi un 
muzeu - la Fort Eustis, Virginia - unde pot fi văzute asemenea 
prototipuri. 

Există informaţii conform cărora Henri Coandă va realiza el 
însuşi prototipul „farfuriei zburătoare”, în 1957, aparat funcţionabil, 
având drept combustibil propanul şi dezvoltând viteze de 700/800 km/h, 
în intervale scurte de timp. 

Iată, însă, că lucrurile nu s-au oprit în anii '50, căci în 1964 „Aero 
Kinetics” realiza un aparat de numai 4,20 m în diametru, folosind un 
motor „Mercury”, iar mai târziu un altul cu un diametru de 31 m şi mult 
mai impresionant: avea 8 reactoare „Pratt” şi ,, Whitney” - ].57, de 7 tone 
forţă fiecare, capabil să transporte 45 tone de încărcătură la bord! Acest 
aparat ar fi fost şi el un eşec. Numai că apare un personaj, pe nume Alex 
Raeburn, care a asistat – în epocă - la construcţia prototipelor de la baza 
canadiană AVRO. El descrie cele petrecute acolo, inclusiv testele făcute 
de un pilot cu nume cât se poate de neamerican: Spud Potocki, 
contrazicând varianta oficialităților privind eşecurile înregistrate în acest 

sens. Mai mult, în acelaşi timp, în California, americanii lucrează la 
proiectul „U2”, un aparat de spionaj ultrarapid, capabil să zboare la 
înălțimi nedectabile radarului, căpătând, instantaneu, la nevoie, viteze 
colosale, aruncând în stratosferă nava respectivă. Ultima informaţie pe 
care о deţinem cu privire la asemenea zboruri este din anul 1993. 

Am rezumat doar câteva din informaţiile ce le avem privind „farfuriile 
zburătoare” aparținând  pământenilor, realizări de таге ţinută 
inginerească, dar păstrate în secret, nu se ştie de ce! 

Oricum, aplicarea „efectului Coandă” pe scară largă, în domeniul 
zborului, ţine de aproximativ jumătate de secol şi nu putem crede că 
eşecurile i-au descurajat pe savanţi atât de mult, încât să abandoneze ideea 
realizării „farfuriilor zburătoare”. Dar dacă ele sunt o creaţie a omului 
recent, cum rămâne cu relatările privind acelaşi fenomen, încă din 
antichitate? 

Lycantropul, Chupacabra, Sasquatch - mit sau realitate? 


Într-o structură logică subiacentă şi inclusă în toate nivelurile, 

mitul ni se dezvăluie ca o „prezenţă” obsedantă de-a lungul istoriei, având 
darul de a oferi neaşteptate teme de cugetare, mai ales acolo unde cărările 
par foarte bine bătătorite. 
Înţeles astfel, mitul îndeamnă la acţiune şi cunoaştere, facilitând 
descoperirea unui fenomen care nu se lasă decriptat prin căile clasice ale 
investigării: îndoială, experimentare, comparaţie, propunerea definirii 
lucrului cercetat. Perpetuându-se de-a lungul marilor evi sub diferite 
fațete, mitul îl aşază pe om, adeseori, în postura – deloc plăcută - de a nu- 
1 înţelege ре deplin, întrucât timpul separă amintirile, (ori chiar le 
anulează!) – coborându-le în uitarea ancestrală de unde ele însele au 
izvorât. 

Numai dacă se ajunge la înţelegerea fenomenului repetabilităţii, 
atunci mitul poate revela stări umane crezute pierdute, experienţe 
aparent ciudate, dar cu înţeles supramistic, cugetări interioare pornite 
dintr-o istorie percepută mult timp ca inexistentă, dar răsărită brusc la 
suprafaţa conştiinţei individuale. 

Prin urmare, mitul – paradoxal! – poate fi atât o piedică în aflarea unui 
anumit adevăr, cât şi un suport în detectarea acestuia, funcţionând într-o 
atitudine „suprarealistă”, unde pozitivul se confundă cu negativul, după o 
logică des întâlnită, mai ales, în cugetarea orientală: „concidenţa 
contrariilor”. 

Luat ca instrument de lucru, mitul poate servi adevăruri concentrate care 
au calitatea de a îndrepta cercetătorul atent pe corecta cale a investigaţiei. 
Dacă ţinem cont că mitul are drept rădăcină cuvântul „mut” sau „tăcut”, 
iar ideea de tăcere se subordonează direct „exprimării simbolice”, rezultă 

că mitul se confundă, undeva, cu misterul, naşterea lui reclamând aceeaşi 
ideologie ezoterică ce solicită imperios decriptarea sa. Astfel, în ecuaţia 
mitului, am luat са „necunoscute” câteva dintre – să le numim realităţi ale 
prezentului supermodernizat — apariţii, cel puţin stranii care şi-au găsit, 
deja, explicaţii populare, uneori, alteori inocente. Este vorba despre 
Lycantrop, Chupacabra, Sasquatch (în termenii englezei americane 
cunoscut şi sub denumirea de Bigfoot!) Yeti, precum şi „monstrul din 
Loch Ness”. 

Prin acestea asistăm la naşterea unor mituri care au la bază, printre altele, 
sentimentul fricii. Înainte de a face o restrânsă dezbatere asupra lor, 
considerăm că sunt necesare câteva date „biografice” ale acestor „creaturi” 
observate şi cercetate de-a lungul timpului, de-a lungul şi de-a latul 
globului. Şi vom porni cu Lycantropul, a cărui prezenţă este semnalată 
încă din antichitate. 

Una dintre cele mai vechi menţiuni asupra sa aparţine lui 
Pausanias, care-i descrie ritul: mai mult gesturi încărcate de magie, de 
vrajă, prin care omul se transformă în lup. În fapt, în limba greacă, 
„Iykoi” înseamnă lup, iar „antropos”, om. 

„Omul-lup” apare în descrierile grecilor ca o fiinţă superioară, 
capabilă să îmbine inteligenţa umană cu vigoarea şi curajul lupului aflat 
în acţiune de unul singur, dar manifestându-se са în haită. Imuni în faţa 
oricăror boli, „oamenii-lup” sunt, într-un anumit fel, nemuritori, cu 
condiţia să nu le fie afectate inima ori creierul. 

Yeti: e varianta asiatică a lui Sasquatch. Dacă primul a fost văzut 
pe înaltele creste himalayene, al doilea şi-a făcut apariţia în partea de 
nord-vest a S.U.A. Există – cu acesta din urmă - numeroase descrieri 
amănunțite, fotografii şi chiar imagini video care au stârnit aprige discuţii 
în lumea savanților. Dacă este să luăm drept reale descrierile martorilor, 
uriaşul acoperit pe tot corpul cu păr alb - cel din Himalaya! - negru sau 
brun, cel din S.U.A!, ar avea şase sau opt picioare înălţime, trăind extrem 
de izolat, evitând omul, pe cât posibil. 

Chupacabra a fost văzut acţionând în spaţiul Mării Caraibilor, 
Americii de Sud şi în Florida. Descrierile îl prezintă ca o arătare cu ochii 
roşii, braţe scurte, dotate cu labe ce deţin gheare puternice, în vreme ce 
membrele posterioare ar fi aidoma cu ale cangurului. Unii martori susţin 
că ar avea aripi şi că ar putea zbura. Apariţia lui Chupacabra este 
sinonimă cu moartea animalelor, căci bestia ucide doar pentru - se pare — 
pofta de a goli organismul de sânge, dar nu oricum, ci în totalitate! 

Tauri lipsiţi complet de sânge – cu două sau trei orificii în jurul gâtului — 
mii de vaci, oi, curcani, capre, cai cu aceleaşi semne au fost descoperiţi 
din Brownsville Texas, Rio Grande Valley South Texas, Puerto Rico şi 
până în America de Sud. 

Unii martori afirmă că apariţia lor e însoţită de stranii globuri de 
lumină, colorate, ceea ce a dat curs ideii că între Chupacabra şi O.Z.N. ar 
fi o strânsă legătură! 

În fine, unul din cele mai mediatizate fenomene ale secolului şi 
mileniului trecut, a fost „monstrul” din Loch Ness. Lacul Ness se găseşte 
în nordul Scoției, fiind amplasat de-a lungul unei falii ce traversează {ага 
de la Nord la Sud. „Monstrul” a fost observat prima dată prin anii 1930 
de către nişte pescari. Martori ai unei turbulenţe în apele lacului scoţian, 
ei au asistat la apariţia terifiantă a creaturii: aceasta avea 20 de picioare 
lungime, (un picior are, aproximativ 33 de centimetri lungime), două 
cocoaşe, coadă puternică şi un cap mic, amplasat la capătul unui gât 
prelung. Evenimentul trăit de pescari a fost speculat de ziarele timpului, 
la scurtă vreme apărând o serie de oameni care s-au grăbit să afirme că şi 
ei au văzut „monstrul”, fiecare adăugând detalii interesante, multe 
probabil rezultate din imaginaţia celor în cauză, puţini oameni rezistând 
tentaţiei înfloririi adevărului. 

Mitul prindea contur, acoperind adevărul cu o serie de învelişuri, 
ca o ciudată măsură de autoprotecţie, misterul fiind astfel adâncit şi nu 
revelat. 

Prin urmare, ce ajunge, în asemenea condiţii, pe masa 
mitologului contemporan? De o parte, numeroasele mărturii, fotografii şi 
Chiar imagini video ale unora dintre creaturile menţionate; de alta, 
efectele produse de acestea în conştiinţa omului, prin acţiunile, adeseori 
morbide, ce nu pot fi trecute cu vederea. Limitarea doar la mărturii şi 
imagini ar putea naşte credinţa existenţei creaturilor. Întrebarea care 
apare, în acest context, este: de unde atracţia omului către marile mistere, 
dublate de spaime nebănuite? 

Ştim că omul, deocamdată, este unica fiinţă dominată de frică şi 
care conştientizează pe deplin o asemenea stare. Trăieşte în interiorul său 
tot soiul de frici: de necunoscut, de moarte, de fiare sălbatice, şi lista s-ar 
putea prelungi. 

Frica se află în om, îl guvernează, deşi mulţi se grăbesc să nege 
fenomenul crezând - eronat - că frica înseamnă, implicit, laşitate; dar cei 

care trăiesc sub imperiul fricii pot ajunge la anumite stări de irealitate, 
menite a le modifica percepțiile, reflexele, atitudinile, reacţiile. 

Frica poate denatura realitatea, oferindu-i dimensiuni nebănuite. Sub 
imperiul ei, omul ajunge să cunoască într-un alt fel. Însoţit de frică, el a 
putut vedea ce a numit ulterior Lycantrop, Sasquatch, Chupacabra etc. Să 
nu uităm - în susţinerea ideii noastre - că nu animalul poartă amuletele la 
gât, ci omul! Evocând - altfel — relaţia om-animal (creatură) mitologul o 
va raporta nu atât aspectului ei materialist şi raţionalist (vezi Lewinshon, 
în cartea sa „Histoire des animaux - leur influence sur la civilisation 
humaine”) ci unghiului de vedere al hermeneuticii - animal sacru, animal 
fantastic! – unde acesta e perceput ca simbol. 

Astfel, creatura văzută poate fi substitutul pe care şi-l doreşte omul 
pentru refularea abisalelor răbufniri, ca agresivitate, culpabilitate, 
inferioritate, dar mai ales frică. Blaga spunea că omul este fiinţa care 
trăieşte în dublu orizont: unul al lumii concrete, iar celălalt al lumii 
pentru revelare. 

Mitologul nu e interesat de acţiunea umană petrecută sub impulsul 
nevoilor utuilitariste, сі de planul cunoaşterii prin intermediul gândirii 
magice, devenit identic orizontului revelării. Căci, până la urmă, ce este 
omul, dacă nu o fiinţă copleşită de infinitatea ambianţei dezmărginirii şi 
саге a încercat — chiar din momentul desprinderii din circuitul primar al 
naturii sale, să înţeleagă, să ordoneze şi să controleze lumea? Printre 
elementele ре саге a încercat şi a reuşit — în parte – să le ordoneze, au fost 
şi animalele. 

Dar nu întotdeauna demersul său a fost încununat de succes. 
Exemplele avute în vedere; Loch Ness, Sasquatch, Chupacabra, Yeti, 
Lycantropul vin să demonstreze că omul nu a câştigat bătălia cu misterul, 
ale cărui resurse par inimaginabile. Azi îi serveşte omului un Lycantrop, 
mâine un „monstru” din Loch Ness, iar poimâine o apariţie luminoasă, 
inexplicabilă minţii şi perceperii sale limitate, toate acestea având darul de 
a-l menţine în căutare, în aflare. Şi oare ce caută omul, în acest incorect 
raport cu animalul/mister? Nimic altceva, decât intrarea în stăpânirea 
spiritului animalului - dacă vorbim de omul primitiv - sau perpetua 
revelare a misterului către sine însuşi, dacă e vorba de omul prezentului. 

Explicații ştiinţifice? Iată-le: „omul-lup” n-ar fi altceva decât о 
dereglare hormonală care-l face pe om să arate aidoma animalului 
respectiv, „monstrul” din Loch Ness nu există, căci submarinele moderne 
dotate cu sonare, radare de mare fineţe etc., au puricat grotele şi fundul 

lacului cu pricina, în zadar, Sasquatch n-ar fi decât un om mai înalt 
îmbrăcat cu un costum special confecţionat din blană naturală, care s-a 
lăsat filmat şi fotografiat, pentru a face o glumă bună şi a da de lucru 
savanților cu o imaginaţie prea înfierbântată, iar Chupacabra ar fi un soi 
de liliac uriaş care se hrăneşte cu victimele sale. Şi cu asta punct. Misterul 
(misterele) a fost dezvăluit, iar aventura spirituală a omului, cel puţin în 
asemenea direcţii, a luat sfârşit. Rămân, însă, doar ca „bunuri spirituale” 
gândirea metaforică, procesele psihanalitice şi discuţia în jurul misterului. 


Amintiri de călătorie 


Noapte cubaneză 

Keyserling spunea, acum aproximativ opt decenii în urmă, pe 
bună dreptate, că lumea, în ansamblul ei este bine contrapunctată, orice 
fiinţă umană având darul înregistrării de noi şi noi impresii atunci când 
trece dintr-un areal geografico-spiritual în altul, cu minima condiţie a 
posesiunii organelor de simţ speciale, menite a facilita o asemenea 
experienţă... 

De mai bine de două luni sufletul îmi este purtat în interiorul 
arcului Antilelor şi niciodată nu m-am simţit obosit sau plictisit de cele 
întâlnite în cale. Un singur regret se profilează într-o cută a inimii: 
anume, că nu voi parcurge până 1а capăt întreaga regiune întrucât, în cel 
mai scurt timp, voi fi silit să trec pe platforma continentului american, 
pentru a explora Yucatanul şi, de acolo în sus, toată regiunea Americii de 
Nord, până la mirifica ţară a pădurilor şi zăpezilor, Canada. 

Sentimentul pe care-l trăiesc în această peregrinare este cel al 
eternității. Chiar mi s-a inoculat în minte, faptul că am plecat într-o 
călătorie fără întoarcere şi că voi trăi o perpetuă vacanţă, lipsit fiind de 
veşnicile, dar măruntele griji cotidiene. Şi cum să nu pot gândi astfel, 
când picioarele mi se bălăcesc în apele cubaneze, în vreme ce restul 
trupului e moleşit de soarele fierbinte devenit, de bune ceasuri, stăpânul 
plajei Maleson, cea mai cunoscută din regiunea Caraibilor? 

Mă aflu în Cuba de câteva săptămâni şi încă n-am reuşit să mă 
despart de Maleson, locul unde coralii au desăvârşit în intarsii de natură 
aproape mistică, semne ciudat concepute în aerul albastru cubanez, 
minunând turiştii, саге nu mai prididesc de exclamaţii situate Ја limita 
onomatopeelor, atunci când privirea li se opreşte pe jocul divin al 
coralilor, încremeniţi într-un proiect de esenţă turyană. 

Cuba, situată între Yucatan şi peninsula Florida, iti permite, dacă ai ochi 
de şoim, să observi în adâncimea orizontului tremurat, contururile vagi 
ale insulelor Jamaica şi Haiti. Dacă ai impresia că despre Cuba poţi vorbi 
ca despre o insulă mare, singulară, te înşeli profund, căci în jurul ei mai 
există айе 1 600 de insule şi insulițe, ce întregesc imaginea marii 
aglomerări insulare din regiune. 

Apele Malesonului tremură în lumina aurie a soarelui şi din dărnicia 
zeului Neptun, i se oferă ochiului spinările argintii ale unor peşti uriaşi, 
care taie abisul lichid cu viteze impresionante. 

Îți aminteşti atunci de Hemingway şi povestea pescarului care n- 
a reuşit să aducă la țărm decât resturile unui peşte, numit merlin. Există şi 
о reuşită extraordinară, cinematografică, a povestirii, perfectă ilustrare a 

voinţei pescarului cubanez de a trăi în deplină încleştare cu natura din 
care el însuşi a fost zămislit. Pelicula cinematografică surprinde marea 
figură a lui Spencer Tracy şi poartă denumirea: „Bătrânul şi marea”. 

Acum, apele lovesc faleza Malesonului irizând lacrimi de zeu pe 
coralii răpuşi în lumina tropicală, scoțând în relief cele mai ciudate culori, 
de la rozul pur, la verdele întunecat, albastru, roşu, arămiu, carmin, siena 
arsă, verde de China şi albastru de Prusia, în ciuda tuturor pictorilor 
lumii. În deplin acord cu paleta coloristică a coralilor din Maleson, se află 
casele şi vilele somptuoase ale cubanezilor pierdute în bogăţia reliefului 
unde trei sferturi înseamnă câmpie, iar restul munte. Am văzut în zilele 
din urmă locurile importante ale Cubei, pe care nu le poate şi nu trebuie 
să le rateze nici un turist. În primul rând, celebra Havana înfiinţată în 
1519 de spanioli şi care mai păstrează, încă, vestigiile trecutului: 
bastioanele fortăreței El Moroo precum şi o seculară bisericuţă, iar nu 
departe de aceasta celebrele bohio, cocioabe care adoposteau odinioară 
nefericiţii. 

Am trecut la pas pe sub frunzele palmierilor fumând un trabuc 
local, vizitând luxoasele cartiere Miramar şi Cubanacam, acesta din urmă 
devenit zona rezidenţială a ambasadelor. Din Piaţa Revoluţiei, unde Fidel 
Castro - unul din cei mai longevivi dictatori comunişti ai lumii - ţine 
regulat discursuri către națiunea cubaneză, obicei păstrat din anii marilor 
confruntări revoluţionare, ajung la cel mai boem spaţiu cu putinţă, 
localul La Bodeguita, acolo unde se adună marii scriitori ai Cubei şi nu 
numai. Pe una din mese, la loc de mare cinste, observ că se păstrează, 
aidoma relicvelor unui mare sfânt, semnătura lui Hemingway... 

Am consumat o băutură răcoritoare şi am pornit mai departe 
spre celebra Vale Yumuri, unde palmierii şi, în general, vegetaţia se 
revarsă în cascade verzi, ca din cer, acoperind totul în cale. Chiar şi 
drumurile asfaltate sunt, adeseori, năpădite de curajoasele plante. Ajung 
la Vinales, locul unde botaniştii spun că se află cel mai bogat fond de 
orhidee din lume, iar eu îi cred pe cuvânt, căci ochii mei nu mai ştiu unde 
să se rotească, covârşiţi de aceste balerine ale aerului. 

Îmi dau seama că trebuie să părăsesc spaţiul de-a dreptul fermecat al 
Vinalesului pentru a face un popas într-o altă vale, aceea a râului Tomas, 
acolo unde se află alte minuni ale pământului cubanez: lanţul peşterilor 
care cuprinde 10 000 de caverne! Grotele se adâncesc în inima şi ficaţii 
pământului, uneori până la 15 km. Traversez, apoi, cu minicarul mai 
multe cursuri de ape, căci Cuba dispune de cea mai bogată reţea 

hidrografică. Clima umedă este o caracteristică a regiunii, numai că media 
temperaturilor nu trece de 25 grade Celsius, ceea ce spune mult de ce 
cămaşa sau tricoul îţi sunt permanent ude. N-am putut rata пісі Cienaga 
de Zapata, regiune mlăştinoasă mişunând de caimani, acolo unde am 
văzut Laguna del 'Tesoro, despre care circulă legenda că ar ascunde 
fabuloasele bogății ale precolumbienilor, dar şi ale unor pirați de mai 
târziu. 

Trebuie să mă obişnuiesc, deja, cu aceste poveşti căci ele fac parte 
din folclorul locului, sunt parte a trecutului transpus şi îmbogăţit de 
imaginaţia băştinaşilor antilezi. M-am întâlnit pe drum cu celebrii los 
guajiros, variantele locale ale cowboy-lor, purtând la brâu colturi şi pe 
capete, uriaşe sombrero-uri, mânând de ре caii lor iuți vitele 
neastâmpărate. M-am oprit prin sate, de altfel, puţine la număr, căci 
Cuba are mai multe oraşe decât aşezări rurale şi am vorbit cu ţăranii 
locului. Cu nimic mai diferiți decât cei de la noi. Oameni de mult bun 
simţ, truditori ai brazdei, adaptaţi la mediu. Spre exemplu, unul din ei 
mi-a spus că „oaia? lor de muls este palmierul regal, căci din el se face 
mobilier, e folosit la hrana animalelor dar şi în arta împletiturilor. Când 
am vizitat Tibetul, am aflat că ţăranii de acolo aveau varianta lor de 
„palmier regal”: iacul! 

E noapte cubaneză în Maleson. Se aprind luminile falezei şi 
încep dansurile sub clarul de lună şi zbaterile tainice ale apelor. Pe terase, 
deja, s-au pregătit focurile grătarelor, căci una din specialităţile locului o 
reprezintă langusta la grătar. Mă ridic, cu regret, din locul unde am 
lâncezit aidoma unei reptile întreaga după-amiază şi mă îndrept spre una 
din mesele care au început să se aglomereze. 

Va fi o noapte lungă, parfumată, caldă, cu vin alb, languste şi 
dansuri trepidante, pe care vreau să le savurez până la final. 

Haiti sau cântecul curcubeului 


Epicur avea perfectă dreptate, fără să fi cunoscut, real, decât cerul 

Greciei; mă întreb, totuşi, ce alte nuanţe ar fi putut adăuga ataraxiei, dacă 
ar fi putut vedea pământul haitian şi oamenii ce locuiesc aici. Insula 
aminteşte de sălaşul păcii creat la câţiva zeci de kilometri de Calcutta, 
prin bunăvoința şi dorinţa lui Tagore: aceeaşi detaşare de lumesc, aceeaşi 
nepăsare în faţa cotidianului, aceeaşi lipsă a grijii faţă de ceea ce va urma. 
Prăbuşire în paradisul verde, cu exclamaţii de uimire dureroasă în faţa 
peisajului tropical, de care nu te mai saturi. 
Colinzi de câteva luni Marea Caraibilor şi tot mai există locuri, oameni, 
plante, păsări, care te surprind. Dar cel mai bine îţi dai seama de adevărul 
paradoxurilor, sub umbra cărora a fost construită lumea, căci tu însuţi 
eşti prizonierul unui asemenea mod de a fi, când singur te regăseşti în 
mijlocul mării, purtat de un vas pescăresc, de la o insulă la alta, ori aflat 
în mijlocul pădurii, copleșit de verdele ce-ţi inundă, la propriu, picioarele 
obosite şi trupul cuprins de ape, constatând că poţi pătrunde, mai cu 
înţeles, infinitatea ce te împresoară, trezind în sinea frământată de 
întrebări fără răspuns, sentimente adânci, ecouri pe care nu le-ai mai auzit 
niciodată în preajma altor oameni; căci prezenţa semenilor tăi, oricât de 
plăcută ar fi, are darul de a minimaliza relaţia cu Eternitatea, iar jocul 
iluzoriu impus de cel omniprezent, nu poate decât să te scufunde în 
adevăruri de suprafaţă, extrem de înşelătoare şi nefaste spiritului însetat 
de absolut. 

Ajuns în Haiti, ai parte de trăiri unice, consumate între cerul 
acoperit cu nori albi şi pământul ridicat semeţ, prin crestele munţilor, 
către zone eterice, străbătute numai de păsări răpitoare. A doua ca 
mărime din lanţul Antilelor, Haiti înseamnă „loc cu munţi”, denumire 
păstrată din vechime, dată de populaţiile precolumbiene yonei, care 

înseamnă şi un mare adevăr, căci pe aproximativ 80% din spaţiul haitian, 
suveran este muntele ce creşte progresiv, dinspre nord spre sud. 

Insula a fost descoperită de acelaşi Columb, care în anul 1492, 

Chiar înainte de a se întoarce în Spania, pornind din Cuba, dă curs 
zvonurilor răspândite cum că, undeva la est de Cuba s-ar găsi Bohio, o 
insulă cu multe şi mari aşezări, (se înţelege, pentru acele timpuri!). Aşa a 
descoperit Columb, navigând către est, într-o zi de Sfântul Nicolae, 
partea vestică a insulei Haiti. Nu departe de ţărmul unde a acostat, se 
găseşte insula denumită Tortuga, nume provenit de la asemănarea 
izbitoare dintre carapacea unei țestoase şi forma acestui pământ, născut 
din activităţi vulcanice, demult apuse. 
Columb a trăit în Haiti aceleaşi sentimente pe care i le-a provocat, 
întotdeauna Castilia, căci jurnalul său cuprinde frumoase descrieri asupra 
câmpiilor haitiene, amintindu-le pe acelea din Spania. Tortuga avea să 
devină, mulţi ani de-a rândul, „cartierul general” al piraţilor din Caraibe, 
locul de unde porneau principalele acţiuni de piratare a convoaielor ce se 
deplasau în şi dinspre Haiti ori Cuba. Mult timp regiunea a fost prilej de 
dispută între spanioli şi francezi, în cele din urmă francezii reuşind să se 
înstăpânească în Tortuga, devenită cap de pod pentru colonialismul 
francez care, nu după multă vreme, va ocupa partea apuseană a insulei 
Haiti, lucru recunoscut de spanioli prin tratatul de la Ryswik, din anul 
1697. 

Insula păstrează în memoria pământului său tragicele vremuri ale 
comerţului cu sclavi aduşi din Africa (Dahomey, Congo, Senegal) când în 
partea de nord se derulau cele mai inumane tranzacţii. Negrii au devenit 
însă, încetul cu încetul, stăpânii adevăraţi ai insulei Haiti, azi însemnând 
aproximativ 60% din populaţie. Spiritul francez va rămâne definitiv în 
regiune, după acţiunile lui Toussaint Louverture şi proclamarea 
independenţei, în anul 1804. 

Dar, destul cu atâta istorie, căci spiritul dornic de aventură nu 
poate suporta cifrele şi informaţiile seci oferite de orice manual şcolar. 
Pornit din capitala Port-au-Prince, situată cam în regiunea mediană a 
insulei, în capătul adâncului golf Gonave, te-ai depărtat cu o maşină de 
ocazie, de infernul verde-albastru al capitalei, refugiindu-te pe rarele 
şosele се intersectează această bucată de pământ, blagoslovită de 
Dumnezeu. Dacă vrei să te pierzi de lume, aici, locul este mai propice ca 
oriunde. Şoferul ре care l-ai bănuit fumând tot traseul marijuana, te-a 
lăsat fără o vorbă în marginea unui drumeag, neasfaltat, care pleacă din 

şoseaua principală, pierzându-se cotit printre arbori seculari, departe, în 
jungla tropicală. Eziţi s-o porneşti pe acolo, dar şoferul care te-a urmărit 
în luneta maşinii opreşte, se dă jos şi începe să facă tot felul de semne 
caraghioase, îndemnându-te să te urneşti, lăsând în urmă bananierii şi 
sisalii căci, până la pensiunea unde vei fi cazat, mai e cale de mers. 

Părăseşti şoseaua cu oarecare teamă şi înarmat cu un bat, 
caraghios instrument protector, de care s-a folosit omul încă din era 
primitivă a existenţei sale pe pământ, înaintezi în necunoscutul verde. Te 
simţi, la rându-ţi, un primitiv, iar această stare îţi dă confortul pe care o 
societate ultramodernizată 1-а răpit, demult, omului contemporan. În jur, 
numai cântec de păsări şi ушет de ape, pornit din cascade nevăzute. 

Treci de mici cursuri de ape, poteci de animale, frângând sub 
tălpi frunze, flori, ierburi necunoscute, dar parfumate, care lăcrimează în 
eter gândul iniţial din care au fost zămislite. Undeva, departe, printre 
coroanele copacilor se profilează înalta siluetă a masivului La Hotte 
(2680m) în timp ce, dinspre orizonturi doar bănuite, ajunge la tine 
parfumul cafelei încă necoapte şi a lemnului fraged, de cacao. Eşti în 
anotimpul ploilor şi te aştepţi, oricând, la o revărsare oceanică, plecată 
din norii ce se ridică abrupt, întunecând soarele şi coborând sub imperiul 
umbrelor, toată pădurea. Un semn indicator iti demonstrează că 
pensiunea cu nume franțuzesc, nu se află departe. Încă cinci minute şi ai 
ajuns. Exact la vreme, căci ploaia s-a pornit compact, aruncând pe solul 
avid de lichidul vieţii, perdele groase de speranţă acvatică, pentru plante, 
pentru vietăţile speriate ale pădurii. Pensiunea е în grija unor tinere 
negrese, a căror piele străluceşte chiar şi în umbră, cu zâmbet permanent 
pe feţe şi mister nedesluşit în priviri albastre. E un alt lucru, care mă 
frapează în Haiti: negresele cu ochi albaştri, pierdute în această margine 
de pădure tropicală, departe de lume şi despre care scriitorii haitieni, 
Pierre 'Thoby-Marcelin sau Maurice Casseur au scris rânduri memorabile. 
Lunile de zile petrecute sub cerul Caraibilor au făcut alt om din mine; 
sunt mai atent Іа reflexul format de natură în ochi, auz şi miros, căci am 
văzut că infinitul verde al lumii înconjurătoare mă calmează, mă linişteşte 
permanent. E o terapie tropicală, benefică sufletului occidental, obosit. E 
noapte. Mă trezesc în sunet de tobe, speriat. Cobor la parter. Nimeni. 
Pensiunea pare adormită. Respiră doar plantele. 'Tobele se aud mai tare, 
undeva, în apropiere. Pornesc după zgomotul lor şi ajung printre arbori 
într-un loc puternic luminat. Sunt numai negri, care-şi desăvârşesc 
ritualul voodoo. Cult originar din Dahomey, adus aici de negri, care 

exaltă spiritul de luptă al celor căzuţi în sclavie. Ceea ce văd nu este un 
simplu spectacol folcloric, menit turiştilor de duzină; e un cult tainic, 
desfăşurat sub clarul de lună, într-un extaz colectiv. Nu fac nici o mişcare 
şi privesc înmărmurit, tainicul ritual. Târziu, după ce s-a încheiat 
ceremonialul, mă desprind din ierburi şi plec. Adorm chinuit, în ritmul 
sălbatec al dansurilor voodoo. Dimineaţă, pe cerul umed, haitian, se picta 
superb, gândul lui Dumnezeu, sub forma curcubeului. 


Aventura panameză 


Pentru ca plăcerea întâlnirii cu Mexicul să fie cât mai intensă, mi- 
am amânat contactul cu vechea lume a aztecilor şi, în loc să merg pe o 
rută navală directă, am preferat trecerea prin canalul Panama, construcţie 
impresionantă care sparge istmul pe o distanţă de 75 km, având o 
adâncime de 9 metri. Acum cinci secole în urmă, mai precis în anul 1502, 
Cristofor Columb pleca spre Vest, traversând Atlanticul, în ce-a de-a 
patra sa călătorie. Misiunea lui era de a explora coastele Americii 
Centrale: Hondurasul, Nicaragua, Costa Rica, Panama. Avea la dispoziţie 
patru nave şi 150 de marinari. Ca de obicei, traversarea Atlanticului s-a 
vădit dificilă. Mai mult decât atât, navigatorul a fost obligat să stea o 
lungă perioadă de timp în Jamaica, acolo unde a eşuat, hrănindu-se cu 
speranţa aflării unui drum spre Indii, trecând printr-un canal ce ar face 
legătura între Atlantic şi Pacific, speranţă alimentată şi de legendele 
aborigenilor, care susțineau că acest lucru este posibil. 

Columb a căutat trecerea prin istmul panamez cu înverşunare, dar 
s-a dovedit că ea nu se afla decât în ceea ce am putea numi noi mitologia 
locală a caraibilor. Teritoriul istmului panamez a avut o istorie nu tocmai 
liniştită, trecând, rând pe rând, prin diferite forme de dependenţă. Iniţial, 
aflat sub stăpânire spaniolă, a făcut parte din Real Audencia de Panama 
(1538), apoi din Viceregatele Peru (1718) şi Noua Grenadă (din 1751) 
pentru ca, târziu, în noiembrie 1821, sub imboldul mişcării de eliberare a 
coloniilor latine, condusă de „El Libertadores”, să-şi proclame 
independenţa, însă ca parte componentă a Republicii Federative a Marii 
Columbii. În anul 1903 se va desprinde de Columbia în urma altei 
revoluţii, proclamându-se republică independentă şi nu întâmplător căci, 
în aceeaşi lună şi acelaşi an – noiembrie, 1903 – guvernul noii republici va 
concesiona „pe veci” ocuparea şi controlul regiunii unde se afla canalul 
interoceanic — a cărei construcţie pornise sub îndrumarea vicontelui 
francez Ferdinand de Lesseps - încă din anul 1881, Statelor Unite ale 
Americii. Lesseps nu era nimeni altul decât celebrul personaj care a 
contribuit, decisiv, la deschiderea unui alt canal de importanţă vitală 
pentru navigația mondială, dat în exploatare în 1869. 
Tăierea istmului de Panama nu a fost un lucru uşor, întrucât sumele 
uriaşe de bani necesare unei asemenea lucrări nu se puteau strânge într-un 
timp foarte scurt. S-au adăugat dificultățile ridicate de regiunea unde 
urma să se spargă istmul, căci, a face un canal fără ecluze, lung de 75 de 
km şi adânc de 9 metri, trecând prin numeroase văi, peste pintenul 
stâncos Obispo (care măsura 42 de metri), a străpunge lanţul 
Cordilierilor (саге la Culebra măsura 100 de metri înălţime şi câţiva 
kilometri lungime), a traversa mlaştinile şi îndura climatul tropical de 
către muncitori şi a face faţă apelor unui râuleţ, aparent inofensiv în afara 
anotimpului ploios, dar deosebit de periculos în vremea ploilor, când 
ajungea să-şi umfle apele la 12 metri înălţime, însemna consumarea unor 
acte de bravură din partea celor implicaţi în definitivarea acestui proiect. 

Undeva, filosoful Immanuel Kant spunea că impresia sublimului 
este dată de faptul că natura nu poate fi egalată. Avea dreptate marele 
gânditor, dar numai în anumite limite date de spaţiul şi timpul istoric în 
care a trăit, căci privind azi realizările materiale ale omenirii, omul 
demonstreză că, în multe privinţe a egalat şi depăşit natura. Canalul 
Panama este un exemplu tipic în acest sens, care demonstreză că piedicile 
materiale nu există. Fără îndoială, stăpânirea omului asupra naturii este 
doar una materială, nu şi spirituală. Dominația asupra naturii se face 

materialiceşte, modelând mai puţin frumos şi infinit, mai puţin durabil 
decât aceasta. Canalul panamez arată cum omul este, totuşi, inconştient 
de mărginirea în care se zbate şi, tocmai de aceea nu-i poate păsa de acest 
lucru, ridicând şi construind la nesfârşit, cu o înverşunare pe care o poţi 
înțelege numai descifrând sensurile mitului lui Sisif. Canalul Panama 
funcţioneză de mai bine de un veac şi prin el au trecut zeci de mii de 
nave, aflate sub diferite pavilioane, din diverse părţi ale lumii. Aici este, 
astăzi, o altă lume. Panamezii înşişi nu mai sunt cei care erau acum mai 
bine de 500 de ani. Dacă, iniţial, regiunea a fost locuită de un amestec al 
triburilor precolumbiene caraibe, maya şi chibcha, astăzi locul aparţine 
metişilor, negrilor, albilor, mulatrilor şi precolumbienilor, aceştia din 
urmă constituind numai 8-10% din întreaga populaţie a Republicii 
Panama. 

În republică se vorbeşte spaniola, iar din limbile vechi s-a mai păstrat 
doar chibcha. În schimb, în preajma canalului afli toate limbile 
pământului, căci marinarii întâlniți aici vin din cele mai neaşteptate 
regiuni. Am rămas în Panama o săptămână, căci statul este, totuşi, mic şi 
foarte uşor de vizitat, dar majoritatea timpului mi-am petrecut-o în 
capitală, oraş fondat de spaniolul Arias Davilla la 1519 şi incendiat în a 
doua jumătate a secolului al XVII-lea, în urma cuceririi sale de către 
piratul Morgan. 

Canalul Panama, concesionat S.U.A. (deşi există un acord semnat 
în 1974 între S.U.A şi Panama, pentru ca această importantă cale navală 
să redevină panameză 100%) înseamnă o importantă sursă de venituri 
pentru republică, economia dezvoltându-se puternic, fără accidente 
notabile, după 1881. Capitala a profitat şi ea de prezenţa canalului şi a 
ajuns astăzi să aibă unul din cele mai moderne şi mari aeroporturi din 
lume - Tocumen - constituindu-se în principalul centru financiar-bancar, 
comercial, cultural al ţării. Aici se află trei academii, între care Academia 
Naţională de Ştiinţe, mai multe societăţi ştiinţifice, şapte biblioteci, trei 
teatre, două universităţi etc. Avantajele naturale oferite de țărmurile 
crestate şi adâncite sub forma unor golfuri, destul de numeroase, fac din 
regiune un loc primitor pentru feluritele yachturi care tranzitează Marea 
Caraibilor spre Pacific, prin sau dinspre marele golf panamez. Pitorescul 
zonei este întregit de numeroasele insule, parte din ele nelocuite, refugii 
robinsoniene pentru omul modern dornic să se rupă de cotidianul 
stresant şi să trăiască liniştea oferită de sălbăticia naturii. Pierdut prin 
pădurile de mahon, ciba, jobe, balsa, cedru spaniol, te poţi aventura 

adânc în hăţişul vegetal, dar cu grija celui care este neînsoţit de ghizi, căci 
poţi întâlni şerpi veninoşi, iar în preajma apelor, crocodilii. 

Tara iti oferă aceeaşi incursiune în timp pe care ai experimentat-o în toate 
insulele caraibiene, căci şi aici contrastele îţi sunt oferite de viaţa aproape 
nemodificată a locuitorilor băştinaşi, aparţinând unor triburi ce se ocupă 
mai ales cu pescuitul în nemărginirea calmă a Pacificului, în paralel cu 
aceea specifică civilizaţiei occidentale, dominată de clădirile ce amintesc 
de zgârie-norii şi de tumultul specific unei capitale aglomerate, conectate 
permanent la ritmul trepidant al timpurilor moderne. 


Barbados, insula uraganelor 


49 


Niciodată nu mi-au plăcut despărțirile, mai cu seamă cele definitive, 
căci în despărţire există ceva fatal amintind, oarecum, de moarte, de 
veşnicia acesteia. Dacă aş fi un om, realmente religios, nu m-aş 
înspăimânta înaintea eternității întunericului, ci aş căuta alinare în 
lumina care s-ar ascunde dincolo de limita înţelegerii umane, într-un regat 
atotpromis muritorilor, de-a lungul miilor de ani, care ar fi, dacă ar 
exista... Pardesa, Nirvana, Shamballa... 

Dar, poate că totul e o amăgire, poate că totul nu e decât dansul ameţitor 
al Mayei, nemairămânându-ne la final, decât clipele mirifice trăite sub 
incidenţa luminii solare... 

Mă aflu în Barbados de câteva ceasuri, numai, şi locul mi se pare 
straniu, pentru simplul motiv că l-am aflat bântuit, anterior, de 
numeroase uragane devastatoare şi, poate, pentru că insula aceasta 
punctează despărţirea mea de spaţiul spiritual al arauacilor amerindieni. 

Am colindat, luni de-a rândul, apele caraibiene şi insulele sale, însă 
niciodată, în nici-un loc, n-am observat mai bine ca în Barbados cum 
oamenii, casele, arborii sunt lipsiţi de umbră, ca şi cum soarele şi timpul 
n-ar avea nici un efect asupra acestora. Totul se petrece, aici, sub semnul 
unei eternităţi stranii, situată în vecinătatea unui spaţiu şi a unei lumi 
paralele celei colindate până acum. Tremurul frunzelor şi bătaia aripilor 
unor păsări luate de vânt, parcă n-ar avea loc, parcă nu s-ar susţine cu 
argumentele fizicii newtoniene, totul desfăşurându-se sub zodia 
imponderabilului, într-un ritm uluitor, nefiresc arealului cu care mă 
familiarizasem: uman, vegetal, faunistic, caracteristic numai lumii 
caraibiene. Şi doar am văzut atâtea insule: Saba, Barbuda, Porto Rico, 
Saint Martin, Saint Eustatius, Los Hermanos, Islas de los Roques, Islas de 
Aves, Martinica, Dominica, Guadelupa... Numai aici, în Barbados, 
lucrurile par complet diferite lumii antileze. Poate că mă înşel; poate 
impresiile mele sunt rodul sentimentelor de tristeţe şi proastă melancolie 
ce se nasc în sufletul care ştie că, foarte curând, va fi nevoit să se despartă 
de Caraibe. Poate numai simplul fapt că Barbados se află în largul 
Atlanticului, oarecum în afara spiritului antilez, având o formă се 
aminteşte de Marea Britanie şi unde peisajul urbanistic este aidoma celui 
din Regatul englez, te influenţează într-atât, încât realizezi cum acest 
pământ, crescut din genunile oceanului, te pregăteşte pentru o nouă 

aventură, pentru o nouă călătorie, spre Yucatan şi apoi, de acolo, mai 
departe spre mirifica lume a continentului nord-american. 

Barbados a fost numită astfel de spaniolii care au descoperit-o destul 
de târziu, poate şi din cauza dimensiunilor sale extrem de reduse, precum 
şi a deluşoarelor, care nu o impun ochiului navigatorului, înălțate numai 
până la aproximativ trei sute de metri. Denumirea insulei, se pare, 
provine de la numeroşii smochini ale căror fructe au un aspect caraghios, 
„bărbos”, de aici... Barbados! Chiar dacă pământul a fost descoperit de 
spanioli, aceştia nu s-au obosit să-l colonizeze, lucru pe care-l vor împlini 
cu prisosinţă, la începutul veacului al XII-lea, englezii. Aceştia vor aduce 
aici negrii din Africa şi se vor înstăpâni atât de bine, încât şi azi, Barbados 
are aspectul vieţii citadine şi rurale britanice. În fapt, insulei i se mai 
spune şi „Mica Britanie”, căci modul de viaţă şi denumirile oraşelor, 
arhitectura locului, nu diferă cu nimic de aceea din Regat. Astfel, capitala 
se numeşte Bridgetown, alte oraşe mai populate fiind Newcastle şi 
Speightown. Squarurile, barurile, cluburile, pieţele sunt pur englezeşti. 
Casele sunt tipic englezeşti, nefirescul locului rezultând din efectul 
luminii tropicale zvârlite, din înalturi, asupra spiritului britanic, obişnuit 
cu ceţurile şi atmosfera umedă a Londrei. Limba oficială este engleza, 
fabricile de uleiuri, rom, zahăr, siropuri sunt şi ele tipic englezeşti. 
Aceasta însă nu poate constitui o deziluzie, (cel mult, o neaşteptată 
surpriză!) decât numai pentru turistul care s-a obişnuit să colinde doar o 
lume tropicală şi care, dintr-o dată, se loveşte de o cu totul altă lume, 
transplantată tocmai din insulele britanice, la mii de kilometri, păstrând 
intacte rigoarea şi rigiditatea specifică mentalităţii conservatoare engleze. 
Doar negrii din regiune „sparg” tiparele specifice „ceaiului englez”, prin 
manifestările lor zgomotoase şi pline de culori vii, atunci când, în 
momente de linişte şi sărbătoare, invadează străzile oraşelor. 

Barbados este o insulă dăruită cu numeroase ape dulci, încât te 
întrebi, pe bună dreptate, de unde pot ele proveni, căci, în jurul insulei, 
apele Atlanticului par a demonstra contrariul. Neştiute căi subterane 
alimentează lumea terestră a Barbadosului, cu cele mai multe şi dulci 
izvoare întâlnite în toate insulele antileze! Nu este, acesta, un miracol? 

Marile plantaţii se întind în sudul insulei, unde se cultivă tutun, 
indigo, trestie de zahăr. Căi ferate nu există, însă neajunsul e compensat 
cu o reţea densă de drumuri, care măsoară, aproximativ, 1200 de 
kilometri. 

Dacă vrei să vezi cele mai numeroase şi felurite păsări colibri, Barbados 
este locul cel mai potrivit. 

Privesc de la terasa hotelului principal, situat în capitala ţării — 
undeva în sud-vestul insulei, într-un adânc golf, adăpostit de uragane - 
întreaga panoramă: pădurile din vecinătate sunt pline de pamieri, arbori 
de pâine şi tufe multicolore, despre care nu ştiu nimic, decât că bucură 
ochiul şi simţurile nazale, căci seara mai ales, când adie briza, vine 
dinspre ieşirea golfului, către interior, un balsam  miresmatic 
nemaiîntâlnit, menit să alunge insomniile. Undeva, în depărtare, un țipăt 
de mangustă, victorios, arată că a reuşit în confruntarea cu vreo târâtoare 
dezgustătoare. Maimuţele se agită şi ele, iar din orizontul, aparent calm, 
se ridică o pelerină neagră, întunecând soarele în apus. La radio se aude 
tot mai des cuvântul „storm”. Înţeleg că se apropie o furtună, prezenţă 
obişnuită în zonă. Cea mai cunoscută şi devastatoare vizită de acest gen, a 
avut loc în Barbados în 1955. Atunci, de fapt, uraganul „Јапе a culcat 
totul la pământ: case, arbori seculari... Cobor la recepţie şi sunt îndrumat 
într-un loc sigur, la demisolul clădirii, acolo unde se aflau mai mulţi 
turişti, consumând rom, whisky şi cafea. Privim la televizor. Afară, 
zgomotele furtunii se înteţesc. 'Turiştii şi personalul hotelului par 
impasibili. Se cântă şi se joacă bridge. Privesc prin geamurile demisolului, 
bine protejate, ca nişte hublouri ale unei nave rezistente, menită a 
înfrunta, nepăsătoare, dezlănţuirea potopului. Crengile zboară, aiurite, 
prin aerul îmbolnăvit de praf şi cotropit, apoi, cu stropi grei de apă, 
uriaşi stropi, ce lovesc furios insula Barbados. E doar furtună. O simplă 
furtună, care se smulge ochilor mei uimiţi, după o jumătate de ceas, 
undeva către cerul înalt, de acolo de unde a pornit. les din adăpost, în faţa 
hotelului. Soarele râde printre nori, ca de o glumă bună. De cealaltă parte 
a insulei... curcubeul! Într-un squar, o maimuţă rătăcită savureză o 
smochină pripăşită aici, adusă de furtună. Ţipă, în aer, păsări. Străzile se 
repopulează încet, iar Barbados revine la freamătul fără umbre, care este 
de obicei. Negrii zâmbesc, izbitor de alb. A mai trecut o vijelie şi au 
scăpat cu toţii, nevătămaţi. E prilej de bucurie, dar o bucurie temperată, 
aşa cum numai la graniţa lumii antileze se poate întâlni. Pornesc liniştit, 
pe una din străzile capitalei. Voi începe vizita cu Muzeul de Istorie, dar 
fiind cu gândul la calda plajă a Maleconului, acolo unde fremătau, în aer, 
paridisiace parfumuri havaneze... 

Între Caraibe şi delta fluviului Orinoco 


La 10 grade latitudine nordică şi 60 de grade longitudine vestică se 
află Trinidad Tobago, stat format din cele două principale oraşe ce-i dau 
denumirea: Trinidad, de peste 4.800 km pătraţi şi Tobago, 301 km 
pătraţi. În alcătuirea sa insulară mai sunt cuprinse Huevo, Gasparee, 
Huevos, Chacachacare şi Little Tobago. 

Mă aflu în plină zonă tropicală, unde aerul umed îşi lasă amprenta 
peste plante, case, crestele munţilor în fiecare moment al zilei. Ajuns cu 
avionul în capitala Port of Spain, am hotărât să evit aglomeraţia specifică 
oraşului cu maşinile sale numeroase, cu agitația stradală implicând mii de 
oameni grăbiţi spre destinaţii necunoscute mie, dar pe care le pot bănui. 
Închiriez un vas mic de pescuit care să mă poarte către Scarborough, cel 
mai important oraş al insulei Tobago. Căpitanul micului vas este un 
bărbat tânăr, oacheş, care vorbeşte o limbă ciudată, patois, fumează dintr- 
o pipă din lemn de mahon şi, când nu trage fum adânc în pieptul său 
mare şi bronzat, plescăie zgomotos frunze de betel. Ne înţelegem într-o 
engleză amestecată cu spaniola pe fondul limbii sale materne, dar nu 
uităm să apelăm şi la semne. 

Vaporaşul se deplasează destul de încet, aşa încât am timp să admir 
panorama ce mi se înfăţişează privirii. Insulele Trinidad Tobago nu sunt 
departe de gura de vărsare a fluviului Orinoco, la doar 25 de km, acolo 
unde locul este denumit Gura Dragonului. Vâltoarea apelor şi forţa 
curenților din zonă l-au determinat pe Columb, în cea de-a treia călătorie 
a lui spre noul pământ, să boteze atât strâmtoarea cu pricina, cât şi insula 
Trinidad, a cărei denumire înseamnă Sfânta Treime, inspirată fiind, 
probabil, de cele trei distincte înălţimi ale spinărilor munţilor, de până la 
o mie de metri, ce taie destul de ascuţit, aerul albastru al regiunii. 
Columb a coborât mult spre continentul sud-american, ajungând chiar în 
locul unde Orinoco îşi aduce prinosul de apă dulce, prin braţele deltei 
sale generoase. Marele navigator a avut inspiraţia să guste din apele mării 
şi să constate că erau dulci, concluzionând că erau aduse de un mare râu, 
dintr-un mare pământ. De aceea l-a botezat Tiera Gracia. El atinsese gura 
cea mai nordică a lui Orinoco, dar timpul şi țelul celei de-a treia călătorii 
nu i-au permis să exploreze şi partea sudică a continentului. N-am avut 
vreme să mai cuget asupra aventurilor lui Columb, căci vaporaşul acostă 
într-un golf liniştit al insulei Tobago, printre o multitudine de alte vase şi 
iahturi superluxoase. Plătesc şi cobor. Cu bagajele în mâini, privesc în 
toate direcţiile, însă nu aştept prea mult, căci un boy, destul de tuciuriu, 
îmi face semne şi mă îndeamnă să-l însoțesc, deoarece аг şti el un mijloc 
liniştit, comod, de transport. Nu mă înşală, căci în spatele docurilor sunt 
mai multe taxiuri, dar şi trăsuri, ca pe vremea ocupaţiei engleze. Nu ezit 
şi iau о trăsură, nu înainte de a-i arunca puştiului câţiva cenți. 

Direcţia: Scarborough! Principalul oraş al insulei, unde mulţi turişti 
se îndreaptă anual. Plouă, căci zona e renumită şi prin acest fenomen ce 
face ca vegetaţia să fie de-a dreptul sufocantă, întrucât urcă pe străzi, pe 
zidurile clădirilor seculare, pe garduri, sub forma unor liane ce evadează 
de prin pădurile de palmieri, leandri, manglieri, chiparoşi, orhidee, 
bambuşi, arbori de pâine, cedri, tufe uriaşe de trandafiri şi ierburi înalte 
mătăsoase. Circulă legenda că, dacă laşi, seara, un obiect pe pământ, a 
doua zi îl afli acoperit de ierburi! Trăsura ocoleşte câteva vile şi ajunge, 
după câteva minute bune de mers, în faţa hotelului „Robinson Crusoe”. 
Este locul unde a călcat şi celebra scriitoare Agatha Christie, care, 
impresionată de frumuseţea locului, a plasat câteva din aventurile 
romanelor sale, cu renumitul Hercule Poirot, în 'Tobago. Dinspre văile 
învecinate îmi ajung în nări parfumuri amestecate cu fructe tropicale: 
mandarine, portocale, dar şi discrete miresme de meri, peri, bananieri, 

căci pământul este unul cat se poate de generos aici, insula nefiind 
traversată niciodată de uragane devastatoare, lucru care nu mă face să mă 
mir de ce Alford afirma că romanul celebrului Daniel Defoe, şi-ar fi găsit 
locul de desfăşurare tocmai în Tobago. 

Evident, a face speculaţii pe seama aceasta, a locului unde a stat 
două decenii Robinson Crosoe cu prietenul său Vineri, n-ar avea ca efect 
decât o discuţie cu iz steril, dar nimeni nu poate nega că insula nu are 
toate acele condiţii minunate descrise în roman, care te fac să iti doreşti să 
devii naufragiat. În fine, hotelul nu se află în centrul oraşului, ci undeva 
în vecinătatea sa, amplasat într-o vale sălbatică, unde stăpână este natura 
cu toate minunăţiile sale. La recepţia hotelului, tinere încântătoare îţi 
zâmbesc creol şi te invită în camerele de la etaj, răcoroase, primitoare, 
albe. Room service-ul, nu trebuie să mai subliniez, funcţionează 
ireproşabil. Nu mai am răbdare şi, deşi sunt obosit, fac rapid un duş apoi 
cobor în hall, unde găsesc un stand cu tot felul de obiecte specifice 
locului. Nu ezit şi cumpăr o pălărie din fibre de bambus, aidoma celor 
purtate de colonialiştii vremurilor apuse. Apoi, neînsoţit de nici un ghid, 
pornesc în explorarea zonei ţinând cont de avertismentele referitoare la 
animalele sălbatice, căci regiunea e plină de şerpi, crocodili, şopârle 
uriaşe, pisici sălbatice. Nu mă înarmez decât cu un baston din bambus şi 
întind pasul cu nădejde printre vilele răsărite miraculos pe versanţi, 
asediate de arbori şi flori multicolore. Отс treptat şi fără să mă grăbesc, 
făcând popasuri cât mai îndelungi, hrănindu-mi ochiul şi inima cu paleta 
culorilor revărsate de Dumnezeu peste omenire şi gândesc că, totuşi, 
viaţa este frumoasă. Nu am timp să cad în reverie, căci mă trezeşte un 
falfait de aripi. Este al păsării paradis. Povestea ei, în această insulă? E 
simplă. În lume, această pasăre, care uimeşte prin colorit, se mai găseşte 
în Noua Guinee. De acolo a fost adusă de un împătimit al vieţii 
robinsoniene, William Ingram şi aclimatizată în Little Tobago, o bucată 
de pământ înălţată la doar 30 de metri deasupra apelor, dar complet 
împădurită. Mă mir s-o văd aici, în Tobago, dar probabil că mai rătăcesc 
şi ele, iar faptul că am văzut o asemenea pasăre aici, şi nu în Little 
Tobago, mi se pare, într-adevăr, o minune. 

Nu mi-a trebuit mult să mă gândesc că ar fi bine să mă stabilesc 
pentru totdeauna în acest loc, cum a făcut Ingram, care a rămas în 
perfectă izolare cu familia sa, într-o casă necondiționată, adăpostită 
neajunsurilor lumii. Casa mai poate fi vizitată şi azi de turişti. Pasărea a 
planat lin deasupra văii, cu penajul ei superb, mătăsos. Mă aşez pe o 

piatră clădită în marginile pământului şi mestec frunzele de betel date de 
căpitanul vasului. În dreapta mea aud un fâlfâit de aripi, ca un zumzet şi, 
când întorc privirea, ochii îmi cad pe cea mai mică pasăre: colibri. Parcă 
nu are aripi, aşa cum stă decupată în aerul cald şi umed, înfingându-şi 
ciocul specializat în inima florilor şi culegând nectarul lăsat aici de soarele 
generos. Pământul pe care calc a fost botezat, de altfel, de băştinaşi, 
IARE, adică pământul plin de colibri. Într-adevăr, aici sunt, poate, zeci de 
mii de asemenea exemplare, altă atracţie turistică exploatată de localnici. 
Mă ridic şi pornesc pe un povârniş, însoţit de sâsâiturile unor şerpi 
nevăzuţi, către grota lui Robinson, căci managerii turismului local au 
ştiut să exploateze numele romanului creând şi o peşteră botezată astfel, 
unde apele revărsate peste pereţii calacaroşi au compus stalactite şi 
stalagmite, împreunate din loc în loc în coloane de palat, desăvârşit prin 
mână divină. Întâlnesc băştinaşi care trec spre plantațiile de trestie de 
zahăr cu coşuri mari în spinare, în vreme ce alţii se îndreaptă spre cele de 
mandarini. Sunt feţe amestecate de metişi, africani, asiatici, europeni, 
creoli. Femeile sunt de o frumuseţe deosebită, iar negrul pielii lor 
sănătoase parcă a fost scos din culoarea lacului de bitum ce tronează în 
Trinidad, unicat prin dimensiunile sale care măsoară, în perimetru, 5 km, 
coborând până la o adâncime de aproximativ 90 de metri. Sunt în deplin 
contrast cu cei aflaţi sub imperiul grijei de mâine... 


Peru, ţara cu cel mai mare lac din America de Sud 


Cine nu şi-l aminteşte pe celebrul şi ambițiosul Phileas Fogg, 
gentlemanul englez, care-şi pune 1а bătaie propria onoare şi avere pentru 

a susţine un pariu, demn de a declanşa invidia semenilor, cu mai bine de 
un secol în urmă? A face înconjurul lumii în optzeci de zile reprezenta, 
în timpurile lui Jules Verne, o adevărată aventură şi o serioasă piatră de 
încercare pentru temerari. Dar, aşa cum bine-şi aduc aminte aceia care 1- 
au citit romanul marelui scriitor din Nantes, călătoria desfăşurată pe 
oceanele, mările şi continentele lumii se termină glorios, doar cu câteva 
secunde înainte de a bate gongul ora fatală, omul făcându-şi apariţia la 
clubul londonez, unde se pusese pariul, spunând martial: „lată-mă, 
domnilor, am sosit!” Departe de noi gândul de a încerca o aşezare a 
scrierilor personale alături de cele ale lui Verne - inconştienţa nu este о 
trăsătură ce ne-ar caracteriza! — însă am adus în prim- planul prezentării 
noastre, spiritul marelui călător Jules Verne, poate şi pentru simplul 
motiv că, noi înşine am îndrăgit călătoria de la vârsta copilăriei, trăind, de 
pe atunci, nemaipomenitele aventuri alături de genialul scriitor francez. 
Urmând exemplul lui Phileas Fogg, ne-am propus un traseu, pe cat de 
anevoios, sperăm, pe atât de incitant, încercând să dăm ocol lumii, fie cu 
vaporul, fie cu avionul, până când vom ajunge din nou, acasă, în 
România. 

Tinta călătoriei de azi este о ţară sud-americană: Peru. Comiţi cea mai 
mare greşeală dacă, părăsind Japonia, ai urcat în avionul care deserveşte 
liniile sud-americane, pentru simplul motiv că pierzi mirifica traversare a 
Oceanului Pacific, pe care ţi-ar fi oferit-o o croazieră cu vaporul. Cei care 
au renunţat la o călătorie rapidă, de doar câteva ceasuri, în favoarea uneia 
de câteva zile bune cu vaporul de pasageri, nu au avut decât de câştigat. 
Căci oceanul, în diferite momente ale sale, de dimineaţa şi până seara, îţi 
oferă cele mai superbe răsărituri şi apusuri de soare, în vreme ce delfinii 
taie apa înaintea vasului, cu viteze uluitoare, ca nişte adevăraţi stăpâni ai 
nesfârşitului lichid albastru-verzui, prizonier între cer şi pământ. 

Dar ţinta călătoriei este Peru, locul în care s-au aşezat europenii, 
distrugând mare parte a civilizaţiei incaşe. Situată pe coasta vestică a 
Americii de Sud, Republica Peru are o largă ieşire la Pacific, având 
porturi importante cum sunt San Nicolas, Pisco, Callao. În acesta din 
urmă ajunge vaporul, iar tu cobori ca orice turist, trecând prin serviciile 
fireşti de vamă şi căutând apoi, hotelul de două stele pe care abia ti l-ai 
putut permite. Ştii că eşti în ţara cu cel mai mare lac din America de Sud, 
саге de mic ţi-a stârnit, la orele de geografie, prin denumirea lui, râsul: 
Titicaca, deopotrivă şi cel mai înalt lac navigabil din lume, căci 
altitudinea la care este situat măsoară peste 3.800 de metri. Гаў la o parte 


57 


toate frustrările specifice europeanului şi iei un taxi galben, care te poartă 
în mare viteză pe străzile oraşului portuar, lăsându-te în faţa hotelului cu 
nume hispanic: San Huan. Personal amabil şi camere curate. Obosit, iti 
faci un duş şi adormi. A doua zi, ai parte de un răsărit nefiresc, deoarece 
lumina trecută prin apele oceanului a împrumutat culoarea sa verzie, 
lovind crestele munţilor Anzi, scufundaţi cu tâmplele lor albe în neantul 
transcendent al văzduhului nelimitat. Pe creste bănuieşti, adormite, în 
somnul lor secular, statuetele zeităților incaşe, pe care abia aştepţi să le 
vezi, acolo, la ele acasă, în încremenirea lor atemporală. Natura se 
realizează desăvârşindu-se ca formă în cântecul de piatră cioplită cu 
măiestria uluitoare specifică meşterilor locali. Cobori în faţa hotelului, 
acolo unde călăuze numeroase isi oferă serviciile turiştilor, dornici de a 
porni în marea aventură a trecerii prin Anzii provocatori. Te înţelegi cu 
unul din ei şi porneşti, mai întâi cu o maşină, apoi cu trenul, şi în cele din 
urmă pe jos, căci drumul nu mai este accesibil decât pasului comun. 
Pământul peruan are ceva specific, iar acest lucru îl simţi când traversezi, 
gâfâind, peisajul montan. 

E un lucru aparte, pe care îl bănuieşti din clipa în care ai păşit aici, căci, 
ecologic vorbind, ti se arată ca fiind cel mai impropriu instalării 
aşezărilor omeneşti. Dacă pe coaste domneşte deşertul, în podişurile 
foarte înalte, clima este rece şi uscată. Populaţia de aici, însă, a dovedit că 
poate trăi şi în asemenea condiţii, creând o civilizaţie perenă, smulgând 
mediului surplusul necesar extinderii şi înfloririi. Pe coastă s-a trecut la 
practicarea agriculturii, întrebuinţându-se intens sistemul de irigaţii, 
platourile înalte folosind, şi ele, drept regiuni favorabile cultivării 
anumitor soiuri de plante. În ciuda teritoriului brăzdat de căi 
prăpăstioase, a enormelor diferenţe de temperatură, altitudine şi 
vegetaţie, eşti surprins de continuum-ul civilizaţiei din regiune. Viaţa este 
prezentă, uimindu-te, în cele mai înalte locuri: în vestitele puna (stepe 
înalte, reci şi uscate, unde cresc lamele albe), dar şi în anumite locuri, mai 
ales înspre sud, unde nutreţul isi face simțită prezenţa, servind drept 
hrană dobitoacelor: sunt gustoasele fire de iarbă, ichu, udate de ploile 
care ţin, uneori, trei luni de zile. Tot aici, alături de lamă, vei vedea 
alpaca, trecând grațios printre arborii rari. Mergând pe linia vestică, spre 
nordul ţării, văile devin tot mai adânci, transformându-se în canioane, 
permiţând deşertului să urce până la 1500 de metri, aşa cum se întâmplă 
de-a lungul râului Mantaro, ori chiar mai sus, până la două mii de metri, 
în valea Apurimacului, la nord de Cuzco. Dincolo de acestea, e zona 

andină, numită sierra. Aici sunt marile aglomerări de populaţie, 
cunoscute dintotdeauna, căci regiunea e propice cartofului, plantelor 
quinoa şi oca. 

Ca peste tot în lume, constaţi că marile civilizaţii s-au dezvoltat, fie de-a 
lungul unui fluviu, fie a unei văi înfloritoare, aşa cum este valea Cuzco, 
centrul cultural major al Republicii Peru. Este o regiune favorizată de 
Dumnezeu, datorită văii fertile Vilcanota-Urubamba şi a pampasului 
Anta, care compun o zonă fertilă ce beneficiază de ploile atrase de 
pădurile din răsărit, ca şi din apele scurse, urmare a topirii zăpezilor din 
lanţul Vilcambamba. Mulţi vorbesc, în jurul tău, despre fertilitatea văii 
Salamanca, din sudul statului, şi înţelegi în glasul lor un anume soi de 
regret, dar tu nu ai venit aici pentru a pierde vremea, căci dorinţa ta este 
de a ajunge sus, în Anzi, acolo, la Machu Picchu. 

Însă drumul până acolo înseamnă zile întregi de urcuş; de aceea, nu scapi 
ocazia de a vizita, în primul rând, Cuzco, oraş unde mai stau mărturie 
vechile ziduri de piatră construite de incaşi. Vezi Templul Soarelui, cu o 
poartă trapezoidală impresionantă, fiind denumită, în limbajul autohton, 
Corincancha; tot aici, te plimbi pe străzile din piatră cioplită, protejate de 
ziduri ciclopice, în care blocurile masive din stâncă sunt îmbinate perfect, 
aşa cum se întâmplă şi la Huanuco Pampas. 

Vizitezi reşedinţa regală a demnitarilor incaşi şi nu te poţi abţine să nu 
exclami, admirativ, atunci când observi edificiul unei băi princiare la o 
asemenea altitudine. Totul este făcut în şi din piatră, iar la Machu Picchu, 
terasele care înconjoară lumea respectivă, sunt şi ele proptite cu piatră, în 
vreme ce pe suprafaţa lor se practică agricultura! Exemplu pentru 
nevolnici. Străbaţi Anzii şi constaţi că sunt bogaţi în micacee şi alte roci 
mai vechi, acoperite de porfir. Te afli în Paramo del Assuay, regiune prin 
care eşti obligat să treci, dacă vrei să ajungi în Riobamba la Cuenca, acolo 
unde, în localitatea Loxa, te va izbi multitudinea arborilor de chinină, 
pierduţi albastru în ceața orizontului. Acoperi cu paşi obosiţi, zone 
înalte, de peste 3-4000 de metri, unde, totuşi, întâlneşti cărări din piatră, 
tăiate în stâncă, făcute numai pentru a urca individual. Există însă şi 
drumuri, cum este acela ce duce spre Caxamarca, tot din piatră, de-a 
lungul căruia poţi vizita ruinele palatului Іш Inca Tupaynpangi. Ai văzut 
atâta piatră, că aproape te-ai săturat, însă nu poţi nega măiestria 
meşterilor locului care au cioplit în cele mai dure roci, ziduri, fortificaţii, 
nişe etc. 

Admiri resturile arhitecturii incaşe pe crestele Cordilierilor, de la Cuzco 
şi până la Cayamba, toate relevând acelaşi caracter compus din: 
simplitate, soliditate, simetrie. Măiestria cioplitorilor în piatră, se relevă, 
o dată în plus, în cazul cetăţii Canar, acolo unde porfirul utilizat la 
ridicarea edificiului paralelipipedic, nu se ştie unde şi cum i se realizează 
îmbinarea, rosturile fiind imperceptibile ochiului neavizat. E un fel de 
cioplire pe care italienii o numesc bugnato, dând o mare asemănare 
zidurilor peruviene cu cele de la Roma. Marele drum al lui Inca este încă 
util şi foarte bine păstrat, mai ales între Chulucanas, Guamani şi Sagique. 


Thailanda - patria surâsului 


Călătoriile au presupus, dintotdeauna, ideea de aventură. A pleca 
spre tărâmuri necunoscute, înseamnă, încă din Antichitate, asumarea 
unor riscuri, dar în acelaşi timp şi plăcerea descoperirilor altor civilizaţii. 

Antichitatea şi-a avut marii săi călători care erau, nu doar simpli 
observatori ai spaţiilor traversate, fie cu piciorul, fie cu corabia, ci şi 
cercetători ce lăsau, ulterior, cărţi bine scrise, documentate, utile astăzi 
istoricilor, lingviştilor, etnografilor etc. Regretul celor de azi care 
studiază cărţile unor mari nume ca Herodot, spre exemplu, ori Diodor 
Sicilianul, se leagă de faptul că, parte din scrieri au fost pierdute, ori 
păstrate fragmentar, iar cele care au reuşit să supravieţuiască timpului 
prezintă informaţii ce se opresc la anumite graniţe ale cunoaşterii, 
dincolo de acestea oferindu-se mituri şi legende, povestiri fabuloase aşa 
cum, de exemplu, sunt cele privind lumea amazoanelor ori a 
hyperboreenilor. 

Perioada medieavală nu este lipsită, nici ea, de mari călători şi 
călătorii, cunoscuţi fiind veneţianul Marco Polo - ajuns până la Beijing - 
drumul de întoarcere consumându-şi-l prin Ceylon şi Persia. Rezultatul a 
fost celebra, de acum, „Carte a minunilor lumii”. Înaintea sa, însă, 
ajunsese în fabuloasa lume orientală care atrăgea, aidoma unui miraj, pe 
occidentali, Pian di Carpine, trimis la Karakorum, în inima Asiei de 
însuşi şeful Bisericii Catolice, în scopuri dipomatice. Explorarea Indiei şi 
însemnările cu privire 1а acest teritoriu vast au reprezentat o provocare 
pentru rusul Afanasi Nikitin care a şi scris, apoi, cartea „Călătorie peste 

trei mări”... Urmăm modeşti şi cu mijloace moderne îndemnul mai vechi 
la călătorie, explorare, aventură... 

Vechiul Siam ni se descoperă în faţa ochilor prin tot ceea ce 
ascunde azi şi dintotdeauna: oameni, zei, case plutitoare, palate regeşti, 
meşteşuguri unicat, serbări ale apelor, închinate lui Buddha, căutători de 
comori în adâncul apelor, ferme specializate în creşterea şerpilor şi a 
crocodililor, lumea specifică prostituatelor etc. 

Thailanda înseamnă „Тага liberă”, nume deloc întâmplător, 
deoarece nu a cunoscut niciodată, de-a lungul timpului, cucerirea 
europeană. De ce, atunci, autoarea i-a spus „Тага surâsului”? Foarte 
simplu, întrucât, aici, toţi oamenii te întâmpină cu un surâs deschis, си 
veselie, de parcă te-ar şti dintotdeauna. Înţelepciunea locului afirmă că, 
dacă surâzi eşti frumos, iar acesta nu poate fi decât cel mai frumos 
compliment care se poate adresa cuiva. Aşadar, a spune „Khao yim 
maak”, respectiv „Cât de mult râdeţi!”, înseamnă cel mai înalt 
compliment care se poate adresa unei persoane. Parcă desprinsă din 
poveştile arabe ale Şeherezadei, Thailanda seduce de la prima vizită pe 
care o faci, prin oraşele sale care devin peste noapte ultramoderne, prin 
templele aurite, prin elefanții trecuţi în rândul zeilor, prin credinţa în 
existenţa duhurilor bune şi rele ce ar bântui străzile la ceasuri de mare 
taină, prin muzeele ale căror exponate nu se pot evalua în termenii 
obişnuiţi, prin, în fine!, însăşi „Veneţia Orientului”, Bangkok-ul, celebra 
metropolă asiatică. 

Poarta de intrare în această ţară este Aeroportul Don Muang, cu o 
Capacitate uriaşă, căci zilnic tranzitează aerogara 20.000 de oameni - 
aproximativ şase milioane pe an. Capitala este aglomerată din cauza a 
peste 2,5 milioane de autoturisme care circulă într-un oraş unde aerul 
pare ceţos din pricina smogului creat. Se spune că, în orele de maximă 
circulaţie, într-o oră nu poţi face cu maşina mai mult de trei kilometri, 
ceea ce înseamnă că, mai repede te deplasezi pe jos. Interesant şi inventiv, 
totodată, este W.C.ul amplasat în interiorul unor maşini, căci 
aglomeraţia este atât de mare, încât, Doamne fereşte! nu mai ai unde şi 
nici cum să-ţi satisfaci necesităţile fiziologice. Guvernul thailandez 
lucrează asupra unor soluţii radicale menite să decongestioneze, un trafic 
care se aglomerează de la un an Іа altul. 

Printre maşinile luxoase poţi observa şi tradiționalul mijloc de deplasare 
oriental, denumit aici Tuk-Tuk şi care nu este altceva decât о ricşă- 
triciclu. Haosul este ameţitor, iar în zonele imposibile, pietonii sunt 

invitaţi să treacă peste străzi folosind pasajele aeriene căci, a traversa 
strada, aşa cum se întâmplă la noi, este un lucru de domeniul visului. 
După câteva zile de şedere aici, tu, ca occidental, te obişnuieşti cu 
zgomotul infernal, aglomeraţia şi căldura zilei şi porneşti în explorarea 
capitalei. 

Rămâi surprins că, în vecinătatea Palatului Regal există străzi ce amintesc 
de mahalalele Bucureştilor de altădată, diferenţa dând-o aerul greu de 
respirat şi metodele de lucru ale băştinaşilor, de-a dreptul şocante care, 
spre exemplu, nu ezită să iasă în stradă, acolo unde nu circulă 
autoturisme, pentru a-şi amplasa maşinile de cusut şi a lucra la zeci de 
grade celsius, fără să se sinchisească! Este firesc, atunci, ca într-o asemenea 
ţară, unde căldura depăşeşte cotele suportabile, să existe un ritual specific, 
închinat apei, elementul primordial al vieţii. El se numeşte Songkran şi se 
realizează în speranţa că, în anotimpul ploilor, musonul să fie bogat, iar 
recolta, la rândul ei, să mulţumească thailandezii. Este de ajuns o 
săptămână, pentru a vedea, în mod fugitiv, capitala Thailandei. Fără 
îndoială că, despre „Ţara liberă” se pot spune multe lucruri, neavând 
pretenţia că pot fi cuprinse într-o carte, darămite într-un text de 
dimensiuni reduse. 

Tara prin excelenţă religioasă, Thailanda se înscrie în rândul celor 

care cuprind religia budhistă, în forma sa mahayanică, iar templele stau 
mărturie în acest sens. Zilnic poţi vedea aici oameni săraci, care nu ezită 
în a-şi sacrifica ultimii lor bănuţi pentru a cumpăra foiţe de aur, ce vor fi 
aşezate pe statuile lui Buddha, ghirlande de flori şi fructe, menite aceluiaşi 
zeu, nuferi şi beţişoare parfumate, pentru gandharvaşii ce străjuiesc 
asupra noastră în timpul zilei, mici zeități care se hrănesc cu parfumul 
rezultat din arderea lemnului de santal, trandafir sau iasomie. 
În Bangkok poţi vizita, între Templul Brahman şi Wat Suthat, la sud de 
clădirea primăriei, celebrul Sao Ching Cha „Marele Leagăn” unde avea 
loc, înainte de al doilea Război Mondial, ceremonia orezului în rit 
brahmanic, dedicată cunoscutului zeu Shiva. Cu privire la acest ritual 
circulă diverse legende, noi oprindu-ne doar asupra uneia. Se spune că 
Shiva, aflat în împărăţia sa celestă, obişnuia să se dea în leagăn cu zeiţa 
Uma, de care îl legau puternicele sentimente ale iubirii. Dorind să-i 
demonstreze cât de puternic este, a împins leagănul atât de tare încât toţi 
norii s-au speriat, revărsând asupra omenirii un adevărat potop. Ritualul 
era, astfel, legat de îmbunarea lui Shiva, care putea să dea recolte bogate 
şi, deci, un an fertil muritorilor de rând. 

Thailanda este locul unde poţi vizita grădina templului Erawan, 
acolo unde ai şansa admirării delicatelor dansatoare Lakhon Chatri, 
acompaniate de tradiționala orchestră Phipat. Trebuie să ai, nu doar mult 
talent ci, şi multă graţie, înţelepciune, memorie fantastică pentru a reţine 
şi a reda corect, cât mai sensibil, expresiv, cele 560 de mişcări ale 
degetelor, mâinilor şi braţelor, precum şi cele 84 de poziţii diferite ale 
ochilor. Toate fac parte din specificul dansului „thai”. 

Atracția cea mare a Bangkok-lui rămâne, totuşi Palatul Regal şi Wat 
Phra Keo, acolo unde poţi admira celebrii Yaksha cu figuri 
înspăimântătoare care păzesc porțile lăcaşului sfânt, unii dintre ei ашти 
aşa cum este şi păzitoarea înţelepciunii, Kinnari, ce apără ргеџоаѕа 
comoară îngropată la rădăcina pomului cunoaşterii din Wat Phra Keo. 
Buddha de Smaragd, cea mai prețioasă statuetă de aici, este păzită cu 
străşnicie, căci, se crede că de soarta sa se leagă cea a naţiunii. Sideful, 
argintul, porţelanul diferit colorat şi pietrele semiprețioase întregesc 
imaginea de la Wat Phra Keo. Nici biblioteca Ho Monthiem Dharma, nu 
a scăpat fără a i se oferi o poartă sculptată, bogat aurită. Grădina palatului 
impresionează prin bonsaii ce străjuiesc aleile pe unde trece, uneori, 
cortegiul ceremoniei funerare regale. Nimeni nu poate fi indiferent faţă 
de masiva statuie din aur, care cântăreşte cinci mii şi cinci sute de 
kilograme, aflată tot aici, în capitală, la Wat Traimitr, care împlineşte 
galeria celor 394 de statui reprezentându-l pe acelaşi Buddha, la Wat Po. 
Aurul este metalul preţios abundent în această ţară, căci templele şi 
statuile sunt din aur masiv, dar el nu are aceeaşi semnificaţie întâlnită la 
occidentali. Arhitectura clasică thailandeză se poate admira în Palatul de 
vară Bang Pa, cu precădere în Pavilionul Apelor, iar cel mai reprezentativ 
templu pentru spiritul thailandez îl vei putea întâlni în prima capitală a 
acestei ţări: Sukhotai-Phra Sri Maha That. 


Tărâmul Ofirului, Chivotul şi continentul american 


„Nimic nu este absolut în lumea aceasta, totul este relativ”, erau 
cuvintele marelui doctrinar Siddharta Gautama - „Buddha? - care 
ajungea la un asemenea adevăr prin concentrare şi meditaţie profundă, 
acum mai bine de de două milenii în urmă. Adevărul spuselor sale avea să 
fie demonstrat ştiinţific de către Albert Einstein, părintele teoriei 

relativităţii. Deşi demonstraţia a fost solid fundamentată, acceptată de 
pleiada filosofilor şi oamenilor de ştiinţă, n-a putut zdruncina adevărurile 
învechite ale lumii, care s-au încăpățânat să rămână între limitele unei 
anumite cunoașteri, cu un înalt grad de suficienţă. 

Într-o asemenea ecuaţie, problematizată de mulţi alţii înaintea 
noastră, s-a reactualizat – de câtva timp - chestiunea (re)descoperirii Noii 
Lumi, de către celebrul navigator Cristofor Columb. Problema devine 
interesantă, mai cu seamă că ar putea oferi indicii referitoare 1а existenţa 
Chivotului - considerat, azi, a fi păstrat în Etiopia. Columb a fost 
perceput, multă vreme, drept primul european care a atins țărmurile 
Americii. A venit, însă, descoperirea uluitoare cum că, de fapt, vikingii 
din vremea lui Erik cel Roşu - cu aproximativ 500 de ani înaintea lui 
Columb - au ajuns în America de Nord, trecând Atlanticul, atingând 
regiunea de est a Canadei de azi coborând, ulterior, chiar în America 
Centrală. Fapta vikingilor a căzut probabil, în uitare, aşa încât, atunci 
când Columb ajungea în America, în 1492 - iar Vespucci îşi dădea seama, 
ulterior, că genovezul atinsese, în fapt, un alt continent, desigur nu cel 
asiatic — omenirea îl oficializa drept „descoperitorul” Noii Lumi pe 
acelaşi Cristofor Columb. Memoria colectivă se îmbogăţea cu un nou 
adevăr, dar, după cum vom vedea, unul relativ, căci azi se ştie cu 
exactitate, că pământul atins de Columb - departe de a mai fi considerat 
o surpriză geografică - fusese, cu mult timp înaintea sa, vizitat de 
fenicieni, cartaginezi, celți, vikingi... 

Vom arăta mai departe care sunt urmele trecerii popoarelor 
antichităţii peste Atlantic şi ajungerea lor în America pornind de la 
argumentele biblice: „N-a mai venit niciodată în urmă atâta abundență de 
mirodenii câte a dat împărăteasa din Seba împăratului Solomon. Şi flota 
lui Hiram, care a adus aur din Ofir, a adus din Ofir şi lemn de santal în 
foarte mare abundență si pietre scumpe” (Împărați, 9,10, cap.9.27), iar în 
altă parte: „Căci împăratul avea flote din Tarsis cu ale lui Hiram; şi flota 
din Tarsis venea la fiecare trei ani, aducând aur şi argint, fildeş, maimuțe, 
pauni”. (Gen.10.4.2. Cron. 20.36). Se ştie că „împărăteasa din Seba” l-a 
vizitat pe Solomon pentru a-i pune la încercare înţelepciunea. Legenda 
spune, însă, că lucrurile au evoluat şi în alt sens, „împărăteasa” rămânând 
grea şi dând naştere unui fiu care, mai târziu, s-a întors la curtea lui 
Solomon furându-i lucrul său cel mai de preţ: Chivotul. Realizat din 
lemn de salcâm şi poleit cu aur, Chivotul deţinea puteri supranaturale şi 
ascundea legile lui Moise. Hiram 1, cel pomenit de Biblie, era un un 

puternic rege fenician care conducea oraşul Tyr, fiind aliatul lui 
Solomon. El deţinea o flotă impresionantă, ce servea aducerii aurului din 
ţara Ofirului la curtea Іш Solomon. Locul pornirii către Ofir se făcea, de 
undeva, din Marea Roşie, lucru care presupunea ocolirea Africii. 
Revenind în zilele noastre, să notăm, aproape telegrafic, descoperirile 
uimitoare realizate pe continentul american care fac legătura cu pasajele 
biblice citate mai sus: recent, nu departe de New Mexico, arheologii 
scoteau la lumină un uriaş bolovan pe care se aflau gravate cele 10 
porunci ale lui Moise. 

Scrise în ebraică! 

Profesorul din cadrul Univ. Brandeis (Boston) - Cyrus Gordon - a 
afirmat că scrierea este autentică, ea datând cu mult înaintea sosirii lui 
Columb în regiune! În decembrie, 1989, exloratorul american Gene 
Savoy descoperea nişte inscripţii, în munţii Anzi (Peru) scrise cu semne 
care semănau izbitor celor feniciene şi ebraice. (Cele mai vechi inscripţii 
ebraice în alfabet fenician datează din sec. al X-lea î.H.)). 

Alte descoperiri s-au realizat în statul Georgia, de către dr. Joe Mohan; e 
vorba de plăci cu scriere amintind-o pe cea cuneiformă. Profesorul de 
limbi semitice, de la Univ. din Praga, Stanislav Segert a stabilit că 
inscripţiile aparţin scrierii minoice din secolul al II-lea î.H. Precizarea lui 
Segert ne-a readus în memorie o mai veche descoperire, din 1968; e vorba 
de o piatră cu scriere interesantă, care s-a dovedit - după cercetările 
aceluiaşi Cyrus Gordon - a fi minoică: „Linearul A” într-o anumită 
proporţie şi miceniană „Linearul B”, în rest. În afara ineditului fapt, 
importanţa lor priveşte contribuţia în demersul descifrării scrierii 
mediteraneene, dar şi a demonstrării prezenţei europenilor pe tărâmul 
american, cu foarte mult timp înaintea lui Columb! O descoperire şi mai 
veche, dar uluitoare — poate prin însuşi faptul că a fost involuntară - a 
realizat-o un sclav, în anul 1872, pe moşia latifundiarului brazilian 
Joaquim Alves de Costa, statul Paraiba, Brazilia. 

O piatră cu inscripţii ciudate a ajuns – din mâinile sclavului care a 
descoperit-o în jungla braziliană - în cele ale stăpânului, iar mai apoi în 
ale directorului Muzeului Naţional, Ladislau Netto. Păstrată aici, o 
vreme, piatra va intra în atenţia profesorului Jules Piccus de 1а facultatea 
de limbi romanice, Univ. Massachussetts, în 1966, care la rândul lui i-o va 
înmâna aceluiaşi renumit Cyrus Gordon. Stupoare! Inscripţia aflată în 
Paraiba era similară cu oricare inscripţie feniciană, atât în ceea ce priveşte 
nuanțele lingvistice, cât şi accentele. Tradusă, ea cuprindea următoarele: 

„Suntem sidonieni (deci, din celebrul oraş Sydon, п.п!) şi canaaniţi din 
oraşul regelui М. Am ajuns, purtând obiectul sacru, pe aceste ţărmuri 
depărtate, în {ага munţilor (să fie vorba de Peru? n.ns.); am sacrificat un 
tânăr cerului în al 19-lea an al puternicului rege Hiram (adică anul 950 
î.H., n.ns.) şi ne-am îmbarcat din Ezion, în Marea Roşie. Am voiajat cu 
zece nave şi am mers în jurul (Africii, Americii de Sud? n.ns.) timp de doi 
ani de zile. Apoi am fost separați de mâna lui Baal (zeul, n.ns.!) şi nu am 
mai avut companioni. Aşa am ajuns aici, 12 bărbaţi şi trei femei, la Noul 
Тагт. Sunt un amiral care vrea să fugă? Nu! Fie ca zeii şi zeițele să ne 
sprijine”. 

Dacă legenda privind furtul Chivotului de către posibilul fiu apărut în 
urma legăturii Solomon - „împărăteasa din Seba” porneşte de la un firav 
adevăr, iar fenicienii sunt cei care traversează regulat Atlanticul pentru a 
ajunge în Ofir - ţară detectată de mulţi savanţi ca fiind Peru - e posibil са 
„obiectul sacru” purtat de sidonieni să fie chiar Chivotul? 

Inscripţiile descoperite în apropiere de New Mexico, scrise în ebraică - şi 
care s-au devedit a fi legile lui Moise - numeroasele obiceiuri creştineşti, 
prezente şi azi în rândul aborigenilor denumiți impropriu „indieni”, să fie 
tot atâtea elemente care să ateste trecerea Chivotului şi chiar rămânerea 
sa pe pământ american, într-un loc ştiut doar de călătorii antichităţii? 
Faptul că pământul american nu era о enigmă pentru antici о 
demonstrează şi celebrele hărţi (rejintocmite acum aproximativ jumătate 
de mileniu în urmă, de Piri Reis, (în 1513), Reinel Chart (în 1610), Hadji 
Ahmed (în 1559), unde se arată nu numai țărmurile Americii de Nord şi 
de Sud, ci şi imagini ale Oc. Indian, coastelor Australiei, insulelor 
Caroline din Pacific, cuprinzând latitudini şi longitudini similare celor 
din zilele noastre. 

Uimitor în cazul hărţii lui Hadji este faptul că istmul care lega 
Siberia de Alaska există, or, se ştie, acesta dispăruse în era cuaternară! Ce 
se poate înţelege de aici? Că hărţile arabilor sunt copii târzii realizate, mai 
mult ca sigur, după vechile hărţi ce-au supravieţuit miraculos incendiului 
Bibliotecii din Alexandria - despre care se ştie că nu a ars integral. Să ne 
mai mire faptul că, doar la aproximativ trei decenii după Columb, F. 
Magellan făcea înconjurul lumii, expediţia sa terminându-şi lungul traseu 
după trei ani, aşa cum scrie şi în Biblie că făceau corăbiile lui Hiram ce 
soseau încărcate cu aur din ţara Ofirului? 

Hărțile menţionate mai sus şochează şi prin faptul că prezintă țărmurile 
Antarcticii. Nu mai pomenim şi de harta lui Oronteus Finaeus (din 1532) 

care arată Antarctica în întregime! Toate elementele expuse până aici 
demonstrează că omenirea n-a fost decât, arareori, prizoniera propriilor 
frici, în restul timpului colindând mările şi oceanele lumii. Faptul că 
bogata ţară a Ofirului - menţionată în Biblie - poate fi amplasată 
în America de Sud, în Peru, nu mai poate părea un lucru fantastic, ştiut 
fiind că regiunea a uimit prin aurul cărat de aici, ani de-a rândul, de 
conquistadorii care au umplut vistieriile spaniole. Pe de айа parte, 
renumitele Temple ale Soarelui şi Lunii din Cuzco - acolo unde pereţii 
erau făcuţi din aur, respectiv argint, capelele din jur fiind poleite cu 
aceleaşi metale de preţ, în vreme ce în interior, animalele, plantele erau şi 
ele realizate din aur masiv - ne poartă cu gândul la nu mai puţin 
monumentalul Templu al lui Solomon, replică peste spaţiu şi timp la 
adresa aceluia situat pe tărâm american. 

Din Ofir, ajungeau la Solomon, într-un singur an, 44 tone de aur, 
comuniunea dintre cele două lumi, aparent depărtate, realizându-se şi în 
acest plan. Se ridică, totuşi, o întrebare: dacă America era cunoscută încă 
din antichitate, probabil explorată în detaliu - dovadă hărţile menţionate 
mai sus – de către o civilizaţie mondială pre-atlantică, de ce nu a intrat еа, 
de atunci, în circuitul planetar? 

Răspunsul ar putea fi unul simplu: America a contat în circuitul 
interconti- nental abia în momentul în care Lumea Veche a avut nevoie 
de resursele ei şi a trebuit, concomitent, să exporte în acel spaţiu, ceea ce 
ea însăşi nu mai putea resorbi cu un satisfăcător profit. 

Lumea secretă a Tibetului 


Învăluită în mister, lumea Tibetului a fascinat dintotdeauna fiinţa 
dornică de cunoaştere a celui situat în profunzimea lucrurilor, atrăgând 
numeroşi aventurieri ai spiritului, dar şi învăţaţi renumiţi, spre a-i cerceta 
adâncurile tainice, a-i surprinde manifestările subtile, adeseori dificil de 
exprimat. Edwin Bernbaum, profesor al Universităţii Berkeley - 
California - specializat în religii — a traversat întreaga lume, din Tibet şi 
până în Peru, atingând toate vârfurile montane importante, pentru a 
emite teoria conform căreia zonele înalte, rarefiate, ale omenirii sunt 
propice meditaţiilor ce depăşesc stadiul obişnuitului, experienţele sale 
adunându-se în diverse cărţi, cea mai importantă fiind „The way to 
Shamballa” – un tratat asupra miturilor şi legendelor care au supravieţuit 
în văile ascunse ale Tibetului. 

Alexandra David Neel, cercetătoare cunoscută a lumii tibetane - 
care şi-a petrecut bună parte din viaţă în Tibet - recunoaşte dificultatea 
demersului întreprins în maniera lui Bernbaum, de aflare a „Secretului” — 
bine păzit, milenii de-a rândul, de către tibetani – dificultate amplificată 
azi, mai mult ca niciodată, din cauza noii organizări a ţărilor din Asia 
Centrală, unde activitatea zgomotoasă a lumii contemporane a bulversat 
tăcerea înaltă din preajma grotelor schimnicilor scufundaţi în meditaţie. 
Ва, mai mult decât atât, filosofii Tibetului - o dată cu apariţia civilizaţiei 
zilelor noastre, s-au risipit — aşa încât căutarea şi descoperirea lor 
reprezintă o adevărată piatră de încercare pentru aceia care doresc să-i 
afle, probabil, neschimbaţi de viaţa trepidantă, modernă. Lamaseriile din 

Tibet, astăzi, nu mai seamănă cu acelea din trecut, bună parte din ele 
adaptându-se vieţii cotidiene ba, mai mult decât atât, utilizând 
calculatorul şi deschizându-şi propriile site-uri pe Internet! Cu toate 
acestea, Bernbaum şi Neel, dar şi Lobsang Rampa spun că au întâlnit în 
peregrinările lor, ca şi în lungile perioade de şedere petrecute în 
Kangchejunga, Everest, Hindu Kush, Pamir, Khumbila, Kailas, Nanda 
Devi, Annapurna, Machapuchare, acei maeştri spirituali demni de toată 
încrederea, care le-ar fi destăinuit secretele lumii tibetane. 


Ideea, conform căreia lumea a avut dintotdeauna „centre spirituale 

înalte” care au guvernat-o, porneşte încă din antichitate. Multe centre de 
„gravitație spirituală”, situate în diverse regiuni ale planetei noastre, din 
Tibet şi până în Egipt, iar de aici mai departe, până în Peru, susţin 
aserţiunea conform căreia „ştiinţa omenirii”, camuflată în piramidele din 
Egipt, Lumea Aztecă ori Mayasa, s-a perpetuat în anumite condiţii, fiind 
preluată şi transmisă până în contemporaneitate încifrat, capabili în 
decodarea „cunoştinţelor oculte” fiind anumite persoane, numite „lama”, 
„guru”, „mari preoţi” etc. Nu e mai puţin adevărat, că antichitatea însăşi 
ne-a transmis adevăruri legate de munţii sacri şi influenţa acestora asupra 
evoluţiei spirituale a omenirii, piramidele egiptene, templele înalte - 
aidoma celor de la Borobudur sau din India de Nord - nefiind altceva, în 
acest context, decât replica simbolică, artificială, dar învestită cu aceleaşi 
puteri sacre, a munţilor naturali din care s-au retras anumite popoare la 
un moment dat, alegându-şi spre vieţuire zone mult mai joase, precum 
câmpia, sau chiar arealul vitreg al deşertului. 
Se pare că „marele secret” al Tibetului îl reprezintă învăţăturile privind 
lumea Shamballei. Aceasta e „ţara” misterioasă unde s-ar fi creat şi păstrat 
cartea sistemului tantric, numită „Kalacakra-tantra”. Numeroase 
controverse gravitează în jurul subiectului, existând voci care susţin că 
Shamballa ar fi existat realmente, undeva, în regiunea Khotanului, în 
Bactria sau Asia Centrală, în vreme ce alţii afirmă că este o eroare să vezi 
în ea un tărâm pur geografic, atât timp cât el nu există decât ca unul de 
sorginte mitică. 

Kalacakra a ajuns în Tibet în secolul al XI-lea. Ea conţine clare 
previziuni asupra destinului omenirii, între care, cel puţin unul dintre ele 
s-a împlinit: invazia Chinei asupra Tibetului, concomitent cu pericolul 
pierderii identităţii civilizaţiei lhasiene! Cert este că doctrina, precum şi 
istoria întregului sistem Kalacakra sunt puţin studiate azi, probabil şi din 

cauza accesului limitat la resursele acestei relativ noi şcoli de gândire, ori 
a limbii în care sunt redactate textele respective. 

Misticismul tibetan - greu de înţeles occidentalilor - a propus ca noutate 
conceptul „Shamballei”. În tibetană i se spune „bde byung”: ”sursa 
fericirii”. Ideea că Shamballa se găseşte dincolo de lumea concretă, fizică, 
ruptă de patologia deviată a societăţii umane, este pusă în legătură cu 
impulsul subconştient al insului — reperat şi în conştientul colectiv - de a 
ajunge, o dată şi o dată, să se identifice fiinţei de dinaintea căderii din 
Paradis (să nu uităm, pardeşa=paradis, este de origine sanskrită, deci 
indiană!). 

„Ajungerea” în Shamballa presupune „trecerea” într-un plan pe care 
mintea nu-l poate cuprinde cu atributele sale limitate. Acolo se află o 
comunitate a fiinţelor perfecte, sau pe cale de a deveni perfecte, al căror 
scop suprem este controlul şi ghidarea evoluţiei lumii. Tibetanii susţin că 
„tărâmul înalt” – unde poate ajunge doar o fiinţă pură - este bine păzit de 
„fiinţe cu puteri supraomeneşti”. 

În acest sens există chiar şi o „dovadă” publicată în anii 1900, în ziarul 
indian „Statesman”, unde se afirmă că un britanic aflat în Himalaya, în 
camping, a văzut o „fiinţă foarte înaltă, luminoasă, cu păr lung”. Fiinţa a 
dispărut brusc, iar martorul britanic a povestit tibetanilor ce i s-a 
întâmplat, cu toată uimirea şi entuziasmul specific occidentalului lovit de 
senzaţional, însă replica locuitorilor Tibetului a fost una cât se poate de 
calmă şi dezarmantă: „ai văzut pe omul zăpezilor, care străjuieşte la 
graniţa pământului sacru!” 

Este o istorioară care ar putea reclama totala neîncredere, dacă ar fi 
un caz izolat, dar mai aproape de zilele noastre, însăşi Alexandra David- 
Neel a avut parte de o întâlnire cu o fiinţă ce se mişca extraordinar de 
rapid, ea descriind, ulterior, evenimentul astfel: „L-am putut vedea 
extrem de calm, cu o impasivitate a feţei extraordinară şi cu privirea 
aţintită, undeva, în înaltul cerului, acolo unde părea că se afla situat un 
straniu obiect invizibil. Omul acela stătea nemişcat, pentru ca apoi să 
pornească în salturi foarte mari, cu paşi de o elasticitate demnă de o 
minge şi regularitate specifică unui pendul.” Faptul că vechile texte 
tibetane conţin evenimente istorice petrecute în Shamballa, la care se 
adaugă o listă lungă de regi care au domnit şi - atenţie! – domnesc în 
regat, îi determină pe tibetani să afirme hotărât că lumea Shamballei nu 
este o simplă ficţiune sau efect al aerului rarefiat asupra minţilor unor 
ignoranţi. Pentru tibetani, ea există cu adevărat! 

Mai nou, arheologii din Orient au descoperit suficiente vestigii care să 
dea, cel puţin, impresia că Shamballa - tărâmul considerat spiritual, prin 
excelenţă — s-ar fi aflat, cândva, în planul lumii fizice, materiale. Printre 
izvoarele istorice care stau la baza unei asemenea ipoteze se numără 
„Gandhari Dhammapada” dat publicităţii târziu, în 1962, dar descoperit 
în 1892, la Khotan. 

Nu ne-ar mira să avem parte de alte epocale descoperiri, care să ateste 
arheologic ceea ce părea a fi, până nu demult, de domeniul mitului ori 
legendei, anume lumea istorică a Shamballei. Izvoarele arheologice din 
estul Afganistanului, dar şi din zona Takla Makan, îndeamnă la asemenea 
ipoteze. 


Craniile de cristal, ecuaţia venusiană şi teoria lui Darwin 


Se cunoaşte teoria creaționistă privind apariţia omului. Ştiute sunt 
şi eforturile savanților care încearcă să afle verigile lipsă din traseul 
evoluţiei omului, începând cu etapa driopitecului - aşa numita „maimuţă 
de stejar” — şi încheind cu a lui „homo sapiens sapiens”. 

Biblia a rezolvat problema, afirmând că Dumnezeu a creat omul după 
chipul şi asemănarea lui. Odată formulată această dogmă, chestiunea 
rămâne stabilită, în veci. Nu şi pentru oamenii de ştiinţă! Pentru ei, 

dilema numită om continuă să fie subiect de investigaţie, căci diversele 
elemente apărute în plus, de la Darwin încoace - în mare parte rezultatul 
cercetărilor arheologice, sau pur şi simplu al întâmplărilor - раг să 
demonstreze cu totul altceva. 

Realizând, retrospectiv, evoluţia istorică a ideilor privind originea 
omului, se poate observa că anatomia comparată, - embriologia, 
paleoantropologia - mai nou, genetica - au făcut tot posibilul pentru a 
detecta „cărămida primordială” care a stat la baza „construirii” fiinţei 
umane. Rezultatul? Lărgirea misterului, vorba lui Lucian Blaga. 
Trăsăturile umane - precum gândirea şi conştiinţa — nu se regăsesc la 
maimuţele superioare. Rezultă că teoria lui Darwin, aplicată speciei 
umane – conform căreia strămoşul omului ar fi fost о maimuţă - solicită 
singură semnul întrebării, mai cu seamă dacă se ţine cont de mersul 
biped, poziţia verticală, folosirea uneltelor în procesul muncii, atuuri ale 
omului şi nu ale maimuţelor! Atuul maimuţelor Îl reprezintă îngusta lor 
specializare numită „viaţă arboricolă”, aceasta nefiind necesară dezvoltării 
şi evoluţiei spre treapta umană. Fără îndoială, există asemănări între om 
şi maimuţă, dar ele se plasează pe linia lăturalnică, aşa încât nici una 
dintre maimuţele actuale nu reprezintă specia noastră strămoşească! 
Putem accepta un strămoş comun - cel mult! - dar evoluţiile ulterioare 
ale omului şi maimuţei se dovedesc a fi total diferite. Chiar şi atunci când 
acceptă driopitecul - ca punct de plecare al formării omului - savanții nu 
susţin categoric ipoteza, aşezând-o sub semnul posibilului. Să fim înţeleşi: 
noi nu negăm teoria evoluţiei speciilor, ci punem sub semnul întrebării 
originea omului, aşa cum a înţeles-o Darwin. 

Interdisciplinaritatea şi metoda comparativistă au facilitat reluarea - în cu 
totul alţi termeni - a discuţiei privind originea omului, dintr-o nouă 
perspectivă, venusiană. Apelându-se la arheologie, chimie, fizică, 
matematică, arhitectură, astronomie, mitologie, istoria religiilor, s-a 
stabilit că multe din artefactele descoperite pe Terra în ultimul secol 
demonstrează o vechime ce depăşeşte zece, douăsprezece mii de ani, în 
unele cazuri, chiar 35.000 de ani. Obiecte stranii, care nu pot fi concepute 
nici măcar cu ajutorul tehnologiei ultrasofisticate contemporane, (vezi 
cazul craniilor de cristal!) probează existenţa unei civilizaţii necunoscute 
nouă şi care nu se înscrie în circuitul clasic al istoriei unanim acceptate. 
Poate fi ea rezultatul acţiunii omului a cărui evoluţie este descrisă de 
Darwin? Să vedem cum stau lucrurile. Eludând, cu bună ştiinţă, etapele 
cuprinse între driopitec şi „homo sapiens sapiens” - cronologia ultimului 

urcând până în preajma anilor 35 000 î.Hr. - din motive lesne de 
priceput, constatăm că „abilităţile omului inteligent” sunt două: vânatul 
cu sulița şi aprinsul focului. Suficiente propriei supravieţuiri, dar nu şi 
pentru a explica existenţa artefactelor cu mari pretenţii în conceperea lor, 
precum sunt craniile de cristal. Avansând în timp, rămâne din „lista lui 
Darwin, homo sapiens”, identic omului din zilele noastre ca înfăţişare, 
mers, poate şi gândire, dar la nivelul perioadei căreia-i aparţine. 

Abilitatile sale, cu mult mai înalte decât ale lui „homo sapiens”, nu 
sunt suficiente pentru a convinge că el ar fi autorul craniilor de cristal. 
Manifestările sale spirituale se reduc la picturile şi gravurile rupestre ori la 
ornamentarea uneltelor. Nu putem aşeza artefactele respective – punct de 
rezistenţă al demonstraţiei noastre — nici prea aproape de perioada 
modernă, deoarece nu ne permite cronologia lor, pe de o parte; pe de 
alta, demersul ar fi inutil, atât timp cât noi înşine, astăzi, cu înalta 
tehnologie de care dispunem, nu putem crea asemenea lucruri. Ei bine, 
dacă în prezent craniile de cristal nu pot fi realizate – cum nu au fost 
făcute nici de „homo sapiens sapiens” — se ridică întrebarea: cum au 
apărut pe Terra asemenea obiecte, imposibil de conceput, nici de omul 
primitiv, nici de cel modern? Cum se mai susţine teoria lui Darwin, 
privind originea omului - în asemenea condiţii - când apar elemente ce 
demonstrează, că nici unul din oamenii diferitelor trepte evolutive nu a 
fost capabil să realizeze artefactele date ca exemplu mai sus? 

Nu dorim să expunem lunga listă a artefactelor existente prin muzeele 
lumii, care dau bătaie de cap savanților privind proveniența lor, întrucât 
desfiinţează orice tipar clasic, cronologic, propus de tradiționala istorie 
universală; vrem doar să ne focalizăm atenţia asupra celebrelor cranii de 
cristal şi a ecuaţiei venusiene, elemente suficiente pentru a ne purta spre о 
alfel de istorie a trecutului omenirii. 

În Yucatan - dar şi în Guatemala - se află cele mai vechi temple şi palate 
ale Mayaşilor, popor ciudat cu preocupări savante, asemănătoare acelora 
din zilele noastre, dacă ar fi să ne raportăm numai la astronomie, de 
exemplu. (Calendarul lor venusian este remarcabil, iar cel pământean 
aşijderea: 365,2420 zile, rezultatul obţinut azi fiind de 365,2422!). 

Lăsăm la o parte dispunerea construcţiilor piramidale în funcţie de 
anumite constelații (lucru identic celui de la Gizeh-Egipt, unde 
piramidele sunt aliniate în conformitate cu Orion, locul unde se credea că 
se află Osiris!), devierile construcţiilor cu 17 grade Nord- Est, drumurile 
lungi, pietruite, de sute de kilometri, care leagă oraşele mayaşe între ele - 

deşi se ştie că acest popor nu cunoştea roata – pentru a rămâne cu discuţia 
în jurul ecuaţiei venusiene şi a craniilor de cristal. Greu de închipuit 
minţilor de azi – căci е vorba de un popor născut în junglă - sunt 
cunoştinţele astronomice şi, implicit, calculele matematice de care 
dispuneau mayaşii, posibile în prezent doar cu ajutorul creierului 
electronic. Asta întrucât - relativ recentele descoperiri – arată că mayaşii 
dispuneau de un calendar calculat pentru următoarele patru sute de 
milioane de ani! 
Ecuația venusiană а mayaşilor, e de-a dreptul uimitoare, căci ea 
demonstrează cum o dată la 37 960 de zile, ciclurile Lunii, Soarelui şi 
planetei Venus coincid, moment important căci, în conformitate cu 
legendele lor, atunci аг veni pe pământ „zeii” stabiliţi în constelația 
Pleiadelor. Să fie simplă coincidenţă că şi la sumerieni, babilonieni, 
egipteni, asirieni există legende conform cărora „zeii” trăiesc în stele, de 
unde vin la anumite intervale pentru a vizita pământul? Nu mai discutăm 
textele „Mahabharatei” şi ale „Samsaptakabadha” unde se fac notabile 
însemnări privind calitatea obiectelor zburătoare, care utilizau drept 
combustibil mercurul, lăsând în urma lor un puternic jet de aer (să fi fost 
specific reactorului?) pentru a reveni asupra celebrelor cranii de cristal. 
Prima descoperire datează din anul 1889, Mexic. Mai târziu, în 1927, 
Anna Mitchell, când se afla în jungla Hondurasului - într-un templu - a 
descoperit un craniu de cristal, în greutate de 5,3 kilograme. Acesta din 
urmă se dovedeşte o realizare remarcabilă, căci pare a fi conceput în 
oglindă, neexistând diferenţe între partea sa dreaptă şi cea stângă. 
Tehnicile de prelucrare depăşesc puterea noastră actuală, lucru 
stabilit în cadrul departamentului de electronică al renumitei firme 
„Hewlett Packard” unde s-a calculat că, pentru a fi realizat manual - 
acceptând o asemenea ipoteză de lucru! – sunt necesari 800 de ani de 
muncă şi lustruire permanentă a craniului! Însă, atenţie, un tratament 
greşit aplicat, la un moment dat, poate provoca distrugerea totală a 
obiectului de cristal! 
Restauratorul Franc Dorland, ale cărui cercetări au fost confirmate 100% 
de cei de la Packard, a avut în propria-i casă craniul descoperit de Anna 
Mitchell, timp de şase ani. El a aflat lucruri uimitoare, inexplicabile 
ştiinţei actuale: 1. craniul are caracteristici luminiscente, adică poate 
produce propria sa lumină; 2. alte cristale, care au fost amplasate în 
imediata sa vecinătate, la scurt timp, dobândeau aceleaşi proprietăţi; 3. 
cea mai importantă descoperire a fost realizată într-una din seri, când 

craniul se afla amplasat în faţa şemineului, unde ardea focul. La un 
moment dat, o lumină (aidoma unui blitz!) a ieşit din găvanele sale, 
luminând încăperea. Stranii lucruri, se poate conchide şi, pe bună 
dreptate vă veţi întreba, de nu cumva craniile reprezintă elemente ale 
unei civilizaţii aparţinând constelaţiei Pleiadelor, aşa cum susţin legendele 
mayaşilor, în vreme ce precolumbienii sunt doar simplii păstrători ale 
acestora? Vor fi ştiind savanții mai mult decât vor să arate, temători fiind 
că recunoaşterea adevărului ar putea răsturna lumea valorilor în care 
credem? Ciudat e şi faptul că respectivele cranii prezintă dispoziţia şi 
osatura craniului omului din zilele noastre şi nu al vreunui intermediar 
din lungul traseu al evoluţiei. 

Coroborând toate elementele avute 1а dispoziţie, inclusiv cele legare de 
performanţele genetice de azi (vezi clonarea!) propunem cititorului 
pasionat de asemenea subiecte următoarea temă de meditaţie: e posibil ca 
maimuța să reprezinte o clonare ratată, iar omul, una reuşită, „in Шо 
tempore”, urmare a unui demers ştiinţific „venusian”? Ar putea explica 
acest lucru asemănările dintre om şi maimuţă? 

Paradoxul Einstein-Podolsky-Rosen şi coşmarul numit 
„Experimentul Philadelphia” 


Deşi au trecut, iată, peste şase decenii de la renumitul „Experiment 
Philadelphia” – cunoscut şi sub numele de cod „Curcubeul” - nu s-a găsit 
nici o explicaţie atotcuprinzătoare menită să calmeze vânătorii de 
paranormal şi să ofere, totodată, satisfacția cuvenită savanților care s-au 
ocupat - în profunzime - cu fenomenologia cuanticii. În prezent, lumea 
se găseşte scindată în două părţi, nu tocmai egale, una susţinând că 
„Philadelphia” este o bună povestire „science fiction”, iar cealaltă, că 
lucrurile s-au petrecut aievea, existând şi martori — încă în viaţă — capabili 
să confirme extraordinarul fenomen fizic, consumat în cursul anului 
1943. 

Al doilea Război Mondial a contribuit la saltul calitativ înregistrat 
în domeniul ştiinţei şi tehnicii, deşi multe dintre realizările savanților, 
aplicate în domeniul militar, au provocat serioase pierderi de vieţi 
omeneşti. Demonstram (vezi, „Henri Coandă, farfuria zburătoare şi 
americanii”!) cum germanii, cuprinşi de febra victoriei, vor experimenta 
în timpul celei de-a doua conflagrații mondiale, „la soucoupe volante”, 
pornind de 1а proiectele lui Henri Coandă. De cealaltă parte a oceanului, 
americanii, cam în aceeaşi perioadă – anul 1943! – căutau o modalitate de 
camuflare a vaselor maritime în faţa radarelor ultraperformante ale 
naziştilor, amplasate pe submarinele си svastika aducătoare de 
nenorociri. 

Făcând ceea ce, în termeni strict arheologici, s-ar numi „periegheză”, am 
cercetat terenul informaţional pe care s-a dezvoltat „mitul Philadelphia” 
cu instrumentele moderne ale prezentului şi nu mică ne-a fost mirarea 
când, pe traseul investigaţiilor, ne-a răsărit în cale numele altui savant 
român - fizician şi bună cunoştinţă a lui Coandă - Nikola Tesla, personaj 

extrem de implicat în proiect, alături de Einstein. Şi cum despre 
„Philadelphia”, când se discută, nu se poate face abstracţie de 
„teleportare”, ne-am gândit ca, înainte de toate, să prezentăm stadiul 
actual atins de fizică în acest areal al cercetării. 

Nu, nu vorbim de fanteziile din „Star Trek”, ci de lucruri reale, 

aparent trecute cu vederea, întrucât altele ar fi priorităţile zilei. Aşadar, în 
1993, fizicienii demonstrau că teoria lumii atomice – cuantica - face 
posibilă „teleportarea”, dar numai în cazul lucrurilor, nu şi al vietăţilor. 
Cu câţiva ani în urmă, adică în 1997, profesorul Anton Zeilinger, din 
cadrul Universităţii Innsbruck - Austria - reuşea teleportarea unui foton 
dintr-un punct al spaţiului - să-l numim A - în altul numit B, 
demonstrând că materia poate călători în timp real. În urmă cu şase ani, 
adică prin 2 000, se realiza un experiment de criptografie cuantică, bazat 
pe acelaşi principiu al teleportării, fotonii fiind trimişi prin intermediul 
fibrelor optice. Mulţi au ridicat din sprâncene a mirare, însă evidenţa nu 
putea fi eludată doar pentru că o solidă lege a fizicii se vedea ignorată: 
prin teleportare se demonstra, cum o formă de materie(energie) putea 
depăşi viteza luminii. 
Nu trebuie să se înţeleagă că teleportarea înseamnă — aşa cum se prezintă 
lucrurile în „Star Trek”- deplasarea obiectului dintr-un punct al spaţiului 
în altul. Procesul este complex şi mai greu de priceput minţilor noastre 
obişnuite cu anumite tipare de cugetare. E vorba de o „dematerializare” a 
obiectului în punctul „A” şi trimiterea sa sub forma semnalului 
informaţional care conţine „planurile obiectului” propus teleportării, 
către destinaţia sa, punctul „B”. Acolo, odată ajunsă informaţia, începe 
reconstrucţia ei. Ceea ce călătoreşte este informaţia, rezultatul fiind un 
obiect similar celui iniţial, dar niciodată identic lui, mai degrabă un soi de 
„clonă rematerializată”, întrucât obiectul apărut în „B” nu este compus 
din aceiaşi atomi precum cel din „А”. 

Dacă s-ar reuşi trimiterea unui om dintr-un punct al spaţiului în 
altul, cu viteza luminii - spun savanții — аг fi necesară întreaga energie 
care se consumă pe pământ într-o lună de zile! Or, tocmai acest lucru, 
susţin martorii, s-a întâmplat în cursul experimentului Philadelphia. 
Atunci nu s-a teleportat doar un om, ci o navă întreagă cu tot echipajul 
acesteia, plus savanții de la bord. Principalii, şi de fapt, singurii martori 
care au avut curajul să vorbeasscă, sunt fizicianul Al. Bielek, încă în viaţă 
în momentul investigaţiilor noastre, aflat în 1943 ре nava 0.5.5. 

Eldridge, supusă teleportării, şi Carlos Allende, unul din oamenii 
echipajului navei Andrew, de unde se urmărea experimentul. 

Trebuie arătat că teleportarea e posibilă, fenomen explicat prin paradoxul 
Einstein-Podolsky-Rosen, care demonstrează cum se poate transmite 
informaţia dintr-un punct în altul, cu viteza luminii. Iniţial, americanii 
nu au dorit decât descoperirea procedeului prin care navele lor să devină 
„fantome”, nedectabile pe radarele inamicilor; la teleportare, s-a ajuns din 
întâmplare. 

lată ce susţin singurii martori, pomeniţi mai sus, în legătură cu 
Philadelphia: în vara anului 1943, nava U.S.S. Eldridge DE (Destroyer 
Escort) a fost încărcată cu tone de exchipament electronic. Generatoare 
masive – a câte 75 KVA fiecare – patru mari bobine montate pe punte, 
puteri transmiţătoare RF- de 2 megawati fiecare, 3 000 amplificatoare 
lămpi 616° folosite pentru a conduce câmpul magnetic al celor două 
generatoare, aparate de sincronizare specială şi alte instrumente capabile 
de a devia undele de lumină şi cele radio din jurul vasului. 

Carlos Allende, prezent pe nava de observaţie Andrew, avea să-i 
scrie doctorului Morris Jessup, în 1950, la ce asistase el în luna iulie, a 
anului 1943: „La ora 9.00 generatoarele au fost pornite şi un puternic 
câmp electromagnetic a început să se formeze în jurul navei Eldridge. Un 
fum verzui s-a observat învăluind vasul, ascunzându-l vederii. Apoi 
fumul a dispărut, luând şi vasul cu el, lăsând în urmă doar apa 
netulburată a mării în locul unde, cu doar câteva clipe înainte, fusese 
nava. Cu toţii, ofiţeri, savanţi, marinari am trăit o experienţă crucială: 
dispariţia vasului însuşi. Totul, însă, se derula conform planului şi 15 
minute mai târziu s-a ordonat închiderea generatoarelor. Fumul verzui a 
reapărut iar Eldridge a pornit să se rematerializeze, însă ceva nu era în 
regulă. Când personalul a coborât la țărm, s-a dovedit că marinarii erau 
dezorientaţi şi cu greţuri”. 

Fizicanul Al. Bielek, de la bordul navei Eldridge, expune şi el 
adevărul din perspectiva participantului direct şi nu al observatorului. El 
spune că a călătorit în timp, ajungând cu 40 de ani mai târziu, respectiv în 
1983, nu departe de New York. 

După primul experiment, U.S. Navy afirmă că a distrus 
echipamentul, considerând operaţiunea eşuată şi dizolvând echipajul 
navei Eldridge. Numai că acelaşi Carlos Allende susţine existenţa unui al 
doilea experiment Philadelphia, pe 28 octombrie 1943. Atunci, nava a 
dispărut complet, apărând la Norfolk - Virginia, unde a fost văzută preţ 

de câteva minute, revenind la Philadephia Naval Yard după închiderea 
generatoarelor. De data aceasta, marinarii s-au simţit extrem de rău; 
dintre ei, unii au înnebunit, alţi 5 au fuzionat cu metalul navei, iar alţii au 
dispărut definitiv. În experiment au fost implicaţi Einstein şi Nicola 
Tesla, acesta din urmă istro-român din Croaţia, provenit dintr-o veche 
familie care, iniţial, s-a numit Drăghici. Einstein fusese cooptat împreună 
cu alte minţi strălucite din Princeton University – New Jersey - de către 
Philadelphia Naval Schip Yard, în secret, pentru a lucra la o aşa numită 
navă fantomă, care să nu fie detectată de radarele submarinelor germane. 
Cu această ocazie, Einstein avea să se afle mai aproape de savantul Tesla, 
despre ale cărui cercetări privind câmpurile gravitaționale aflase din 
„Scientific American”. Cunoscute îi erau lui Einstein preocupările lui 
Tesla din cadrul Institutului Tehnologic Massachussetts, privind fisiunea 
nucleară şi obţinerea tensiunilor înalte. 

Este momentul să amintim cititorului, că Tesla a descoperit câmpul 
magnetic rotitor, realizând primele motoare asincrone  bifazate, 
generatorul electric cu care a cercetat fisiunea nucleelor atomice şi 
transformatoarele electrice de înaltă frecvenţă. În tinereţe a lucrat cu 
Edison şi în atelierele acestuia ca inginer electrician, unde s-a remarcat 
prin ingeniozitate şi, de ce să nu spunem, prin genialitate. Lucrând la 
proiectul Philadelphia, Tesla s-ar fi opus folosirii — în experiment - а 
omului, susţinând, se pare, dirijarea acţiunii prin radio de la mare 
distanţă, lucru de care el nu era străin, căci în 1898 telecomandase de la 
țărm un vas fără echipaj, în dreptul oraşului New York. 

Dar acum era vreme de război şi nimeni nu ţinea cont de chestiunile 
umanitare. Pentru a stinge orice fel de dispută în jurul „Experimentului 
Philadelphia”, „Office of Naval Research” dădea, destul de târziu - în 
1976 – următorul comunicat: „As for the Philadelphia Experimeent itself 
(ONR) has never conducted any investigations on invisibility, either în 
1943 or at any other time. In view of present scientific knowledge, our 
scientists do not believe that such an experiment could be possible except 
in the realm of science fiction. A scientific discovery of such import, if 
had in fact occured, could hardly remain secret for such long time.” 
Uneori, lucrurile par a se limpezi şi printr-un simplu comunicat oficial... 

ORIENTALIA 


Împlinirile Karmei 


“Tomar Ki mane acche, Maitreyi? Yadi thake, tahale ki Ksama karte 
paro?...” 

Mircea Eliade - MAITREYI 


Maitreyi Devi - II DOES МОТ DIE 


Sigur că discuţia s-ar putea axa, de la început, în jurul termenului 
de confluență care ar reclama, imediat, în preajma sa un altul şi anume, 
pe acela de influență.. 

Plecând de la o premisă, pe care sperăm să o putem demonstra, anume că 
ambele spiritualităţi - indiană şi română - au certe puncte unde se 
întâlnesc, putem stabili, bazându-ne pe cunoaşterea noastră, că întâlnirea 
celor două culturi şi civilizaţii a însemnat o certă îmbogăţire a 
patrimoniului spiritual universal. 

Comuniunea dintre spiritualitatea românească şi cea indiană a fost 
remarcată de însuşi istoricul religiilor, Mircea Eliade care, aflat pe pământ 
indian în prima jumătate a veacului ce tocmai s-a încheiat, al XX-lea, 
observa cât de bine se poate studia folclorul românesc atunci când sunt 
înţelese izvoarele civilizaţiilor asiatice, spunând că, de acolo, din Bengal, a 
putut reînnoda firul cu protoistoria neamului din care provenea el însuşi. 

O similară percepţie avea să trăiască şi filosoful pietrei, maestrul 
de la Hobiţa, Constantin Brâncuşi, care vizita tărâmul sacru al Indiei, în 
acelaşi deceniu în care Eliade fusese în India. Brâncuşi constata, o dată în 
plus, consonanţa celor două lumi; el avea să afirme că India este locul 
unde a regăsit înţelepciunea străveche a neamului său, pacea şi bucuria pe 
care Occidentul nu le mai oferea de multă vreme omenirii. 

Dacă izvoarele folclorice demonstrează comuniunea indo- 
europeană a celor două spiritualităţi, tot ele пе pun la dispoziţie şi 
elementele ce arată continuitatea prin timp a legăturilor dintre acestea, cu 
toate accidentele istoriei care au fragmentat dezvoltarea firească, mai ales 
în spaţiul românesc, a culturii cât şi a civilizaţiei. 

Izolarea de care s-a bucurat mai mult timp India, i-a permis 
acesteia să păstreze, într-o oarecare măsură, nealterate valorile 
primordiale, aceleaşi pe care le putem detecta, ce-i drept, cu din ce în ce 

mai mare greutate în zilele noastre, în arealul mioritic, valori care fac 
posibilă înţelegerea afinităţilor celor două spiritualităţi, dincolo de spaţii 
uriaşe şi timpuri ce depăşesc milenii. 

Trecând peste conştiinţa tulburată de zorii evului mediu 
românesc, atunci când între Carpaţi, Dunăre şi Marea Neagră se 
plămădea suflul unui neam nobil, şi ajungând în perioada plină a 
feudalismului românesc, constatăm prezenţa spiritualităţii indiene în 
spaţiul nostru prin intermediul unor manuscrise, aşa cum au fost Istoria 
Sindipii filosofului precum şi Varlaam şi Ioasaf, cel din urmă, recunoscut 
ca varianta creştină a vieţii lui Buddha. Acest lucru demonstrează că 
spiritualitatea indiană pătrunsese în conştiinţa românească, dar continua 
să se manifeste latent ca un râu ce urmează drumul spre împlinirea sa 
finală. 

O dară cu “descoperirea” Indiei de către occidentali şi a 
răspândirii culturii indiene pe scară largă, începând cu secolul al XVIII- 
lea, a punerii bazei unei noi ştiinţe ce avea să studieze Orientul, în 
general, şi India, în mod special, curentul entuziast al aflării unei alfel de 
spiritualităţi decât cea europeană, punea stăpânire şi pe gânditorii români. 

Aşa se face că, în secolul al XIX-lea, B.P.Haşdeu precum şi M. 
Eminescu pun bazele demersurilor ştiinţifice privind cercetarea 
fenomenului indian, primul făcând comparații între literatura Vedelor şi 
folclorul românesc, al doilea mergând mult mai adânc, mai profund, 
raportându-se atât la literatura Vedelor, a Upanishadelor, precum şi la 
doctrina budhistă. 

Drumul dintre cele două spiritualităţi odată stabilit, este din ce 
în ce mai mult lărgit de nume care aveau să devină puncte de reper în 
cultura naţională, dar şi universală: T. Simenschy, L. Blaga, Mircea 
Eliade, Sergiu Al-George, I. P. Culianu, Cicerone Poghirc. Din truda lor 
au rezultat opere remarcabile, atât în domeniul literaturii, cat şi al 
filosofiei ori cunoaşterii religiilor. De cealaltă parte, replica nu s-a lăsat 
aşteptată. Indienii vin să vadă această ţară mică, România, să-i cunoască 
oamenii, locurile şi obiceiurile. Printre oaspeţii de marcă îi amintim pe 
Rabindranath Tagore şi A. Bhose, aceasta din urmă cunoscută autoare a 
unei teze de doctorat, având drept subiect, Eminescu şi India. 

Zestrea culturală, indiană şi românească, în acelaşi timp, s-a 
îmbogăţit, de aproximativ trei decenii, cu o nouă creaţie. Asupra acesteia 
vom Stărui mai departe: este vorba despre cartea-replică la unul din 
romanele cunoscute, consacrate, din literatura română şi, putem spune, 

universală, Maitreyi, autor Mircea Eliade. Replica, destul de târzie, după 
aproximativ 42 de ani de la consumarea evenimentelor trăite de tânărul 
savant român în casa lui Dasgupta din Calcutta, poartă semnătura 
Maitreyi Devi şi se intitulează Dragostea nu moare. (It does not die). 

Nu ne propunem să facem, în rândurile ce urmează, radiografia 
unei mari iubiri, Eliade-Maitreyi, despre care M. Sebastian spunea, în 
secolul trecut, că poate figura cu uşurinţă în rândul marilor iubiri, alături 
de Daphnis şi Cloe sau Paul et Virginie. Oricât ne-a fascinat şi continuă să 
ne fascineze această relaţie, Eliade-Maitreyi, mărturisim că dorinţa 
noastră este una cât se poate de modestă: de a recupera, pe cât posibil, 
adevărul profund născut din întâlnirea celor două lumi, cea românească şi 
indiană, adevăr văzut şi trăit prin inimile şi ochii a doi tineri, cu educaţii 
diferite, atitudini contrare, dar care s-au împlinit, fie doar şi pentru câteva 
clipe, sub desăvârşitul semn al iubirii. 

Mircea Eliade se afla în Italia când a putut să parcurgă una din 
cărţile fundamentale ale viitorului său guru, Surendranath Dasgupta, A 
History of Indian Philosophy, în prefața căreia autorul indian aducea 
mulţumiri maharajahului Manindra Chandra Nandy de Kassimbazar, 
fără de care nu ar fi fost posibilă apariţia a ceea ce avea să devină, mai 
târziu, capodopera marelui savant bengalez. Într-un moment de inspiraţie 
divină, Eliade îi va scrie maharajahului din Bengal o scrisoare în 
franţuzeşte, prin care îşi va mărturisi dorinţa de a veni în India şi a studia 
cu S. Dasgupta filosofiile Indiei. În memoriile sale, Eliade afirmă, fără 
dubii, că alta i-ar fi fost viaţa dacă nu ar fi trimis acea scrisoare 
maharajahului. 

Nu ne îndoim nici noi că aşa ar fi stat lucrurile deoarece, la 
puţin timp după expedierea inspiratei scrisori, tânărul Eliade primea un 
răspuns cât se poate de favorabil într-o dimineaţă de august, chiar de la 
maharajah. Acest om deosebit, un adevărat Mecena al timpurilor 
moderne, pentru că-şi cheltuia averea ajutând la propăşirea culturii 
indiene, fără să ţină seama că într-o zi ar putea sărăci (lucru ce s-a şi 
întâmplat, de fapt), îi propunea lui Eliade o bursă de cinci ani de zile, 
precum şi banii necesari unui european care, în opinia maharajahului, nu 
ar fi putut duce o viaţă de student indian. 

Eliade trăia, deja, în lumea visului transformat în realitate. Intra în 
mrejele întinse de Maya spre a ieşi, câţiva ani mai târziu, îmbogăţit cu 
experienţă şi cunoaştere extraordinare. 

Casa lui Dasgupta va deveni locul unde Eliade va fi subjugat de 
cunoaşterea livrescă a spiritualităţii indiene, dar şi de o iubire cum nu mai 
cunoscuse anterior, chiar dacă anumite sentimente nutrise faţă de câteva 
studente în ţară, la Bucureşti, aşa cum rezultă, cel puţin, din capitolul I al 
cărţii sale, Gaudeamus. Iubirea dintre un european şi о indiancă, 
petrecută chiar în casa celui care l-a găzduit o vreme pe european, poate 
părea, şi chiar a părut în ochii unora, la acea vreme, cel puţin în India, un 
adevărat sacrilegiu. Aventura celor doi avea să se încheie prin alungarea 
imediată a lui Eliade din casa lui Dasgupta, savantul interzicându-i să 
încerce a-i mai contacta, vreodată, familia. 

Scrisoarea prin care Eliade ia cunoştinţă de hotărârea gurului său, este 
reprodusă în romanul Maitreyi, sub semnătura lui Narendra Sen. Epistola 
va fi descoperită mai târziu în arhiva lui Eliade, de către un important 
exeget al vieţii şi operei acestuia, Mircea Handoca. Iată câteva elemente 
care demonstrează că relaţia de iubire Eliade-Maitreyi a existat, еа 
consumându-se chiar până la capăt, dacă ar fi să dăm crezare numai 
romanului scris de Eliade, 1а scurt timp după revenirea sa în ţară. 

Fără îndoială că romanul are părțile sale de ficţiune aşa cum, 
firesc, le poate avea orice roman, însă noi am descoperit, prin paralela cu 
romanul scris mai târziu de Maitreyi, Dragostea nu moare, foarte multe 
amintiri comune care nu lasă loc nici unei altfel de interpretări, decât 
aceleia că eroii au fost părtaşi la aceleaşi evenimente, că au trăit cu 
intensitate sentimentele specifice iubirii devenită cu atât mai pasionantă, 
cu cât se petrecea între doi tineri ce aparţineau, în aparenţă, unor lumi 
diferite. 

Atât Eliade, în romanul său sub numele de Alan, cât şi Maitreyi, 
în romanul acesteia sub numele de Amrita, sunt doi tineri care, la 
început, sunt atraşi mai mult din curiozitate unul faţă de celălalt, din 
dorinţa de a se cunoaşte reciproc, dorinţă mai puternică din partea lui 


Eliade care intenţiona să-şi schimbe complet viaţa şi să trăiască precum 


un indian, aspect care reiese clar din cele arătate de Maitreyi Devi în 
cartea sa. Dacă lui Eliade, Maitreyi i s-a părut la început nu tocmai demnă 
de atenţia sa, la scurt timp de la instalarea în casa lui Dasgupta, afirmă că 
nu se mai sătura s-o privească pe tânăra de 16 ani, cele câteva minute de 
studiere a acesteia, adeseori, părându-i-se eternităţi în miniatură. Mult 
timp Eliade a văzut în Maitreyi însuşi sufletul veşnic tânăr al Indiei, o 
Indie tainică şi fascinantă aidoma unei legende faţă de care se simţea 
puternic atras şi dezarmat în acelaşi timp. Comportarea ciudată a lui 

Eliade în prezenţa fiicei lui Dasgupta este sesizată de tânăra fată, care nu 
ştie ce să mai creadă despre acest tânăr european, ale cărui manifestări 
sunt în stare să-i surprindă pe toţi ai casei. Eliade, chiar dacă se simte atras 
de Maitreyi, nu o arată deloc şi, aşa cum avea să-şi amintească aproape 
jumătate de veac mait târziu eroina romanului său, nu pregeta s-o 
necăjească exprimându-și nedumerirea faţă de capacitatea de filosofare a 
tinerei fete prin intermediul versurilor, (versuri atât de apreciate de Rabi 
Takur-Tagore) precum şi de Dasgupta. O anumită gelozie prezentă în 
romanul lui Eliade şi sesizată de Maitreyi - amintită de ea, în propriul 
roman - se îndreaptă asupra relaţiei speciale dintre fata lui Dasgupta şi 
marele poet bengalez, laureat al premiului Nobel pentru literatură. 
Momentul este depăşit de tânărul învățăcel al lui Dasgupta prin 
încercarea de a o avea pe Maitreyi cât mai mult timp aproape de el. Acest 
lucru nu era tocmai imposibil atâta vreme cât familia savantului părea că 
încurajează un anume soi de relaţie între cei doi tineri, care studiază şi 
fişează în biblioteca lui Dasgupta cărţi, documente importante, ori învaţă 
bengali şi limba franceză unul de Ја celălalt. Reticenţelor iniţiale impuse 
de structura de castă a societăţii hinduse, care cereau fetelor indience să 
aibă un comportament diferit faţă de străini, Maitreyi (pe care o socotim 
din cele scrise de ea însăşi о răzvrătită împotriva normelor ce-o 
constrângeau, făcând-o să se simtă prizonieră în propria-i casă şi castă) va 
opune acestora o atitudine modernă, imprimată poate şi de discuţiile cu 
Eliade, din care află cum se comportă fetele din тага lui, cum gândesc şi ce 
reacţii au în anumite situaţii delicate. 

Sunt episoade amintite de cei doi în cărţile lor, care corespund 
unul altuia: studiul permanent împreună în biblioteca lui Dasgupta; 
atingerile pe furiş ale picioarelor pe sub mese, joc, pe cât de nevinovat, pe 
atât de incitant, mai cu seamă că el se petrece în prezenţa membrilor 
familiei, dar fără ştirea acestora; vizita, împreună, la Rabindranath 
Tagore şi gelozia lui Eliade, numit în romanul scris de Maitreyi, Euclid; 
iubirea tinerei indience faţă de un copac, înţeleasă de Eliade ca pantheism; 
vizitele fiicei lui Dasgupta în camera lui Eliade, vizite petrecute în ascuns, 
terminate cu îmbrăţişări şi sărutări pătimaşe. Degeaba tânăra îşi promite 
că nu va mai intra niciodată în camera lui dorind s-o rupă definitiv cu 
Eliade; chemarea este mult prea puternică. Ea este atât de mare, încât 
Eliade doreşte să devină hindus şi să rămână în India, aşa cum reiese din 
cele două romane, dar mai nuanţat din acela scris de Maitreyi, de unde 
aflăm că ar fi existat şi un plan al căsătoriei lor. 

Legătura dintre cei doi se aprofundează şi acest lucru este 
recunoscut de Maitreyi în cartea sa, atunci când afirmă: „Mircea, Mircea, 
Mircea, i-am spus mamei că m-ai sărutat numai pe frunte, o minciună rostită 
de un copil înspăimântat”. (Vezi Dragostea nu moare, Maitreyi Devi, 
Editura Românul, Bucureşti, 1992, p.69). 

Iubirea tinerilor creşte şi se dezvoltă cu fiecare apropiere, cu 
fiecare îmbrăţişare, cu fiecare nou sărut. La următoarea întâlnire, 
Maitreyi nu mai rămâne inertă, ea însăşi afirmând că :"Mâna mea s-a 
transformat. Nu a mai rămas un obiect din carne şi sânge, întreaga materie 
solidă a dispărut. S-a prefăcut într-o străfulgerare din infinitul cer. Той 
atomii şi moleculele ei s-au dezagregat — se rotesc şi dansează asemenea 
planetelor şi constelaţiilor – planete, stele, luna şi soarele se aflau acum în 
locul lor. Stăteam nemişcată. Aveam ochii închişi şi lacrimile îmi curgeau ре 
obraji. 

- Mircea, Mircea, Mircea, ce s-a întâmplat? Ce e asta?” 

Cei doi ajung să-şi mărturisească iubirea, fiecare în felul său. Eliade prin 
cuvinte, Maitreyi prin infinite tăceri fericite. Redăm mai jos un paragraf 
din romanul scris de Maitreyi: 

“Aranjăm cărțile, scriem пите pe fişe şi le ordonăm într-o cutie, muncim în 
tăcere... Zăresc numai о fereastră mare şi brusc mă pomenesc în braţele lui, 
cu fata sa aplecată peste mine. Încerc să scap, mă lupt cu el, dar de ce? De ce o 
fac? Nu ştiu. Poate vreau să fiu învinsă. Cert este că nu încerc să-mi păstrez 
virtutea. Am fost înfrântă. Mircea şi-a lipit buzele de ale mele. La această 
atingere gura mea s-a deschis şi am simțit gura lui apăsându- 
mă... întregul meu trup a început să cânte... capul îmi era plin de gânduri. 
Nu am simţămâniul unui păcat. Şi de ce Гаѕ avea? Nu am comis nici ип 
păcat. Am încercat să-l opresc pe Mircea. N-am făcut-o oare? ЇЇ las să comită 
păcatul — dar ăsta nu este un păcat în јата lor — aşa am dedus din povestirile 
pe care mi le-a spus. M-a lăsat. Îmi aranjez părul şi, potrivindu-mi sariul, un 
cântec a început să murmure în mine:Am nectar în inimă, îl doreşti "(vezi 
op.cit, p.86). 

Ieşirile zilnice la plimbare cu Chevroletul familiei Dasgupta, 
reprezintă alte prilejuri de apropiere clandestină între cei doi. De acest 
lucru îşi va da seama, culmea, copilul bolnav al familiei, care se simte 
uitat de toţi, părăsit şi parcă lipsit de iubire, Слари, sora de 11 ani a 
scriitoarei de mai târziu, Maitreyi Devi. Mica şi bolnava fetiţă va deschide 
ochii tuturor, dar mai ales pe ai lui Dasgupta asupra relaţiei dintre cei 
doi. Ea va trăda, fără să-şi dea seama ce face, profundul sentiment al 

iubirii născut tainic între Eliade şi Maitreyi. Fatal lucru pentru tânăra 
pereche, care se vede, brusc, separată datorită brutalei intervenţii a lui 
Dasgupta. Eliade se mută din casa profesorului şi, pentru trei luni de zile, 
îşi găseşte adăpost, alinare sufletească într-un kutiar aparţinând unui 
ashram himalayan. Despărțirea de Maitreyi şi de India este iminentă. 
Маһагајаһи nu-i mai poate asigura bursa, pentru că-şi secătuise averea 
prin actele sale de caritate faţă de semeni; în plus, Eliade primeşte 
înştiinţarea de la tatăl său, că 1-а sosit ordinul pentru recrutarea în armată 
şi că e necesar să se întoarcă în ţară, pentru a nu fi declarat dezertor. 

Fulminanta întâlnire a tânărului Eliade cu India, avea să producă 
о carte epocală, care va marca generaţii de-a rândul prin mesajul subtil al 
iubirii, transmis tuturor acelora ce au putut să-i citească romanul, 
premiat, de altfel, la vremea respectivă de către scriitorimea din România; 
dar, în afară de aceasta, contactul cu spiritualitatea indiană, la o vârstă 
atât de norocoasă, va da lumii un mare savant ce va îmbogăţi cunoaşterea 
universală, prin cărţile de natură ştiinţifică ale lui Eliade, opere de 
referinţă, fără de care nu poţi discuta atunci când doreşti o raportare 1а 
filosofiile sau religiile Indiei. Dar nu numai! 

Cu toată “supărarea” declarată mai târziu de Maitreyi împotriva 
lui Mircea Eliade, care avusese îndrăzneala să scrie o carte despre relaţia 
dintre el şi Maitreyi, aceasta nu rezistă tentaţiei şi-i va da o replică pe 
măsură, scriind şi, practic, recunoscând nu numai că l-a iubit pe Eliade, 
dar că, încă îl mai iubeşte, dovadă stând întreg romanul său, intitulat: 
Dragostea nu moare, precum şi vizita ce avea să i-o facă savantului, în 
1973, în timp ce redacta romanul, la Chicago, din dorinţa de a-l mai 
vedea o dată pe acela pe care nu-l putuse scoate din memoria sufletului şi 
cărnii sale. 

Romanul scris de Maitreyi ne ajută mai mult să înţelegem mentalitatea 
indianului din prima jumătate a secolului trecut, cu mirifica lume a 
ritualurilor, simbolurilor şi marilor mituri; dar, mai presus de toate, 
câştigul cărţii îl reprezintă mărturisirea autoarei privind înfiriparea 
sentimentului iubirii dintre cei doi tineri, fericirea unei iubiri trăite şi 
împărtăşite, precum şi dramatismul specific despărțirii, despărţire 
produsă atât de brutal, de regretabil. 

Dacă aceste rânduri au căutat să surprindă un anume adevăr al întâlnirii 
dintre două lumi diferite, întâlnire finalizată prin iubire şi nu prin ură, 
înseamnă că s-a reuşit atingerea scopului anunţat în rândurile de 
început: acela de a demonstra că întâlnirea dintre spiritualitatea 

românească şi cea indiană nu a produs niciodată nimic nefast, ci, 
dimpotrivă! 

Cei doi protagonişti, prin voia Karmei, au devenit un cuplu la fel de 
nemuritor, poate, ca Paul şi Virginia sau Tristan şi Isolda, îmbogăţind 
literatura universală cu două inestimabile creaţii: Maitreyi şi Dragostea nu 
moare. 

